
CAPITOLUL I RPR a , 
UNDE SIMON TEMPLAR FACE O CUNOŞTINŢA PLACUTA 
Baycombe, e un orăşel aşezat în regiunea atât de pustie a 
districtului Devonshire încât, cu toată căldura 

insuportabilă din lunile iulie şi august, el e lipsit cu totul de 
turişti, care ar fi putut găsi acolo un colţişor discret şi 

plăcut pentru a-şi petrece în tihnă vacantele lor. Din 
această cauză, tânărul care venise să se stabilească în 
Baycombe, se văzu obligat, să ducă o viaţă monotonă, cu 
toate că se afla acolo numai de trei zile şi nu era un om prea 
formalist. 

Simon Templar, cunoscut în Anglia - şi aiurea - sub 

porecla de „Sfântul||, era un bărbat de douăzeci şi şapte de 
ani, înalt, brun, cu faţa inteligentă şi hotărâtă, cu ochii 
albaştri. Baycombe, care timp de câteva secole nu avusese 
niciun eveniment mai important care să-i tulbure liniştea, 
nu întârzie să urzească în jurul noului venit o legendă 
misterioasă, căci, chiar a doua zi dela sosirea lui, Simon 
făcuse tot posibilul pentru a provoca curiozitatea 
locuitorilor. 

Casa pe care o locuia fusese construită în timpul 

războiului, atunci când War-Office-ul alarmat de unele 
zvonuri, se temea de o debarcare de trupe duşmane pe 
coasta engleză. Fără îndoială că Baycombe era locul cel mai 
potrivit pentru aşa ceva, căci War-Office-ul hotărâse, după o 
scurtă deliberare, să ridice pe dealul oraşului o fortăreață, 
care săpoată rezista unei eventuale invazii. Dar, în 1918, 
tunurile fură îndepărtate, iar cetăţuia rămase abandonată 

şi nelocuită, până când Simon Templar o închirie de la Stat 


pentru suma de douăzeci şi cinci de lire şi se stabili acolo, 
împreună cu Horace, valetul lui credincios. 

La ora nouă dimineaţa, în cea de a treia zi, (Sfântul nu se 
scula niciodată devreme), Horace intră în camera 
stăpânului său, aducând o ceaşcă cu ceai şi un lighean cu 
apă caldă. 

— Timpul e frumos, domnule! spuse el, înainte de a se 
retrage. 

De opt ani, de când era în serviciul lui Templar, Horace 
făcea zilnic aceeaşi observaţie, chiar dacă vorbele lui nu se 
potriveau cu buletinul meteorologic. 

Sfântul clipi, se întinse de câteva ori şi cu ochii pe 
jumătate deschişi, constată că optimismul lui Horace era 
justificat. Camera era inundată de soare. Simon suspină şi 
sări din pat. Se rase, înghiţi ceaiul călduţ, îmbrăcă un 
costum de baie şi ieşi în curtea fortăreței. După câteva 
minute de gimnastică - sărituri de coardă şi shadow-boxing 
- străbătu distanţa ce-l despărţea de marginea falezei şi 
începu să coboare panta abruptă. Marea era chiar sub 
picioarele lui. 

Simon înotă un sfert de milă în toate felurile şi reveni 

încet în spatele stâncilor, pe care le coborâse mai înainte. Se 
culcă apoi pe nisipul cald, aşteptând ca razele soarelui să-l 
usuce. 

Z-z-z-z-z!... 

Un şuierat spintecă aerul tăcut, foarte aproape de el. 
Piatra, pe care o privea distrat, făcu un salt în aer şi recăzu, 
nu departe de glonţul, care o lovise. 

— Prost tras! murmură Sfântul liniştit. l-a tremurat 
probabil, mâna! 

Se întoarse şi privi în jur. Se afla pe una din extremităţile 
plajei semi-circulare. În fund, se ridica oraşul. Un calcul 
rapid arătă lui Simon că proiectilul fusese tras dintr-un 
punctal falezei, situat între cetăţuie şi port, dar nimeni nu 
apăru pe creasta dealului. Câteva secunde mai târziu, o 
siluetă se desenă pe marginea stâncilor şi vocea lui Horace 
se auzi, chemându-l. 

Sfântul se ridică şi urcă spre el, fără să-i fie frică că 
atentatorul nevăzut şi-ar fi putut repeta tentativa. Ajuns 
sus, cu mâinile în şolduri, privi ţintă locul de unde credea 


că venise glonţul. La un sfert de milă se ridicau câteva tufe 
de jasmin spinos. Sfântul ridică din umeri şi se întoarse 
spre Horace, care se mira de calmul stăpânului său. 

— Tigrul îşi cunoaşte meseria, făcu Simon cu un surâs de 
admiraţie. 

— Din contră, e un amator! bombăni Horace. Celălalt ar fi 
tras mai precis, mai ales într-un om atât de neprevăzător ca 
Dvs. Poate că astfel v-ar fi făcut să vă păziţi altădată! 
Sfântul zâmbi; îi plăcea grija pe care o avea Horace 

pentru pielea lui. 

— Hai, pregăteşte-mi dejunul! spuse el cu blândeţe. 
Horace se îndepărtă, urmat de stăpânul său. După 

treizeci de minute, în timp ce Simon Templar îşi schimbase 
costumul de baie cu un pantalon cenușiu şi o cămaşă de 
mătase, servitorul îi aduse mâncarea. 

— Horace, băiatule, spuse Sfântul după ce terminând 
dejunul, îşi aprinse o ţigară, cred că de data aceasta, 
muzicanţii din orchestră şi-au acordat instrumentele şi 
aşteaptă ca maestrul să le dea semnalul pentru a începe 
uvertura... 

— Se răceşte cafeaua, observă valetul. 

— Îţi lipseşte poezia, scumpul meu Horace, suspină 
Templar, şi-mi pare rău că metaforele mele te lasă 
indiferent. Presimt că serbarea de care îţi vorbeam va avea 
loc chiar astăzi. 

Sfântul îşi sorbi cafeaua, termină de fumat, apoi se sculă 

şi se îndreptă spre uşă. Ş 

— Mă duc să dau o raită, spuse el. Intr-o oră voi fi înapoi. 
— Un moment, domnule... 

Simon se opri. Horace scotoci în buzunarul hainei şi 
scoțând un revolver uriaş şi greoi, din timpul războiului, îl 
întinse stăpânului său. 

— Luaţi-l, spuse el. Găureşte mai bine decât armele 
automate. 

— Îţi mulţumesc, răspunse Simon râzând. Face prea mult 
zgomot; aşa că o prefer pe „Bella|| mea. 

Sfântul îşi ridică mâneca şi dintr-o teacă de piele, care 

era legată pe antebraţul drept, trase un cuţit lung şi ascuţit. 
Arma era perfect echilibrată şi avea un mâner de fildeş. 
Simon aruncă pumnalul în sus, îl prinse cu agilitate şi îl 


vâri atât de repede, înapoi în teacă, încât se putea crede că 
totul nu fusese decât o viziune. 

— Să n-o vorbeşti de rău pe „Bella||! făcu el ameninţânau-l 
pe Horace cu degetul. E de o mie de ori mai practică decât 
armele cu zgomot. 

Şi Sfântul se îndepărtă cu paşi mari, lăsându-şi ajutorul 
bombănind. Cobori panta stâncoasă şi fluierând, se apropie 
de tufişul de jasmin, pe care-l privise de dimineaţă şi de 
unde presupunea că venise împuşcătura. Cercetă cu 
atenţie pământul din jur, dar nu găsi nimic care i-ar fi putut 
linişti curiozitatea. Degeaba, în apropierea falezei, el văzu 
scânteind în soare cămaşa unui cartuş gol. 

— Mauser 315, murmură el. Cât de ticălos e acest Tigru! 
Ridică de jos cartuşul şi gânditor, îşi continuă drumul 

care ducea spre marginea plajei. 

Baycombe nu era decât un orăşel de pescari, construit pe 
malul mării şi înconjurat din două părţi de stânci masive şi 
roşii. Avea o privelişte admirabilă, care ar fi trezit interesul 
oricărui pictor sau turist, iubitor de natură. Prin 

intermediul lui Horace, care frecventa în fiecare seară hanul 
local, Simon Templar aflase numele şi reputaţia celor ce 
erau socotiți că făceau parte din aristocrația orăşelului. Cel 
mai bogat era un oarecare Hans Bloem, un bărbat de 
aproape cincizeci de ani şi care avea renumele de cel mai 
avar om din Devonshire. Bloem era des vizitat de nepotul 
lui, ce era tot atât de popular printre locuitori, pe cât 
eraunchiul de nesuferit: Algernon Lomas-Cooper era un 
bărbat tânăr, monden şi purta monoclu, din care cauză 
pescarii îl socoteau puţin idiot. Mai era un magistrat în 
retragere, Sir Michael Lapping şi un comerciant bogat, ce se 
lăsase de afaceri, Sir John Bittle. Bineînţeles, în Baycombe, 
ca în orice localitate de pe malul mării, se mai găsea şi ovilă 
boierească, a cărei proprietară era Miss Agatha Girton, o 
domnişoară în etate şi cu înfăţişare bărbătească, ce trăia 
acolo, urâtă şi dispreţuită de locuitori, care îşi rezervau 
simpatia şi admiraţia lor pupilei lui Miss Girton, o tânără 
fata de douăzeci de ani. 

Restul aristocrației locale mai cuprindea doi funcţionari 
pensionari, Smith şi Shaw şi pe un medic, doctorul Carn. 

— In afară de această tânără fată, murmură Simon 


privind oraşul, care se întindea sub picioarele lui, nici unul 
nu merită atenţia mea. Va fi ea oare eroina aventurii care se 
pregăteşte? 

Cu paşi uşori, ca de plimbare cobori panta şi se îndreptă 
spre hanul local, „Luna Albastră|). În apropiere de unica 
prăvălie a staţiunii, acostă o femeie, care ieşea de acolo. 
— Sunt nelămurit, îi spuse Sfântul, susţinând-o şi 
ridicându-i pachetul pe care tânăra fată îi scăpase jos. Fără 
îndoială că d-ta eşti pupila lui Miss Girton. Miss Pat, nu-i 
aşa? 

Fata îi privi cu atenţie şi surâse delicios. Era înaltă şi 
zveltă. 

— Patricia Holm e numele meu, spuse ea, iar d-ta eşti, 
desigur, Misteriosul Necunoscut? 

— Cum aşa? M-ati şi botezat? făcu Sfântul cu un aer 
interesat. 

— În privinţa d tale se vorbesc multe, răspunse tânăra. 

— Sunt mândru de atenţia pe care mi-o dau locuitorii din 
Baycombe, spuse Simon zâmbind. 

— Ce te-a atras în acest colţ pierdut al regiunii noastre? 
întrebă Patricia curioasă. 

— Dorul de aventură, răspunse Sfântul. Mi s-a spus că 
aici te poţi îmbogăţi mai repede ca într-altă parte. 

Ea îl privi cu sprâncenele încruntate, dar obrazul lui 
Templar arătă atâta nevinovăție încât se părea că vorbele 
pronunţate erau lipsite de cinism. 

— Niciodată n-aş fi crezut, făcu Patricia că Baycombe 
poate oferi străinilor perspectiva unei aventuri. De când 
locuiesc aici n-am remarcat nimic anormal, în afară de un 
incendiu. 

— Dimpotrivă, replică Sfântul râzând. După părerea mea, 
acest orăşel ar trebui recomandat oricărui aventurier, care 
se respectă, ca unul dintre punctele cele mai rare ale 
Angliei, unde se petrec crime, atacuri şi alte lucruri 
asemănătoare. 

Ajungând în dreptul vilei, Patricia Holm se opri. 

— Vrei să-mi faci plăcerea de-a intra pentru o clipă? 
întrebă ea. 

Sfântul nu era timid. 

— Bucuros! răspunse el. 


Ea îl conduse într-un vast salon, puţin întunecos, dar 
aranjat cu mult gust. 

— Mă duc s-o previn pe mătuşa mea, spuse Patricia. Va fi 
fericită să te cunoască. 

— Sunt de aceeaşi părere, răspunse Simon cu modestie. 
Chiar din clipa în care Miss Girton intră în salon, Templar 
înţelesese dee locuitorii din Baycombe o numeau cu dispreţ: 
„Oribila domnişoară—. Stăpâna vilei avea o înfăţişare 
aproape bărbătească şi strânse mâna noului venit cu o 
putere puţin obişnuită la femei în etate. Obrazul îi era 
fardat, avea îmbrăcăminte oarecum sobră, iar părul îl purta 
tăiat scurt. 

— Tocmai mă întrebam când voi avea fericirea să te 
cunosc, spuse ea. Vino într-o seară la masă; te voi prezenta 
prietenilor mei. 

— Nu mă aşteptam să găsesc la Baycombe o primire atât 
de prietenească şi mi-am lăsat smocking-ul la Londra, 
răspunse Simon Templar. 

— Nu vrei să rămâi acum? 

— Vă mulţumesc din toată inima, dar mă aşteaptă valetul 
cu masa. Îmi poartă o grijă atât de mare, încât 
observându-mi lipsa, e în stare să pornească în căutarea 
mea, înarmat cu un formidabil revolver. N-aş vrea să 
pricinuiască vreun accident. 

Urmă o pauză. Simon examina cu atenţie o vază de 
Veneţia, fără să pară jenat că pronunţase cuvinte lipsite de 
politeţe. 

— Mr. Templar a venit la Baycombe împins de dorul 
aventurilor, explică Pat. 

— Îi doresc succes, spuse bătrâna domnişoara. Cred că 

vei primi invitaţia mea pentru dejunul de mâine, Mr. 
Templar? 

— Cu mare plăcere! murmurăSfântulînclinându-se. Sper 

că până atunci nu voi uita amabilitatea d-tale, Miss Girton, 
chiar dacă aventura, pe care o aştept, mă va face să iau 
parte la ea 

Stăpâna vilei se scuză şi Sfântul rămase câteva minute de 
vorbă cu Patricia. Fumă o ţigară, apoi îşi luă rămas bun şi 
în timp ce tânăra fată îl conducea spre poartă, îi spuse: 

— Sunt sigur că ţi-ai făcut o proastă impresie despre 


mine, Miss Pat. Nu-i vina mea. De astăzi dimineaţă însă, 
mi-am dat seama că cineva de aici, din Baycombe, are tot 
interesul să mă vadă la trei metri sub pământ. Din fericire, 
acest lucru nu mă sperie. Voi şti să-l înving, după cum am 
învins şi în celelalte rânduri. 

Se înclină şi se depărta spre fortăreață, fără a mai adauge 
vreun cuvânt. ÎI găsi pe Horace agitat, aşteptându-l în faţa 
casei. 

— Încă cinci minute şi aş fi plecat în căutarea cadavrului 
Dvs. Sunteţi atât de imprudent, încât Tigrul v-ar fi putut 
ucide nu odată, ci de cinci-şase ori! 

— Horace, băiatule, îi spuse Sfântul vesel, am cunoscut 
acum o oră pe cea mai delicioasă creatură din lume. După 
regula unui roman poliţist mă simt nevoit s-o salvez de 
câteva ori înaintea săptămânii viitoare, iar în ultimul capitol 
după ce o voi îmbrăţişa, mă voi căsători cu ea şi vom avea 
împreună mulţi... 

— Masa e servită, îl întrerupse Horace. 

Sfântul zâmbi şi intră în sufragerie. Se aşeză la masă şi 
stătu mult timp gânditor, fără să privească omleta 
preparată cu măiestrie de bravul servitor. Ştiind că Tigrul se 
ascundea în Baycombe, Simon venise de departe, de 
cealaltă parte a Oceanului, pentru a lua din safe-ul 
banditului suma de un milion de dolari. Duelul făgăduia să 
fie interesant şi dorinţa Sfântului de a învinge era mult mai 
puternică decât cea a fiorosului Tigru. 

CAPITOLUL IlI 

UNDE SIMON POMENEŞTE DE UN MILION, IAR CARN 
PRINDE FLUTURI 

— Îl vei vedea cu siguranţă, spuse Patricia. Va dejuna cu 
noi. 

Tânărul căruia i se adresase, Algernon Lomas-Cooper, 

era un bărbat ce părea să aibă treizeci de ani, înalt, blond 
cu un obraz purpuriu şi proaspăt ras. 

— E foarte simpatic, continuă Patricia, dar îi reproşez 
numai libertatea cu care vorbeşte despre crime şi atacuri; 
pretinde chiar că aici, în oraş, se află cineva care vrea să-l 
ucidă. 

— Probabil că are idei fixe, răspunse Algy. 

Patricia clătină din cap. 


— Nu, făcu ea cu convingere, nu sunt de părerea ta. În 
afară de aceasta, nici nu are aerul că glumeşte. 

— Cu atât mai bine, spuse Algy. Vom avea puţină mişcare 
în monotonul nostru orăşel. Îi voi fi foarte recunoscător 
dacă va face aceasta. 

După o oră, Patricia îl văzu pe Templar venind spre vilă 

şi-l întâmpină la poartă. Sfântul era îmbrăcat cu eleganţă şi 
părea bine dispus. 

— Deocamdată, mai trăiesc, începu el. Unul din ferocii 
criminali au dat aseară târcoale fortăreței, dar i-am turnat 
în cap o cană de apă; apa rece e remediul cel mai bun 
pentru a linişti creierul unui criminal. 

— Glumele d-tale mă înfricoşează, protestă Patricia pe un 
ton forţat. Sper că nu vei face acelaşi lucru cu invitaţii 
noştri. 

În ochii Sfântului licări o flacără veselă. 

— Voi face tot posibilul să nu-i decepţionez, făgădui el. 
Patricia îl conduse în salon şi-i servi un cocktail. 

Algy fu adus şi prezentat lui Simon. 

— Încântat! De când aşteptam această ocazie! strigă el. 

— Într-adevăr? făcu Sfântul cu naivitate. 

Algy îşi aşeză monoclul în arcadă şi-l examină pe vizitator 
cu un fel de îndoială. 

— Deci, d-ta eşti Misteriosul Necunoscut? continuă el. 

Oare nu te supără porecla pe care ţi-am dat-o?... Şi aceasta 
numai din cauză că ai închiriat fortăreaţa! Ce idee originală! 
— Algy, nu eşti deloc politicos, îl întrerupse Patricia. 

Du-te, te rog şi anunţă pe mătuşa Agatha că o aşteptăm. 
— E nepotul lui Hans Bloem, observă liniştit Sfântul, 

când uşa se închise în urma omului cu monoclu. Are 
treizeci şi patru de ani, a stat câtva timp în America de Nord 
şi are de gând acum să ia în posesiune minele de aur din 
Transvaal. 

Pat nu izbuti să-şi ascundă mirarea. 

— După câte văd, îl cunoşti mai bine decât mine! spuse 
ea. 

— Pentru un aventurier este o obligaţie să se amestece în 
treburile altora. Recunosc că nu e prea politicos, dar 
întotdeauna trebuie să fi prudent. 

— Eşti poate tot atât de bine informat şi în privinţa mea? 


întrebă ea pe un ton neliniştit. 

— Nu cunosc multe amănunte. Ai studiat la Mayfield; 

Miss Girton nu e mătuşa d-tale, ci o verişoară îndepărtată. 
Duci o viaţă liniştită, ai călătorit foarte puţin; averea 
dumitale se află în mâinile lui Miss Girton, care ţi-o va 
administra până când vei împlini douăzeci şi cinci de ani, 
adică peste cinci ani. 

— Îţi dai seama, întrebă ea, că devii imposibil? 

Sfântul zâmbi şi clipi afirmativ. 

— Singura mea scuză, spuse el, e că trebuie să mă 
interesez de persoanele pe care le vizitez, atunci când îmi 
ştiu viaţa în pericol. 

Contemplă o clipă lichiorul galben din pahar, din care 

încă nu băuse. 

— În sănătatea d-tale, ură el, căci am încredere în 
bunătatea d-tale. Sunt sigur că nu mă vei otrăvi. 

Apoi, puse paharul gol pe masă şi zâmbi din nou. 

Patricia nu avu timp să răspundă. Algy revenea cu Miss 
Girton şi cu un bărbat înalt şi slab, cu faţa zbârcită, pe care 
gazda îl prezentă: 

— Mr. Bloem. 

— Sunt mulţumit că vă pot face cunoştinţă, murmură 
Sfântul, şi foarte trist că acţiunile minelor din Deeps scad în 
fiecare zi. Nu cumva a sosit momentul potrivit pentru a le 
cumpăra? 

Bloem tresări şi se uită la Templar cu un aer surprins. 

— Pari să fi în curent cu mersul Bursei, spuse el. 

— E extraordinar, nu-i aşa? îl aprobă Simon cu un surâs 
nevinovat. 

Sosirea unui alt invitat îl făcut pe Bloem să-şi înghită 
răspunsul: Sir Michael Lapping, fost magistrat, care strânse 
cu putere mâna Sfântului, privindu-l de aproape. Sir 
Michael era miop. 

— Îmi aminteşti de un om pe care l-am văzut odată la 
tribunalul din Old Bailey, spuse judecătorul. Din păcate, 
am uitat împrejurările. 

— Eu le cunosc, îl întrerupse Simon. Semăn cu un 

bandit, Harry le Duc, pe care l-aţi condamnat la şapte ani 
închisoare grea. Acum şase ani, a evadat şi după unele 
zvonuri, separe că a revenit în Anglia. In locul dvs., eu n-aş 


ieşi seara neînsoţit. 

Sfântul voia să ia braţul lui Miss Girton pentru a o 

conduce în sala de mâncare, dar bătrâna i-o arătă cu un 
gest pe Pat. 

— Ţi-ai călcat cuvântul de două ori, murmură Pat. 

— Am vrut ca să le atrag atenţia asupra mea, se scuză el, 
dar de acum înainte, îţi promit că voi fi cât se poate de tăcut 
în această privinţă. 

In tot timpul mesei, care fu aproape regească pentru un 
orăşel atât de modest, ca Baycombe, Simon luă parte la 
discuţia generală. Călătorise mult şi cunoştea punctele cele 
mai opuse ale globului. Din când în când, el observă 
privirea pătrunzătoare a lui Pat şi surâsul, cu care îi 
răspunse, o făcu pe aceasta să se înfurie. 

Sfântul povesti cum lucrase la o mină de aur din Africa de 
Sud şi cum pierduse într-o singură noapte, la poker, ceeace 
câştigase în câteva luni de muncă obositoare. Istorisi apoi 
despre contrabanda de arme la care luase parte în China, 
despre traficul de whisky în America şi despre cel de parfum 
în Argentina. 

— După o viaţă atât de bogată în aventuri, observă Miss 
Girton, orăşelul nostru trebuie să te plictisească enorm. 

— Nu sunt de părerea d-tale, răspunse Simon politicos, 
Baycombe oferă multe lucruri neprevăzute, cu tot aerul lui 
liniştit. 

— Şi ce ai de gând să faci aici? îl întrebă Bloem. 

— Să găsesc un milion de dolari, făcu Sfântul pe un ton 
vesel. Imi place să trăiesc în lux şi renta mea de 
cincisprezece mii de lire pe an nu-mi ajunge. 

— Mi-e teamă, interveni Lapping, că-ţi va fi greu să 

găseşti un milion de dolari tocmai aici, în Baycombe. 
Sfântul îşi puse mâinile pe faţa de masă şi-şi examină 
unghiile cu cea mai mare atenţie. 

— Sunt optimist, Sir Michael, spuse el, şi nu mă 

descurajez prea uşor. Mi s-a spus că în Baycombe voi găsi 
un milionde dolari şi eu nu mă îndoiesc de cuvântul unui 
muribund - al unui muribund, căruia am încercat să-i 
salvez viaţa - din Ayer Parlyt, de lângă Singapore. Omul 
fugise în junglă de teama duşmanilor săi, dar un malaez, îl 
prinse şi-l înjunghie. Am făcut tot ce am putut pentru a-l 


salva, dar nenorocitul a murit în braţele mele... înainte 
dea-mi spune toată povestea lui... Dar, vă plictisesc, domnii 
mei! 

— Câtuşi de puţin, dragul meu! protestă Algy 

Sfântul scutură din cap. 

— Sunt sigur că vă voi plictisi dacă mai continui. Ştiţi că 

în Brazilia, acum patru ani, exista... 

Şi fu imposibil să-l readucă pe Simon la povestea lui 

despre milioanele de dolari. 

Putin după ce se servi cafeaua, el se scuză şi Patricia îl 
conduse până la poartă. 

— Când mă vei cunoaşte mai bine, spuse Templar tinerei, 
îmi vei ierta slăbiciunea pe care o am de a nu-mi ţine 
făgăduielile. 

— Poate că ai dreptate, răspunse Patricia cu un zâmbet 
îngeresc. Un aventurier ca d-ta nu poate întreţine o 
societate vorbind numai despre artă şi pictură. 

Cu toate protestele lui Horace, Sfântul părăsi fortăreaţa 
chiar în aceeaşi după amiază. Voia să se plimbe prin 
împrejurimi, pentru a se familiariza cu topografia locurilor. 
Urcă dealurile falezei şi după o hoinăreală de trei ore, 
cunoştea toate particularităţile terenului, tot atât de bine ca 
şi un băştinaş. 

În timp ce se întorcea pe înserate din această explorare, 
Simon îl întâlni pe străin şi prezenţa acestuia prin acele 
locuri pustii şi acoperite cu tufişuri dese de jasmin sălbatic 

i se păru curioasă. Sfântul se opri gânditor, cu sprâncenele 
încruntate. 

Omul purta pantaloni de golf de o culoare roşcată, iar pe 
spate îi era legată o cutie metalică. In mână ţinea oplasă de 
prins fluturi. Necunoscutul făcea salturi disperate şi cerceta 
tufişurile cu o mină nerăbdătoare. Se părea că nu observase 
sosirea lui Templar, căci Sfântul ajungând fără zgomot în 
spatele lui, îl găsi aplecat peste un boschet. Deodată, 
străinul făcu o săritură, scoase un strigăt de triumf şi în 
clipa următoare ţinea între degete, o minusculă coleopteră. 
După ce o cercetă cu un aer satisfăcut, necunoscutul se 
scotoci în buzunare şi vâri insecta într-o cutie de chibrituri. 
Transpirat, se sculă în picioare, se întoarse şi se găsi faţă în 
faţă cu Simon. 


— Bună seara, spuse el fără să pară surprins de prezenţa 
Sfântului şi ştergându-şi năduşeala de pe obraz cu o batistă 
verde. 

— E într-adevăr bună, răspunse Templar vesel, privindu-l 
cu atenţie. 

Era un bărbat mai scund decât Sfântul, dar mai gras. 
Ochii lui mari, puţin copilăreşti, străluceau în dosul unor 
ochelari cu ramă de os. Purta o mustață blondă, lăsată pe 
buze. Aspectul acestui om în floarea vârstei, îmbrăcat 
într-un costum ţipător şi înarmat cu ridicola plasă de 
fluturi, îl amuza enorm pe Simon. 

— Eşti doctorul Carn, nu-i aşa? întrebă Templar. 

— De unde mă cunoşti? făcu străinul tresărind. 

— Am ghicit, răspunse Sfântul. Mi-a fost destul de uşor, 
căci d-ta nici nu ai aerul unui medic. Cum îţi merg 
treburile? Nu acestea recente, ci celelalte... 

Carn cercetă atent pe tânărul aventurier, dar faţa 
Sfântului era de nepătruns. 

— Eşti tare, Templar... 

— Templar pentru aristocrația din Baycombe, îl îndreptă 
Simon, dar pentru d-ta sunt Sfântul! Bineînţeles că sunt 
tare, căci altfel aş fi murit de mult. În tot cazul, am o 
memorie foarte bună... o memorie a fizionomiilor! 

— Eşti tare, dar data aceasta, te înşeli, răspunse doctorul. 
— Ai putea să-mi spui, doctore Carn, dece îţi deformezi 
buzunarul hainei purtând un revolver de un calibru atât de 
mare? Te temi de vreun scarabeu, sau vreo altă insectă care 
ţi-a jurat o cruntă răzbunare? 

Carn, roşu, încercă să-şi recapete sângele rece. Sfântul 
era într-adevăr extraordinar! 

— Cercetările botanice te-au obosit, dragul meu, urmă 
vesel Templar luându-l de braţ. Sunt de părere să vii în 
fortăreaţa mea şi să-mi primeşti umila ospitalitate la un 
coniac. Nu-i cine ştie ce, dar pentru spiritul d-tale un 
păhărel de alcool va fi un minunat întăritor. 

— Eşti un tip uimitor, Templar, spuse doctorul câteva 
minute mai târziu, aşezat în faţa unui Martini. Ai prea 
multă îndrăzneală! 

— Cel care nu îndrăzneşte în viaţă, făcu Sfântul cu 
seriozitate, e un om pierdut! 


Carn îşi luă o poziţie mai plăcută în fotoliu şi-şi aprinse o 
ţigară. 

— Ştiu, Templar, că n-ai venit aici pentru a admira marea 
şi nici pentru a cultiva legume. Nu te deranjezi decât atunci 
când ai de câştigat vreo sumă importantă sau vreo misiune 
de îndeplinit. 

— Şi vrei să părăsesc terenul de luptă înainte de a da 

ochii cu noii mei duşmani? murmură Sfântul. 

— Nu, căci îţi cunosc curajul. Ce crezi că am făcut de la 
venirea mea în Baycombe? 

— Ai prins insecte şi fluturi! râse Simon ironic. 

Doctorul făcu un gest de nerăbdare. 

— Am mai spus că eşti tare, Sfântule, replică el, dar nici 

eu nu sunt un prost. Ştiu ce te-a adus în Baycombe şi 
pentru a-ţi zădărnici planurile, am venit şi eu aici. Aş 
prefera să văd în d-ta un prieten şi nu un adversar. Imi 
primeşti propunerea? 

Sfântul nu se mişcă, înfundat în fotoliul său. O lampă cu 
petrol lumina slab încăperea. 

— Nici pentru un milion, răspunse liniştit Simon, chiar 

dacă mi-ai oferi milionul de dolari furat cu atâta abilitate de 
la Confederated Bank din Chicago. Îl vreau întreg, scumpul 
meu Carn! 

— Crezi că-ţi va fi uşor? 

— Nici nu mă îndoiesc, răspunse Sfântul calm. 

Simon se ridică pe jumătate, apoi continuă cu acelaşi 

glas liniştit. 

— Mai e un motiv care mă face să-ţi refuz propunerea 
Carn. Nu îngădui ca „Banda Tigrului|| să asculte pe la 
ferestre! 

— Ce vrei să spui? întrebă Carn. 

— Vreau să spun, urmă Sfântul, ridicând glasul, că în 
această clipă, unul dintre aceşti ticăloşi ne supraveghează 
şi dacă cumva fac vreo mişcare, trag. 

CAPITOLUL III 

UNDE SFÂNTUL ÎL VIZITEAZA PE SIR JOHN BITTLE 

Carn sări în picioare şi duse mâna la buzunarul unde 

ţinea revolverul. Sfântul râse încet. 

— A dispărut, scumpul meu doctor, făcu el. Probabil că 

ştii cât de obositoare e o astfel de veghe. Numai în romanele 


polițiste întâlneşti contrariul. 

Simon vorbea foarte calm; stinsese lampa în clipa când se 
sculase Carn şi cuvintele lui păreau că vin de dincolo de 
mormânt. 

— Nu te mişca, urmă Sfântul. Mă duc să văd ce-i pe afară. 
Carn îl auzi pe Templar ieşind şi câteva secunde mai 
târziu, Horace intră înăuntru cu o lumânare aprinsă. În 
mâna dreaptă ţinea un revolver uriaş. Fără să pronunţe 
vreun cuvânt, puse lumânarea pe podea, într-un colţ al 
camerei. 

— Ce viaţă trepidantă la un asemenea om! făcu Carn. 
Horace întoarse spre el o privire neîncrezătoare... şi 
revolverul. 

— Hm! mormăi el. 

Sfântul se înapoie peste zece minute. 

— Nimic de făcut! rosti Templar. Întunericul e de 
nepătruns şi după părerea mea, individul a dispărut în 
direcţia oraşului. Adu-ne de băut Horace! 

Credinciosul valet se înclină şi părăsi încăperea în tăcere. 
Simon reaprinse lampa şi lumina aruncă asupra lui o 
lumină înfricoşătoare. 

— Prefer să te am de partea mea, continuă doctorul. 
Gândeşte-te bine. Nu vei avea decât de câştigat. 

Cu mâinile în buzunarele pantalonilor, Sfântul îşi privi 
invitatul cu un aer glumeţ. 

— E o ofertă oficială? întrebă el. 

— Nu, dar d-ta ştii bine că în cele din urmă voi aranja şi 
aceasta. 

— Îți mulţumesc, spuse Templar. Dar nu mă tentează. 
Dacă vrei însă să mă ajuţi, îţi pot ceda o parte, inspectore 
Carn! 

— Dr. Carn! 

Sfântul zâmbi. 

— Ai de gând să continui mai departe acest joc? făcu el. 
Carn se încruntă. 

— Cum vrei! răspunse el, ridicându-se. 

Simon îl conduse câţiva paşi mai departe de fortăreaţa sa, 
apoi îşi luă rămas bun şi se întoarse. Dar, când fu sigur că 
inspectorul era prea departe pentru a-l vedea se strecură 
prin umbră spre vila lui John Bittle. Clădirea milionarului îl 


interesa. Cu toate că ora zece din noapte trecuse de mult, 
Sfântul era mai mult ca sigur că fostul comerciant nu se 
culcase încă. 

Vila era înconjurată de un zid atât de înalt, încât îi dădea 
aerul sinistru şi misterios al unei închisori. Simon îi făcu un 
ocol şi descoperi două intrări: prima, era o poartă veche şi 
zăvorâtă, ce dădea în grădină, iar cealaltă, intrarea 
principală, părea de nepătruns prin grosimea şi ferecarea 
ei. 

Mai rămânea zidul. Din fericire. Templar era înalt şi 

pentru el însemna o joacă ca să-l sară. Ridicându-se în 
vârful picioarelor, atinse cu mâna creasta zidului şi cu un 
mic efort ajunse sus. Niciun zgomot suspect nu arăta că 
fusese zărit. 

Simon sări în interior cu agilitatea unei pisici, apoi, lipit 

de zid, făcu câţiva paşi spre dreapta. Se aplecă şi căută ceva 
prin iarbă. Sfântul nu se înşelase: comerciantul îşi 
prevăzuse grădina cu semnale electrice de alarmă. Cu grijă, 
îndepărtă firul şi trase zăvorul de la poarta cea veche, 
pentru a-şi asigura o eventuală retragere. 

În cele din urmă, înainta spre vilă, aplecat şi mergând 

mai mult în mâini, fără să neglijeze celelalte fire electrice, pe 
care le mai întâlni. 

Partea clădirii, pe care o avea în faţă, era cufundată în 
întuneric. După câteva secunde, Simon o ocoli şi se găsi în 
dreptul unei ferestre luminate şipe jumătate deschisă. 
Camera din care venea această lumină era o bibliotecă 
mare, elegant mobilată cu covoare orientale, panoplii cu 
arme şi rafturi pline de cărţi. 

În mijlocul ei, într-un fotoliu luxos, un om de o vârstă 
mijlocie părea că citeşte o carte: Sir John Bittle, fără 
îndoială. Milionarul era foarte corpolent şi arunca un fum 
gros din ţigară. 

Simon socotea că Bittle era singur, când îl auzi deodată 
vorbind: 

— Aceasta e situaţia, fetiţo. 

Simon rămase pe loc timp de o secundă, ca o statuie de 
piatră. 

Apoi, o voce cunoscută răspunse milionarului: 

— E imposibil! 


Templar făcu un pas în lături şi zări pe Patricia în faţa lui 
Bittle. Tânăra, palidă şi nervoasă, mototolea în mâini o 
batistă albă. 

Bittle râse. 

— Cred că documentele ţi-o vor dovedi. 

Şi, scoțând din buzunar un pachet cu hârtii îl aruncă pe 
genunchii Patriciei. 

— Am multă răbdare, dar mătuşa d-tale trebuie să-şi 
plătească datoriile, continua el, altminteri, terenurile şi 
casa voastră vor trece în posesiunea mea. 

— Dar n-avem bani. 

— Nu mă interesează. Ori aşa, ori aşa. Una din două. 

— Nu poţi fi atât de nemilos. Ce importanţă are pentru 
d-ta câteva mii de lire? 

— O importanţă capitală! răspunse Bittle calm, căci ele 
îmi îngăduiesc să-mi impun condiţiunile. 

— Ce condițiuni? făcu fata neliniştită. 

— Aş fi foarte fericit să-mi fii soţie, murmură el încet. 
Timp de o clipă, Patricia nu se mişcă ca şi cum n-ar fi 
înţeles. Apoi, sângele îi înroşi obrajii. 

— lată răspunsul meu, ticălosule! strigă ea. 

Şi rupse în bucățele documentele, pe care le aruncă în 
faţa milionarului. 

— Bravo, micuţo, murmură din umbră Sfântul. 

Bittle râse din nou. 

— Erau copii! făcu el. Crezi că aş fi adunat atâtea 
milioane, dacă n-aş fi cunoscut reacţia celor ce mă 
înconjoară? Dar, destul cu prostiile! Ai de ales şi trebuie să 
alegi; fără crize de nervi însă! 

— E de prisos! rosti Sfântul cu glas tare. 

Niciunul din cei doi nu simţise prezenţa acestuia, până 
acum. Simon sări în cameră şi apăru în faţa lor. 

Patricia scoase un strigăt, recunoscându-l. Bittle tresări, 
păli, apoi se înroşi, până la urechi. Templar zâmbea, cu 
mâinile în buzunar. 

— Ce... cine eşti?... bâlbâi milionarul cu o voce răguşită. 
— Templar mă cheamă şi sunt fericit că te cunosc. Sper 
că nu te deranjez! 

— Nu ştiam că te-am invitat astă seară la mine, Mr. 
Templar. 


— Nici eu nu ştiam, răspunse Sfântul cu nevinovăție. Ce 
lucru ciudat! 

Bittle răsufla cu greutate, nebun de furie şi teroare. O 
lumina albastră luci în ochii Sfântului şi milionarul simţi 
năduşeala rece ca gheaţa ce-i curgea pe frunte. Era tare 
însă, căci îşi reveni numaidecât şi apăsă pe butonul unei 
sonerii. 

Simon, zâmbind, nu se mişcă, Numaidecât intră în 

cameră un valet, ce părea a fi fost un vechi boxeur. 

— Vrei să-i arăţi uşa lui Mr. Templar? îi spuse Bittle. 

— Ce ospitalitate! exclamă Sfântul care, spre 
surprinderea tuturor, se îndreptă spre uşă. Dar, în aceeaşi 
clipă, valetul scoase un strigăt de durere şi se rostogoli pe 
podea. Bittle se ridică brusc de pe scaun, chiar în momentul 
când alţi doi indivizi intrau în bibliotecă.Sfântul nu era însă 
prost. Apucă o statuetă de bronz şi... milionarul căzu în 
nesimţire. Patricia îl privea cu spaimă. Pieptul i se ridica şi 
cobora cu repeziciune. Inainte ca ea să-şi mai dea seama 
ce se petrece, se simţi ridicată din locul ei ca o pană şi în 
momentul următor, Sfântul era în grădină, împreună cu ea. 
Totul se petrecuse cu atâta iuţeală, încât cei doi oameni 
ce abia intraseră, nici nu avură vreme să intervină. 

Sub fereastră, Simon se opri o clipă, o puse pe Patricia la 
pământ, apoi, ţinând-o de mână se îndreptă spre poarta 
ce-o deschisese mai înainte. 

Grădina, în acest timp, fusese inundată de oamenii lui 
Bittle, care scotoceau toate tufişurile, căutându-i. Zgomotul 
produs, precum şi lumina lanternelor, o îngroziră pe fată. 
— Am ajuns lângă zid, rosti Sfântul la urechea 
Patriciei.Intoarce-te acasă şi nu-i spune mătuşii Agatha. 
Dacă nu vin acolo într-o oră, vesteşte-l pe Carn, dar nu 
înainte de a trece acest răgaz. 

— Nu vii cu mine? 

— Nu, murmură Simon. Mai am puţină treabă! Du-te! 

In vreme ce-i deschidea poarta, urmăritorii se apropiau 
din ce în ce. 

— Repede, fugi! şopti el. Şi pregăteşte-mi un pahar de 
bere rece. O să am nevoie. 

— Nu vreau să te părăsesc... 

— Eşti copilă. Ştiu să mă descurc mai bine singur. 


Oamenii lui Bittle erau aproape. Sfântul o luă la fugă pe 
lângă zid, căutând să facă cât mai mult zgomot, pentru a le 
atrage atenţia asupra lui. Aceştia se lăsară înşelaţi. Vreme 
de câteva minute, urmărirea continuă cu îndârjire. Simon 
ajunse la poarta principală. Cu înfrigurare, încercă să tragă 
zăvorul, când... 

— Sus mâinile! se auzi o voce. 

Lumina unei lanterne îl orbi şi, când reuşi să răzbată cu 
privirea, zări ţintită spre el ţeava unui revolver. 

— Nu te grăbi, Mr. Templar! continuă vocea. 

— Hm! făcu Sfântul. Mi-era o sete!... În sfârşit, poate se 
îndură Bittle de mine... 

Şi ridică mâinile în aer. 

CAPITOLUL IV : 

UNDE MĂTUŞA AGATHA FACE O MARTURISIRE 

Când intră pe poartă, Patricia crezu că o să treacă 
neobservată. Dar, de abia făcu câţiva paşi, când auzi glasul 
mătuşii sale: 

— Cine e? 

— Eu, Patricia! răspunse fata. 

— Am auzit nişte zgomote; de unde veneau? 

— A fost un mic tărăboi... 

Intră în hol şi privi orologiul: unsprezece fără cinci. Socoti 
în gând că se despărţise de Templar cu cinci minute înainte: 
aceasta însemna că până la zece minute înainte de miezul 
nopţii, nu putea să vestească pe Carn. 

Miss Girton o privea cu uimire. Fuga prin tufişurile din 
grădină, îi sfâşiase rochia, iar faţa îi era plină de praf. 

— Un mic tărăboi, repetă ea. Se şi vede; probabil că ai luat 
parte la el. 

— Nu-ţi pot explica acum! rosti Patricia epuizată. 

Lasă-mă să răsuflu întâi! 

Intră în salon şi se trânti într-un fotoliu. 

— Dacă Bittle s-a purtat murdar... începu Miss Girton. 

— Nu-i vorba de el! o întrerupse tânăra. 

Neliniştea care se întipărise pe faţa bătrânei domnişoare, 
făcu loc unui fel de perplexitate, când auzi că nu era vorba 
despre ceeace bănuise. Miss Girton arăta multă răbdare 
pentru o femeie. Trăgea cu nesaţ dintr-o ţigară şi degetele îi 
erau galbene de nicotină. 


— lată ce s-a petrecut, rosti în cele din urmă 
Patricia,silindu-se să nu îl amestece pe Templar. Azi 
după-amiază am primit o invitaţie de la Bittle pentru a cina 
la el şi m-am dus. Chiar înainte de masă, mi-a spus că are o 
ipotecă asupra terenurilor noastre, pentru că te-ai 
împrumutat de la el cu o sumă importantă. E exact? 

— Da, răspunse sec Miss Girton. 

— Dar, pentru ce ai...? De ce te-ai împrumutat? Am 

crezut că averea tatălui meu... 

Miss Girton înălţă din umeri. 

— Draga mea, făcu ea, această avere nu mai este decât o 
amintire. 

Patricia holbă ochii. Bătrâna continuă cu aceeaşi voce 
rece: 

— De zece ani, sunt victima unui odios şantaj. 

— Care? întrebă fata. 

— Nu te interesează! Continuă. 

Patricia se ridică. 

— E de prisos să mai continui, făcu ea furioasă. Ar fi mai 
bine să-mi explici ce-ai făcut cu banii ce ţi-au fost 
încredinţaţi. Şase ani! Trei ani de la sosirea mea în 
Baycombe! Acum pricep eu călătoriile tale în străinătate, 
precum şi insistența ta de a rămâne mai departe la colegiu. 
Nu erai în Africa acum şase ani? Îmi aduc aminte... 

— Taci! o întrerupse Miss Girton. 

— Nu, nu tac! 

Dacă mătuşa ei ar fi arătat oarecari remuşcări, poate s-ar 
fi purtat mai blând. Era pe punctul de a izbucni, când auzi 
sunetul clopoţelului de la uşă şi Miss Girton se ridică, 
pentru a o deschide. Patricia auzi glasul aspru al lui Algy şi, 
după câteva clipe, Mr. Lomas-Cooper pătrunse în salon. 

— Eşti aici? strigă el, ca şi cum nu şi-ar fi crezut ochilor. 
Credeam că... 

— Ce naiba cauţi aici, în miez de noapte? îl întrerupse ea. 
— Nu eşti la curent încă? făcu Mr. Lomas-Cooper, 
potrivindu-şi monoclul la ochi. Ştii că locuinţa noastră este 
alături de cea a lui Bittle; ei bine! s-au petrecut la el câteva 
lucruri extraordinare: oameni alergând şi strigând prin 
grădină, lumini de lanterne, lătrături decâini, zgomote şi 
altele... Şi iată că te găsesc aici într-un hal de parcă ai fi luat 


parte la jocul lor. Fantastic! 

Râdea strident, cu un aer de dobitoc. Fără să-l privească, 
Miss Girton aprinse încă o ţigară,în locul celei pe care o 
stinsese. 

— Stai jos, Algy, făcu Patricia. De ce mă priveşti aşa, doar 
nu sunt o piesă de muzeu... 

Tânărul se aşeză pe un scaun, cu o mutră idioată. Pat se 
uită din nou la ceas: unsprezece şi douăzeci. Incă o 
jumătate de oră, până să-l poată vesti pe Carn. „De ce 
Carn?|| se întrebă ea. 

Algy vorbea într-una, dar Patricia nici nu-l asculta. N-ar fi 
crezut niciodată că zarva din grădina lui Bittle a fost atât de 
mare, încât să alarmeze pe vecinii lui şi se întreba dacă 
aceasta nu era cumva un lucru care ar fi servit contra lui 
Templar. 

Miss Girton, care îl asculta în tăcere, întrebă deodată: 

— Dar, în definitiv, ce s-a întâmplat? 

Algy părea că ascunde ceva. 

— Gălăgie! răspunse el, aşezându-şi mai bine monoclul la 
ochi. Zarvă!... Fără îndoială că Sir John a dat vreo serată. 
— Destul cu prostiile, îl întrerupse Miss Girton. 

Îşi pierduse sângele rece şi-şi muşca cu nervozitate 
buzele. 

— lartă-mă, mătuşă Agatha, murmură Algy. 

— De când eşti nepotul meu? îl repezi bătrâna. 

— lartă-mă... Miss Girton. 

Patricia zâmbi când Lomas-Cooper se ridică, pentru a-şi 
lua rămas bun. Tânărul întinse mâna bătrânei, dar aceasta 
îi întoarse spatele. Câteva clipe mai târziu, se auzi uşa 
închizându-se. 

— Te-ai purtat cam energic cu el, făcu Patricia. 

— E un idiot, răspunse Agatha brusc. Să ne întoarcem 
însă la noi. Ce s-a întâmplat? 

Pat se uită la ceas; mai avea încă douăzeci de minute. 

— Tot ce ţi-am spus e adevărat, spuse ea. 

— Totuşi nu cred. 

Agatha Girton se apropie de ea. Părea amenințătoare şi 
Patricia, timp de o clipă, se nelinişti. 

— Ce-ai făcut la Bittle? 

— Nu mare lucru; mi-a spus că pentru a te salva, trebuie 


să mă căsătoresc cu el. 

— A spus el asta? strigă Miss Girton. Ah! Canalia! 

— Mătuşă... 

— Taci. E un ticălos. De ce să n-o spun? 

— Dar pentru ce ai pierdut atâţia bani? făcu tânăra. 

— Când a venit la Baycombe, răspunse Agatha, după o 
clipă de tăcere, Bittle a încercat să se facă primit în înalta 
„societate|| a oraşului, dar nimeni nu i-a întors vizitele 
făcute. A aflat că aveam nevoie de bani şi mi-a împrumutat, 
pentru a-i înlesni lucrul acesta. Dar în zadar. Nimeni nu-i 
dădea vreo atenţie. 

— De ce nu mi-ai spus totul până acum? 

— La ce bun? 

— Şi ce vei face acum? 

Agatha aprinse altă ţigară cu mâinile tremurânde. 

Evitând privirea fetei, se întoarse spre fereastră. Brusc, se 
întoarse spre ea. 

— Le voi aranja eu pe toate, rosti ea cu voce înceată şi 
puţin răguşită, care o făcu pe Pat să se înfioare. 

Tânăra se ridică, ca pentru a fugi de privirea de oţel a 
mătuşii sale. Mai avea încă un sfert de oră: îl părăsise pe 
Templar de patruzeci şi cinci de minute. 

— Ce ai? o întrebă Agatha. De ce te uiţi mereu la ceas? 

— Ca să văd cât e ora. 

Patricia fu cât p-aici să izbucnească în râs; răspunsul ei 

ar fi plăcut Sfântului. 

Schiţă un salut ştrengăresc şi se îndreptă, către uşă, sub 
privirile mirate ale mătuşii sale. 

Aerul proaspăt al nopţii îi dădu curaj. Fără să întoarcă 
capul, înaintă spre locuinţa lui Carn. O fereastră luminată îi 
arătă că acesta nu se culcase. Câteva momente după ce 
sună, acesta apăru în prag şi pe faţa lui se putea citi o 
surpriză violentă. 

— Miss Holm! 

— Te deranjez? întrebă ea. Eram tristă şi neliniştită şi am 
simţit nevoia să te văd, doctore. 

Puțin stingherit, Carn o invită înăuntru. Îi oferi un 

fotoliu, apoi, deschizând un sertar, puse în el câteva hârtii 
ce se aflau pe o masă. Pat observă printre ele, câteva hărţi 
ale Marelui Stat Major. 


Înainte ca doctorul să o întrebe ceva, tânăra îi ceru 
părerea asupra lui Simon. 

— Templar? Foarte interesant om, dar nu pot să mă 
pronunţ, căci nu l-am văzut decât odată: astăzi. E un tânăr 
original şi... cam năzdrăvan! 

Carn nu părea dispus să vorbească despre Sfânt. 

— Să-ţi dau un ceai? întrebă el. 

— Nu, mulţumesc, răspunse ea. 

Apoi, brusc: 

— Crezi că Mr. Templar are de înfruntat vreun pericol? 
Doctorul o privi cu atâta atenţie, încât Patricia fu 
surprinsă. 

— De ce mă întrebi asta, Miss Holm? 

— Nu vorbesc doar, decât despre asta! răspunse ea. 

— Da, făcu Carn, prudent. Dar, pot să te întreb dacă Mr. 
Templar este unul din prietenii d-tale? 

— Îl cunosc puţin. Îmi place totuşi. 

— Ar fi ceva impertinent din partea mea, să te întreb... 
dacă îl iubeşti? 

Pat roşi. E 

— Inţeleg acum, făcu Carn. Ascultă-mă pe mine. li vei 
face un mare serviciu, dacă vei reuşi să-l convingi să fie mai 
prudent. 

— Atunci, e în pericol! strigă ea. 

— Din vina lui! Mr. Templar a intrat într-un joc foarte 
primejdios. Nu pot să-l ajut cu nimic. 

Pentru a douăzecea oară, tânăra privi ceasul: mai avea 
încă un minut! 

CAPITOLUL V 

UNDE SIMON RÂDE ŞI BITTLE ÎŞI PIERDE RABDAREA 

— lată-ne din nou împreună! murmură Sfântul. 

Se întoarse pentru a privi pe cel care îl prinsese lângă 
poartă. 

— Bloem! continuă el. Eram sigur că te găsesc în cocina 
aceasta... 

— Ajunge! îl întrerupse cu asprime Bloem. Ai vorbit destul 
de mult astăzi 

— Dar, deabia am început, suspină Sfântul. Aveam de 
gând să povestesc o istorioară interesantă. Tu o ştii, Bloem. 
E vorba de un oarecare Fernando, care şi-a trădat prietenii 


şi pe care l-am găsit înjunghiat! 

Nimeni nu se mişcă. Bittle păli. Valetul cu mutră de 
boxeur şi ceilalţi trei indivizi din cameră îl priveau sinistru. 
— Ştie prea multe! murmură Bloem ca pentru el. Nu cred 
să iasă viu de-aici. 

— Sărmanul Fernando! continuă Simon, ca şi cum nu l-ar 
fi auzit. Îl dispreţuia grozav pe Tigru şi, în ultima clipă a 
vieţii, mi-a spus numai atât: „Baycombe, în Anglia, 
comitatul Devon... casa veche...]]|. Apoi a murit. Sunt multe 
case vechi în oraş şi în împrejurimi! 

Bloem ridică încet revolverul şi degetul i se crispă cu 
hotărâre pe trăgaci. 

— Nu ieşi viu de-aici, repeta el, rânjind. 

Sfântul socoti că va trage. 

— Nu! strigă Bittle. 

Milionarul făcu un salt şi apucă arma. Sir John tremura. 

— Imbecilule! urlă el. Pat a fost aici şi el a ajutat-o să fugă. 
Dacă moare, va vorbi. Vrei să te legeni de o frânghie, în 
vârful vreunui copac? 

— Bine gândit, Bittle, drăguţule! aprobă Simon. 

Se aşeză pe colţul biroului, picior peste picior. 

— Trebuie să facem în aşa fel încât să pară că a fost un 
accident, adăugă Sir John. Acest drac de fată ne-ar putea 
încurca iţele. 

— Închideţi-i pliscul! bombăni Bloem. 

— Asta nu ne priveşte pe noi! Unde este şeful. 

— Vine mai târziu! 

— Hm! lată o noutate! făcu Simon vesel. Voi avea în 
sfârşit cinstea să-l văd la faţă pe faimosul Tigru? 

— Fii fără grijă, Templar, îi răspunse Bittle. Când îl vei 
vedea pe Tigru, va fi ultima oară când vei mai vedea ceva... 
Şi cred că-i vei fi prezentat chiar în astă seară! 

Sfântul îl privi în ochi cu calm şi zâmbi. 

— Să nu pui rămăşag, că pierzi, îl zeflemisi el, Zece ani am 
înfruntat moartea şi totdeauna a fugit de mine. Sunt 
ciumat, Bittle. Da! Da! Până şi moartea nu mă poate suferi. 
— Cred că acum va fi nevoită să te sufere. 

— Crezi cum vrei, făcu Simon cu o licărire de veselie în 
ochi. 

Bittle şi Bloem, amândoi înarmaţi, vorbeau încet într-un 


colţ. Valetul cu mutră de boxeur păzea uşa. Ceilalţi doi 
stăteau în dreptul ferestrei pe unde fugise Sfântul cu trei 
sferturi de ceas mai înainte. Templar se gândi ca trei pumni 
şi două gloanţe ar fi prea mult pentru un singur om. 
Deodată soneria se auzi răsunând slab, dar Simon 

desluşi perfect ritmul ei particular. Imediat apăru un om 
care îi spusecâteva cuvinte lui Bittle, Milionarul plecă iar 
Bloem se apropie încet de Templar. 

— În sfârşit a venit Tigrul! făcu Simon. 

— Ne-ai dat mult de lucru, spuse sud-africanul şi eşti 

de-o obrăznicie nemaipomenită. 

— Tot aşa mi se spunea şi la Monte-Carlo, răspunse 
Sfântul batjocoritor. 

— Fernando a murit din această cauză. 

— Ştiu, răspunse Simon, dar două lucruri aş vrea să mai 
aflu. Cine este Tigrul? Şi unde şi-a ascuns prada? Am 
impresia că ai şti să răspund la aceste două întrebări. 

— Bloem îl fulgeră cu privirea 

Cum merg acţiunile Deeps? întrebă el din nou. 
Sud-africanul nu răspunse. 

— lată ce nu prea pricep eu, Templar, pentru ce un om cu 
bun simţ - şi cred că faci parte dintre ei - vrea să cumpere 
toate acţiunile unei mine unde de doi ani nu se mai găseşte 
un gram de aur. L-am întrebat pe agentul meu, care a 
telegrafiat în Transvaal. Răspunsul: Mina este părăsită. Şi 
d-ta cumperi acţiunile cu orice preţ ţi se cere. Asta mi se 
pare suspect. 

— Nu te mai ocupa de acest lucru, spuse Bloem. 

— lată ce mi-a trăsnit mie prin cap. O poveste nu prea 
obişnuită. Nişte bandiți au jefuit o bancă de aproape un 
milion dolari aur, pe care l-au transportat din America în 
Anglia pe o coastă singuratică. Ce să facă cu aurul? Să-l 
vândă, nu se putea. Să-l fărâmiţeze? Nici aşa. Atunci ce 
s-au gândit? Să-l transporte într-o mină părăsită, ai cărei 
proprietari erau şi unde vor găsi aur aurul transportat de el! 
— Foarte ingenios! răspunse Bloem, întorcându-i spatele. 
Simon râdea încet; lovise unde trebuia. 

Africanul plecase,cu fata contractată de furie. Dar cine 
era Tigrul? Ce creier de om concepuse planul jefuirii 
bănciidin Chicago, plan care trebuie chibzuit vreme 


îndelungată? 

Simon nu putu să-şi ascundă admiraţia pentru el. Bittle 
intră şi-l trase pe Bloem într-un colţ. Vorbeau încet şi 
Templar nu înţelegea nimic. De odată auzi: 

— Tigrul a dat ordin să-l lăsăm să plece... 

Bloem scoase un strigăt, în vreme ce Bittle vorbea 
înainte. Sfântului nu-i venea să creadă. Bittle veni spre el. 
— E târziu, Mr. Templar, şitoate încercările prin care ai 
trecut, te-au zguduit. Poţi pleca, nu te mai reținem! 
Vorbind, Bittle îl privea cu ură şi tremura de mânie. 
Bloem îşi potrivea nervos cravata. Făcu cu semn şi cei trei 
servitori plecară. 

— E drăguţ, murmură Sfântul şi se duse liniştit spre 
birou. 

Deschise un sertar şi-şi luă cuțitul pe care îl puse în 

teaca legată de antebraţ. 

— E adevărat că Miss Holm e pentru voi un obstacol de 
netrecut? 

— Ar fi mai bine să nu mai întrebi nimic; ai încă noroc. 
Pleacă până nu ne răzgândim. 

Sfântul zâmbi. 

— Să fie Horace, care v-a băgat în sperieţi? Nu vă simţiţi 
bine, puişorilor? Dacă m-aţi fi omorât, pielea voastră nu mai 
făcea un ban. V-aţi gândit bine? Dacă v-aş denunta poliţiei? 
— Nu eşti omul care să-ţi pierzi capul Mr. Templar. Nu-i 
aşa? Şi apoi e vorba de o sumă prea mare. Suntem la 
discreţia d-tale. 

Simon se uită la el. 

— Vom mai vorbi noi altă dată. Salutări Tigrului. 

Spuneţi-i că regret mult că nu-l cunosc. Cât despre 
asasinarea lui Fernando trebuie căutat un tap ispăşitor. 
Păziţi-vă ca Tigrul să nu vă acuze pe voi. 

— N-avem nicio grijă! 

— Noapte bună. Vise frumoase. 

Simon se îndreptă spre fereastră şi o deschise. 

— Nu vă stinghereşte? O prefer coridoarelor întunecoase, 
căci nu se ştie ce poate să se întâmple. 

— Mr. Templar, făcu Sir John, înainte de a pleca... nu e 
nevoie să dormi sub cerul liber. Tigrul a plecat. 

— Mulţumesc, făcu Sfântul. Eu dorm cu Horace într-o 


fortăreață. Unul doarme, altul veghează. Dacă vreţi să ne 
vizitaţi, veţi fi primiţi cu alai. 

Şi dispăru în întuneric aproape pe nesimţite. Traversă 
peluza şi ajunse lângă zid, pe care-l sări ca o pisică. Sfântul 
rămase câteva secunde nemişcat, apoi făcu un ocol şi 
ajunse la castel. Inainta repede, oprindu-se din când încând 
să asculte. Nu se auzea nimic; noaptea era foarte liniştită. 
Numai valurile mării se auzeau regulat lovind malurile. 
Încolo nimic, niciun zgomot. 

— Curios murmură Simon, foarte curios. 

Se aştepta să fie atacat departe de locuinţa lui Sirjohn, 
când nici nu se gândea dar ajunse fără niciun inconvenient 
pe drumul care separă castelul de vila lui Carn. Ferestrele 
nu erau luminate. Fără să mai stea pe gânduri, urcă scările 
şi sună. 

CAPITOLUL VI 

UNDE BLOEM CERE ARESTAREA SFÂNTULUI 

Trecură câteva secunde până când Carn deschise uşa 

fără să arate prea mare surpriză. 

— M-am gândit că nu te-ai culcat, spuse Simon. Ai ceva 

de băut? 

Doctorul închise uşă. 

— Nu te aşteptam astă seară Mr. Templar, dar... 

Simon pricepu că doctorul nu era singur şi se grăbi să 
deschidă uşa biroului. 

— Miss Holm! strigă el şi se întoarse spre Carn care roşise 
uşor, cred că n-am întrerupt vreo consultaţie? Azvârle-mă 
pe fereastră dacă-i aşa, fără fasoane. 

— Nu, zise Carn, Miss Holm a venit să mai vorbim. 

Sfântul se întreba dacă Patricia vorbise ceva. Ea îi ghici 
gândul şi răspunse imediat: 

— Numai încă un minut...Şi doctorul mă apuca de fundul 
pantalonilor făcându-mi vânt pe fereastră! 

Simon se uită la Patricia spunându-i din ochi. 

„Foarte bine, mititico, sunt mândru de tine. || 

Fata îi răspunse printr-un surâs în care se citea bucuria 

de a-l vedea. Simon avu mare poftă să se repeadă la ea şi s-o 
sărute. 

— S-ar parea că vii de la o bătălie, Mr. Templar, făcu 

Carn. 


— Miss Holm nu ţi-a spus? 

— N-am îndrăznit s-o întreb. 

Simon încruntă sprâncenele. Rochia Patriciei nu prea era 
în bună stare. Carn explică: 

— Când am deschis uşa, credeam că miss Holm vine să o 
pansez după vreun accident. Dar mi-a spus numai e vrea 
să-mi vorbească. Când ai sunat d-ta, cred că ar fi vrut să 
înceapă. 

Sfântul îl privea batjocoritor. 

— Ca medic, continuă Carn, las bolnavii să vorbească ei 
întâi, şi arătă cu degetul vestmintele rupte ale Patriciei şi ale 
lui. 

— E teribil, făcu Simon, sunt săptămâni întregi de când 
mori de curiozitate. 

— Aceasta depinde! observă Carn. 

Detectivul nu era actor prost, dar îşi juca cu greutate 

rolul de doctor, sub ochii iscoditori ai Sfântului. Patricia era 
neliniştită. Îşi închipuia că Simon şi Carn erau vechi 
prieteni, pe când, dimpotrivă, observă că schimbul de 
cuvinte dintre ei era un fel de duel. 

— Vrei să-ţi povestesc? îl întrebă Templar. 

— Desigur, răspunse Carn repede. 

— Adevărul,Sfântul încruntă sprâncenele, este că... şi 
făcuun gest de disperare, nu mai îmi aduc aminte de nimic. 
E extraordinar! 

Carn îl înjură încet. 

Patricia interveni: 

— Eu şi cu Mr. Templar am fost toată seara împreună. Ne 
plimbam pe faleză. 

— Taci, o întrerupse Simon cu mâna ridicată, doctorul 
poate să-şi închipuie cine ştie ce. 

Carn tremura de necaz. Tânăra fată avea o poftă nebună 
să râdă. 

— Ţi-am povestit prostii! adăugă Simon, dar erai aşa de 
neîncrezător parcă aş fi omorât pe cineva. Ne plimbam pe 
faleză... 

— Şi am căzut! explică Patricia. M-am oprit în nişte 
mărăcini şi Mr. Templar a avut de furcă cu mine până să mă 
scoată. 

Carn încruntă sprâncenele. Îşi dădea seama că-şi băteau 


joc de el. 

— Nu e nimic serios, doctore, continuă Simon, dar am 
vrut să te fac să crezi ceva mai grozav. 

Carn se uită pe rând la amândoi. 

— Tocmai voiam să-ţi povestesc, când m-a întrerupt Mr. 
Templar, spuse tânăra fată. 

Simon o aprobă din ochi. Ce minune şi fata asta! 

Nu o cunoştea decât de patruzeci şi opt de ore, şi cât de 
mult îl înţelegea. Răspundea drept şi la timp fără să pună 
vreo întrebare. 

Carn îşi recapătă liniştea obişnuită. 

— Aţi venit să vă ajut, Miss Holm, făcu el. Mr. Templar nu 
visează decât răni şi cucuie... 

Se întrerupse. Soneria se auzi cu insistenţă. 

— Nu prea ai să dormi astă seară. O fi vreo naştere sau un 
picior rupt, făcu Templar. 

Carn ieşi din birou. Sfântul seduse la fereastră, pe care o 
întredeschise încet. Nu prea ştia ce o să se mai întâmple şi 
linişti din ochi pe Patricia. 

Afară, o voce necunoscută întreba de Mr. Templar. 

Se auziră nişte paşi grei şi cineva se opri în uşa 
întredeschisă. 

— Hei! lată-l. 

Simon ridică ochii. Era un poliţist, sculat la repezeală din 
pat căci tunica îi era încheiată anapoda. În timp ce Templar 
îl observa, acesta se apropie şi îl puse mâna pe umăr. 

— Sunt George Hopkins, spuse el, şi dacă doctorul vrea 

să mă ierte, te arestez pentru spargere şi rănire. 

— Ei drăcie! gândi Sfântul, asta nu poate veni decât de la 
Tigru, dar vom vedea! 

— Băiete, spuse el cu nepăsare, te înşeli. Cine a reclamat? 
— Eu. 

Bloem înaintă. Privirea îi trăda bucuria; trecu politicos pe 
lângă Carn, dar cu pasul hotărât al cetăţeanului care îşi 
face datoria. 

— Îţi cer iertare, doctore, făcu el, asemenea şi lui Miss 
Holm, de a proceda astfel. Poate vreţi să plecaţi? 

— Eu rămân, răspunse Pat. Mr. Templar, a stat împreună 
cu mine aproape toată seara. Trebuie să fie vreo greşeală. 
Ochii lui Bloem se opriră asupra rochiei rupte, dar fata 


susţinu îndrăzneață privirea lui. 

— Să spun cum s-au petrecut lucrurile; stăteam în birou 
pe la orele unsprezece, când acest om a pătruns la mine şi 
m-a ameninţat cu revolverul. Nu mai sunt tânăr, dar m-am 
apărat. Fiind mai tare ca mine m-a lovit în cap 
trântindu-mă la pământ. Când mi-am revenit, îmi scotocea 
biroul, dar nu m-am mişcat. Când a plecat l-am văzut 
intrând aici. Asta e tot. 

— Nu-ţi aduci aminte? întrebă polițistul, apăsândcu 

mâna pe umărul Sfântului. 

— Foarte bine! spuse Simon încet, caută-mi revolverul. 

— L-ai uitat la mine. Uite-l! răspunse Bloem. 

Carn luă arma şi o cercetă. 

— Fabricaţie belgiană, făcu el. E a d-tale Mr. Templar? 

— Nu port arme niciodată. Fac zgomot. 

— Haide! porunci polițistul, împingându-l înainte. 

Într-un sfert de secundă, Sfântul pierzându-şi calmul, 
apucă cu amândouă mâinile braţul poliţistului şi făcându-i 
vânt îl azvârli de celălalt perete. 

Templar îşi aranjă cravata şi privi revolverul lui Bloem. 

— Jos labele! murmură el. 

Hopkins se ridică zăpăcit. 

— Uite cum se poartă cu autoritatea! mormăi el. 

— Lasă prostiile, răspunse Sfântul calm. Bloem, vreau 
să-ţi cer câteva explicaţii: ai fost singur? 

— Da. 

— Unde erai? 

— La Castel. 

— Cine te-a întovărăşit când m-ai urmărit până aici? 

— Refuz să mai răspund la astfel de întrebări, protestă 
Bloem. Ti-am spus că eram singur. 

— In acest caz cuvântul meu valorează cât şi al d-tale. De 
ce nu admiţi că eu am intrat la d-ta ca toată lumea, şi m-ai 
ameninţat cu revolverul. De ce n-aş face şi eu o plângere? 
— Asta să o spui judecătorului, interveni Hopkins. 

— Eu cred că acesta nu va ezita să facă deosebirea. 

In tot timpul, Sfântul rămase calm. Sângele rece al 
luiBloem îl mira. Patricia îl privea fix pe Simon gândindu-se 
la o nouă lovitură de teatru din partea lui. 

Ea nu credea niciun cuvânt din tot ce spunea. 


— Haide! rosti Bloem, întrerupând liniştea. 

— Încă un moment, spuse Templar, arată te rog 
doctorului cucuiul care ţi l-am făcut, şi-l privi fix. Bloem se 
aplecă liniştit spre doctor spunându-i: „După ureche| 

— Dumnezei!... înjură Simon încet, bine m-a mai aranjat! 
Carn se întoarse spre el şi înălţă din umeri. 

— A fost lovit bine, socoteala d-tale e făcută. 

— Atunci să nu mai lungim vorba degeaba. Apropie-te, 
Hopkins: Ai cătuşele? Nu te teme, dacă se opune, trag. 
Deodată, la fereastră se ivi o umbră. Era Horace. 
CAPITOLUL VII 

UNDE SIMON ÎŞI IA UN AJUTOR 

Bloem care era cu spatele la fereastră se întoarse şi 
scoase un strigăt înăbuşit. Apoi, lăsă încet arma în jos. 
Horace cu un revolver uriaş îndreptat spre el sări în 
cameră. 

— Ajung tocmai la timp. Tinere, spuse el adresându-se 
poliţistului, ai cătuşele, fă-ti datoria. 

— Prietene... bâlbâi Bloem. 

— Nu sunt prietenul d-tale, se răsti valetul credincios al 
Sfântului, te-am prins asupra faptului. Dă-i drumul jucăriei 
sau îţi trimit un plumb în cap. Tinere, ce mai aştepţi? 
Bloem dădu drumul revolverului pe care Simon îl ridică 

în linişte. 

— Dar să vă explic!... protestă Bloem. 

— Da, da, o să ne explicăm, spuse Simon. Haide, Horace 
lasă-ţi tunul în pace. 

Horace ascultă, cu regret. 

— Este vorba de o simplă greşeală, dar dacă Mr. Bloem 
insistă... In fine, a venit Horace şi o să vă spună că am venit 
acasă la unsprezece şi am plecat din nou la douăsprezece 
fără un sfert. Sfântul nici nu se uita la Horace. lşi cunoştea 
omul. Carn, care de asemenea îl cunoştea, nu-l pierdea din 
ochi şi îl văzu făcând o mişcare de surpriză. 

— Sigur, zise el, cine susţine contrariul? 

— Să-ţi spun eu, făcu Simon; Mr. Bloem a fost atacatin 
casă de un om înarmat, şi crede că eu am fost. De aceea 
vrea să mă aresteze. 

— A fost beat cu siguranţă. 

— Sper că înţelegi, Mr. Bloem, continuă Sfântul. Haide, 


recunoaşte că n-ai văzut bine, sau a fost mascat. 

Privirile lor se încrucişară. Vorbele lui Simon erau clare; îi 
ofereau lui Bloem o retragere cinstită. 

Acesta regreta greşeala de a fi spus că era singur când a 
fost atacat, aşa că reclamaţia lui nu mai făcea nici două 
parale. Tigrul nu se gândise la Horace, care venind pe 
neaşteptate îi stricase toate planurile. 

Bloem înţelese şi rămase liniştit; numai ochii îi 

străluceau furioşi. 

— Regret mult, murmură în sfârşit Bloem, cu vocea 
înăbuşită, omul era mascat, e adevărat. leşind după el l-am 
văzut pe Mr. Templar depărtându-se şi l-am urmărit. 
Vinovatul probabil a luat-o în altă direcţie. Vă cer iertare! 
— Îţi primesc scuzele, Bloem. Numai să nu începi iar 
povestea. 

Apoi, întinzându-i revolverul: 

— la-l, poate ai nevoie contra individului care nu te lasă în 
pace. Dacă îl mai întâlneşti, trage, nu mai sta pe gânduri. 
Bloem plecă, iar Hopkins care rămăsese cu gura căscată, 
spuse: 

— Hei, dar cu insulta adusă poliţiei cum rămâne? 

— Când un cetăţean cumsecade e acuzat pe nedrept 
răspunse Simon, i se poate ierta să-şi piardă sângele rece. 
Cred că şi d-l Bloem e de aceiaşi părere şi căutând să-ţi 
explice situaţia, d-le Hopkins îţi va oferi o sticlă de bere. 
— Fără îndoială, răspunse Bloem, eu sunt cauza 
încurcăturii şi plecă împreună cu polițistul. 

Sfântul închise uşa după ei, apoi se întoarse râzând ca 

un nebun. 

— Onoarea e salvată, copii. Carn, mai ai ceva de băut? 
— Desigur, dar cum dracu a venit Horace tocmai la timp? 
— În fiecare seară stau la han, spuse Horace, să mă 
răcoresc, iar când mă întorc, trec pe aici. Fereastra era 
deschisă şi am văzut... 

— Bine, bine, băiete, vezi că mai e în bucătărie o sticlă cu 
sifon şi whisky. 

Horace plecă. 

— E un tip extraordinar, făcu Templar. 

— Prea extraordinar, mormăi Carn. 

După puţin timp, Simon şi Patricia plecară şi ajunseră 


tăcuţi la grilajul vilei. 

— Mâine te pot vedea? întrebă Simon. 

— Desigur. 

— Voi veni după dejun. 

Patricia se gândi la Agatha Girton. 

— Dacă aş veni eu la d-ta? 

— Perfect! Şi dacă vrei, dejunăm împreună. Spune-mi la 
ce oră vii, să-l trimit pe Horace. 

— De ce? 

— Pentru că Tigrul e un om primejdios. 

— Bine, atunci la zece jumătate. 

— Vreau să-ţi mai spun ceva, Pat. Inchide uşa camerei şi 
nu deschide nici chiar mătuşii tale. 

— Nu prea eşti optimist, răspunse ea. 

— Aceşti oameni recurg la toate mijloacele. Să n-ai 
încredere în nicio scrisoare dacă nu e adusă de Horace. 
Cred că exagerez dar o să fie pentru noi vreo trei zile şi trei 
nopţi grele, în care trebuie să fim cu ochii în patru. Până 
acum te-ai purtat admirabil. Vrei să mergi înainte? 

— Voi încerca. 

Templar se întoarse spre a pleca. 

Tânărul se întoarse brusc. 

— E adevărat că ai fost la Bloem? 

— Nu! Înjghebase povestea ca să mă aresteze. Bloem e 
omul Tigrului. Păzeşte-te de el. Bună seara. 

Simon îl găsi pe Horace fumând în bălării. 

— Să ocolim satul, spuse Simon. Sper că o să ne lase 
liniştiţi, dar până când? Dacă s-ar găsi cadavrele noastre 
mâine, ar fi acuzat omul mascat. 

Ajungând la fortăreață, se uitară împrejur. 

— Să intrăm, spuse el. Tigrul şi-a schimbat planul. 

Se hotărâră să doarmă pe rând. Soarele strălucea pe cer 
când Horace intră aducând ceaiul. 

— Afară e frumos, făcu el după cum îi era obiceiul, şi 
plecă. 

Sfântul rămăsese pe gânduri, când se auzi gongul. 

— Masa e gata peste un minut, strigă Horace apoi plecă 
după Patricia. Când tânăra sosi, Simon sta tolănit pe un 
scaun în fata casei. Se sculă repede şi-i întinse mâinile. 
— Mi se pare un secol, de când nu te-am văzut. Ce mai 


faci? 

— Admirabil, nu m-a atacat nimeni. 

— E mai bine să te păzeşti. Ştii deviza: „Să fim gata!|| şi îi 
oferi şi ei un scaun. 

— Ştiu că eşti curioasă. Ascultă. 

Şi el îi povesti toate întâmplările: moartea lui Fernando, 
pungăşiile Tigrului la Chicago, unde fusese şeful 
gangsterilor mai mulţi ani şi atacul de la Confederated 
Bank. 

— Acest Tigru e un fel de geniu, adaugă el. 

Patricia ascultă în tăcere. Simon îi spuse şi ce s-a 
petrecut la Bittle după plecarea ei. 

— Acum ştii tot, reluă el. Tigrul vrea să-mi vadă capul în 
frigare, eu vreau sacii lui de aur. Amândoi ne păstrăm 
bunurile cum putem mai bine. Dar nu vor întârzia să 
necadă în mână. [i-am spus tot Pat, şi de ieri eşti părtaşă la 
luptă. Tigrul ştie că te-am înştiinţat de pericolul care mă 
pândeşte şi de aceea îi stai şi tu în cale. Eşti deci 
compromisă. Ce este de făcut? 

Se aplecase spre ea şi o privea fix. Patricia simţea că nu 
glumeşte. 

— Să-ţi spun ce trebuie să faci. Am un prieten foarte 
bogat în Devonshire, Terry Mannering. Nevasta lui e 
încântătoare şi o să-i placi. Te voi duce la el şi o croazieră 
împrejurul Indiilor Occidentale ar fi minunată cu yachtul 
lui.Asta, numai până când Tigrul şi banda lui vor dispărea. 
Ce spui? 

— Ideea nu e rea, dar momentul nu e potrivit. Mă distrez 
grozav la Baycombe. 

Simon se ridică. 

— Pe mine nu mă distrează de loc. Acest curaj e frumos, 
dar n-are niciun rost. Dacă îţi trebuiesc emoţii vom merge 
mai târziu să vânăm fiare în Africa. 

— Vrei să mă ridici cu forţa? 

— Eşti o proastă mică! 

— Dragul meu, nu vreau să mă supăr, dar sunt aici şi 
rămân până la sfârşit. 

Simon de abia se stăpânea să nu-i tragă câteva la spate, 
dar în acelaşi timp avea şi o dorinţă nebună să o sărute. 
Văzând că n-o scoate la capăt cu ea, îi luă mâna şi o 


strânse. 

— Am cunoscut multe femei proaste, şopti el, dar 
niciodată prostia lor nu mi-a plăcut mai mult. 

— Atunci ne-am înţeles, făcu ea. 

— Da, dar să ştii că nu sunt eu de vină dacă te arunc în 
ghearele Tigrului. 

— D-zeu să ne păzească, rosti fata încet. 

CAPITOLUL VIII 

UNDE PATRICIA INTRA ÎN TAINELE TIGRULUI 

— Ei bine, Pat, acum ce vom face? 

Fata îşi apropie scaunul de el. 

— Am o istorioară să-ţi povestesc. O ştiu de ieri seară. 

Şi-i spuse destăinuirile Agathei Girton. Sfântul ascultă 

cu ochii închişii şi cu sprâncenele încruntate. 

— Curios! Foarte curios! murmură el. Atunci şi mătuşa 
Agatha face parte din bandă? Dar în definitiv ce motiv au ei 
pentru a o face să vorbească? Nu pot să cred decât că ea a 
avut un trecut amoros. 

— Ar părea absurd, dar... 

Simon se scărpină după ureche. 

— la spune, ce ştii despre ea? 

— Puțin. Aveam doisprezece ani la moartea mamei; tata 
murise cu trei ani înainte într-un accident, aşa că ea a 
devenit tutoarea mea. O vedeam foarte rar. Işi petrecea tot 
timpul pe Riviera sau la Hyeres, unde avea o vilă. Eram la 
internat, iar în vacanţele când veneam în Baycombe 
aduceam şi câteva prietene ca să nu fiu singură. Imi plătea 
regulat taxa şi îmi scria de două ori pe lună. 

— Când s-a instalat la Baycombe? 

— După ce a venit din Africa de Sud. Sunt şase ani când 
mi-a scris din Port-Said, de unde urma să plece la 
Capetown. Un an n-am ştiut nimic de ea. Într-o bună zi a 
venit aici spunândca s-a săturat de călătorit şi, de atunci 
locuieşte în Baycombe. Nu mai face decât călătorii scurte. 
— Ultima? 

— Sunt aproape doi ani şi nu prea mi-aduc bine aminte. 

— Să facem o socoteală: aveai doisprezece ani când a 
devenit tutoarea ta, iar când s-a întors din Africa de Sud 
aveai şaisprezece sau şaptesprezece ani; în acest timp ai 
văzut-o prea puţin. 


— Aveam şaptesprezece. 

— S-au petrecut multe lucruri în acest interval. 

— Posibil, dar ar fi absurd... 

— Bine înţeles, absurd. Tot aşa de absurd cum a fost 
jefuirea băncii din Chicago; nu e mai puţin absurd că ar fi 
câteva tone de aur la câteva leghe de aici; şi cu toate astea 
sunt. Ceea ce mă face să te întreb dacă cunoşti bine casele 
vechi din Baycombe. Aceea de care vorbea Fernando trebuie 
să fie foarte veche, deoarece el îi zicea: casa veche. 

Pat răspunse numaidecât ceea ce miră pe Simon. 

— Sunt două care îndeplinesc condiţiile astea: una e un 
han vechi cunoscut sub numele hanul părăsit... E o ruină şi 
ferestrele sunt bătute cu scânduri. O duzină de oameni ar 
putea trăi acolo, intrând noaptea. 

— În numele tuturor sfinţilor! Pat tu eşti o comoară. Şi 
cealaltă unde este? 

— Este în insula din faţa promontoriului; pescarii o 

numesc „Casa veche—. 

Simon sări în picioare şi se duse să privească insuliţa 

care era aproape la două leghe depărtare, apoi reveni 
încântat. 

— Trebuie să fie vorba de una din ele, sau de amândouă. 
Tigrul putea să locuiască la han şi să aibă aurul ascuns în 
insulă. Le vom cerceta pe amândouă. Mai sigur e că Tigrul 
şi-a ascuns aurul pe coastă, să fie mai aproape de vapor 
pentru a-l transporta în... Africa. 

Dispăru în casă, de unde reveni cu un binoclu. Cercetă 

cu luare-aminte zarea, apoi rămase câteva minute 
nemişcat. 

— Asta trebuie să fie! Şi îi întinse binocilul lui Pat. 

Priveşte. 

— S-ar spune că sunt catarge. 

— Vas cu motor; nu e drumul vapoarelor care vin de la 
Bristol. Ele trec mult mai departe în larg; dar să verificăm. 
Simon luă binoclul şi se urcă în fortăreață. Pat îl urmă. 

— Să aşteptăm cinci minute, spuse el. 

— Crezi că aşteaptă noaptea ca să intre în golf? 

— Da. Bloem n-a cumpărat încă toate acţiunile Deeps dar 
mai are vreme două săptămâni până ajunge cu încărcătura 
în Africa de Sud. Tigrul nu îndrăzneşte să mai lase aurul 


mult timp aici. l-e frică. 

— Carn este detectiv? întrebă Patricia. 

— Da, dar să taci; să-l lăsăm să-şi încerce norocul. 

— Atunci, d-ta nu eşti detectiv, bolborosi ea. Credeam că 
sunteţi rivali. 

— Da, sunt rivalul lui - o rivalitate prietenească, dar nu 
sunt şi n-am fost detectiv. Lucrez singur, ca să pot beneficia 
de succes fără altcineva, şi să nu tragă nimeni,în afară de 
mine, consecinţele unui insucces. Profesia: 
gentleman-aventurier, gata la orice încercare atât bănoasă 
cât şi periculoasă. Nu prea îmi pasă de legi. lată: când 
Fernando mi-a spus despre ce este vorba, am plecat la 
Chicago şi m-am prezentat directorului de la Confederated 
Bank. A trecut un an, - i-am spus, - de când banca a fost 
jefuită şi n-ai aflat încă nimic până acum. Mă ofer eu, 
pentru douăzeci la sută să-i descopăr pe bandiți. In caz de 
nereuşită, n-aveţi nicio responsabilitate morală sau 
materială. Nu m-a refuzat şi de aceea sunt aici. Am trăit ani 
întregi când mai bine când mai rău şi dacă lovitura reuşeşte 
pot să mă retrag din afaceri. Este o viaţă frumoasă. Omul 
contra omului: cu atât mai rău pentru cel ce cade. N-am 
cerut niciodată ajutor. Cred că prietenii d-tale nu m-ar 
aproba. Mai doreşti să rămâi asociata mea? 

— Sfântule, răspunse ea, eşti un măgar. Dacă mai 

continui cu prostiile, te azvârl pe uşă şi iau eu conducerea 
asociaţiei noastre. 

Simon se întoarse spre a-şi ascunde tulburarea. Deodată 
scoase un strigăt: 

— Vasul nu s-a mişcat din loc. Aceştia nu-şi cunosc 
meseria; ar fi putut să-l ascundă pentru a nu fi reperat. 

— Vor probabil să înconjoare coasta la noapte. 

— Şi eu voi fi acolo. Oamenii Tigrului mă vor duce drept la 
tezaur. Dar, pe toţi dracii, ei mă asmută. 

— Pentru ce? 

— Pentru că, prost ce sunt, le-am vorbit de „Casa veche|. 
Ei cred că sunt la curent. Ce imbecil am fost, Pat. Ar trebui 
să-mi dai câteva lovituri de picior în spate. 

Fata îşi muşcă buzele. 

— Aşadar, vor fi diseară acolo? 

— Da, înarmaţi până-n dinţi, Trebuie să mă gândesc. 


Dacă s-ar duce înot până la insulă înarmat numai cu 
Bella? El, cu Horace şi cu Pat contra unei bande întregi. 
Imposibil. Brusc, sări în sus. 

— Am găsit! strigă el. 

— Să vedem, făcu Pat, cu ochii strălucitori. 

În alte împrejurări, Simon ar fi fost încântat de ea, dar 
vedea că de abia aşteaptă să se avânte în primejdie. 

— Am o idee pentru a-mi bate joc de Tigru. Şi începu să 
vorbească. 

— Ascultă, fetiţo, aurul este un metal greu. Şi trebuie 
transportat câte puţin. Trei din bărcile vasului vor fi 
întrebuințate, iar marinari vor fi puţini. 

Sfântul fu cuprins de originalitatea planului său, pe 
care-l spuse în întregime Patriciei. 

— Minunat, striga ea. Oh! Sfântule dacă reuşim, ce 
aventură extraordinară! 

— Pat, nu cred ca tu să fi învăţat ceva despre piraterie la 
institutul din Mayfield. 

— Pot să înot două mile, spuse ea 

— Poţi după ce ai înotat atât să te caţeri cu mâinile de 
lanţul ancorei? Poţi să dobori c-un pumn pe matelotul care 
te-a văzut? lartă-mă Pat, dar o femeie nu e în stare să facă 
un astfel de lucru. 

— Sfântule, vrei să mă dai la o parte, dar nu merge cu 
mine. Unde te duci, acolo vin şi eu. 

— Atunci, făcu el coborând vocea, ce vei face în caz de 
nereuşită? Vrei să cazi prizonieră şi să fii la discreţia 
Tigrului şi a bandei sale? Te-ai gândit? 

— Voi avea un revolver şi voi păstra un glonte. 

Simon strânse pumnii, ochii îi străluciră, buzele deveniră 
o linie subţire şi Patricia văzu pentru prima dată furia 
Sfântului. 

— Şi crezi că eu te voi lăsa să rişti? 

— De ce nu? N-ai niciun motiv. 

— Am unul şi ai să-l ştii chiar dacă nu-ţi place. 

— Te ascult. 

— Pentru că te iubesc, răcni el cu furie. 

— Idiotule! N-ai priceput că sunt aici pentru că te iubesc 
şi eu? 

Tânărul rămase încremenit. 


— Pentru ce nu mi-ai spus mai demult? murmură el după 

o lungă tăcere. 

Nu mai era nimic de făcut. Pentru un om ca el, care nu 
prea cunoştea femeile, lucrurile mergeau prost. 
CAPITOLUL IX SRR 

UNDE-I VORBA DE HANUL PARASIT 

Horace îi întrerupse fără fasoane pentru a pune masa: 

— Dejunul va fi servit peste o jumătate de minut, spuse el 
şi se duse în bucătărie. 

După ce mâncară, putură să vorbească în voie, dar un fel 
de timiditate pusese stăpânire pe ei şi se priveau stânjeniţi. 
— Nu vei face nimic fără mine, vorbi în sfârşit Patricia. 

— Dacă eşti cuminte, vei ceda. 

— Pentru altceva da, dar pentru aceasta e peste putinţă. 
Sfântul sfârşise toate argumentele, şi se gândea să 
vorbească lui Carn pentru a o înlocui. Dar, cu Patricia nu se 
putea înţelege. Fata avea o fire de aventurieră şi o voinţă de 
fier. Şi Sfântul mulțumea lui Dumnezeu că ea nu cunoştea 
planul lui relativ la hanul părăsit. Ar putea să termine cu 
Tigrul, fără ca Pat să mai intervină. 

— Pat, poţi obţine de la mătuşa Agatha câteva explicaţii? 
— leri seară n-a vrut să-mi spună mai nimic. 

— Nu erai dispusă, cu gândul la mine, dar astăzi, când 

eşti hotărâtă să faci lucruri extraordinare nu-ţi va fi greu. 
Vezi, dacă începe să plângă nute lăsa prostită. 

— Am înţeles, Sfântule. 

— Bravo! Pe urmă te vei duce la Lapping. Vreau să-l 
cunosc mai bine şi să aflu ce s-a întâmplat cu Harry le Duc. 
— Harry le Duc? întrebă ea intrigată. Cine este? 

— Un bandit pe care Lapping, când era judecător, l-a 
condamnat la şapte ani muncă silnică. După un ana 
evadat. După aceea a fost prins din nou şi condamnat iar de 
Lapping. Tigrul e englez. Dacă el şi Harry le Duc e una şi 
aceeaşi persoană? 

— L-ar fi recunoscut. 

— Harry ştie să se machieze mai bine ca orice artist din 
Londra; este foarte inteligent şi capabil de loviturile geniale 
ale Tigrului. Dacă e una şi aceeaşi persoană şi Tigrul a 
început hoţiile puţin după evadarea lui Harry, ar avea 
ocazia să se răzbune pe Lapping în aceeaşi zi când ar fugi cu 


prada sa. Dacă ai timp... şi curaj, după ce termini cu 
mătuşa Agatha du-te la Lapping. Vorbeşte-i de Bittle şi vezi 
ce zice. Apoi, vorbeşte-i şi de mine. Fă pe ingenua... 

— S-a făcut, răspunse ea. 

Simon îi luă mâna 

— Pat, eşti o asociată extraordinară. 

Horace servi cafeaua, în timp ce Sfântul şi Pat discutau 
ultimele detalii. 

— Horace va veni să te ia după masă. Puneţi sub rochie 

un costum de baie, iar eu îţi voi da o centură de care să 
fixezi revolverul. 

Luă un automat din sertar pe care îl încărcă şi i-l dădu. 

— Să nu te joci cu el. Dacă eşti ameninţată trage şi pe 
urmă poţi să-ţi ceri scuze cadavrului. 

Pat se ridică. 

— La ce oră să ne întâlnim? 

— La opt. Până atunci nu te hazarda; sunt îngrijorat când 
ştiu că pleci singură. Nu eşti în siguranţă cu Tigrul ăsta. Fii 
atentă să nu cazi în prima cursă ce ti-ar întinde-o. 

— Şi eu să te las singur până atunci, să lucrezi cum vrei 
tu? 

— Cu mine e altceva. O ţigancă mi-a prezis că voi muri la 
nouăzeci de ani. De altfel crezi că-l voi lăsa pe Tigru să mă 
trimită să le ţin tovărăşie Sfinţilor mei din cer, când ştiu că 
tu mă aştepţi? Hai, du-te. 

Pat surâse apoi dispăru, urmată de Horace ca de o 

umbră. 

Simon intră în casă, îşi scoase haina şi îşi legă de 

antebraţ cuțitul. Tigrul ştia însă de existenţa acestei arme, 
şi de aceea luă din valiză o lamă asemănătoare pe care o 
legă de pulpa piciorului stâng astfel că, dacă ar fi prins şi 
scotocit, să-i rămână cel puţin aceasta; apoi scrise câteva 
cuvinte: 

„Dacă nu mă întorc până la şapte jumătate, caută-mă la 
vechiul han din dosul satului. Dacă nu sunt acolo, încearcă 
la Bloem şi Bittle. Să nu ceri ajutorul lui Carn, decât la mare 
nevoie. Şi mai cu seamă Atenţie! Dacă mă prind pe mine vor 
încerca să te prindă şi pe tine—. 

Îndoi foia, scrise numele lui Horace şi o puse pe bufetul 

din bucătărie, unde nu se putea ca valetul să n-o găsească, 


la întoarcere. 

Apoi, Templar cobori pe şoseaua care ducea în sat. 

Simon nu-şi aducea aminte bine de poziţia hanului şi se 
opri pentru a cerceta locul. Deodată, văzu un zid nu prea 
înalt care pornea din colţul hanului şi se termina într-un 
hangar ruinat. 

Sfântul, aplecat, intră în hangar, apoi se duse tiptil de-a 
lungul zidului până la han; apoi se trânti pe pântece şi 
începu să se gândească cum ar putea să intre. 

Putu să observe astfel casa. Avea patru ferestre şi o 
poartă. Bravo! Pe aici se putea intra mai uşor decât prin 
ferestrele bătute cu scânduri. 

Sfântul merse de-a lungul zidului tărându-se în iarbă ca 

un şarpe şi fixând cu ochii colţul zidului de unde putea să 
pornească vreun glonţ. Dar ajunse nevătămat la uşă; 
broasca era stricată. O împinse binişor, iar uşa cedă. Nu era 
închisă cuzăvorul. Intrările caselor vechi nu se deschid 
uşor; cineva locuia aici. Tânărul ridică capul şi privi lung 
spre ferestrele care erau solid bătute cu scânduri. Trebuia 
să intre pe uşă dar cineva ar fi putut fi ascuns în coridor. 
Simon se hotărî să înfrunte pericolul; nu era timp de gândit. 
Împinse uşa încă puţin. Nimeni. Atunci se întinse pe 
pântece şi se uită pe dedesubt. Nu se vedea nimic în 
întuneric. Împingând-o încet o deschise cam de o jumătate 
de metru. 

Trosc! 

Zgomotul ce-l face o piaţă aruncată în puț. Sfântul ridică 
ochii şi văzu că proiectilul fusese tras la înălţimea pieptului 
unui om în picioare. Proba era hotărâtoare: declaraţie de 
război. Era mai bine să înainteze aplecat, decât să se 
expună vreunui alt glonţ. Sfântul îşi scoase cuțitul şi 
înaintă. Dintr-o săritură fu în încăpere şi împinse uşa cu 
piciorul. Apoi se aşeză cu spatele lipit de uşă. Simon se 
aştepta să vadă razele unei lămpi electrice îndreptate spre 
el. 

În mână, ţinea cuțitul gata să-l arunce în braţul celui ce 

ar fi aprins lanterna. Trecură mai multe minute, fără să se 
audă cel mai mic zgomot. Era o linişte desăvârşită. Încetul 
cu încetul ochii se obişnuiră cu întunericul şi Sfântul văzu 
că nu era absolut nimeni. Uitându-se atent, văzu două uşi 


închise; pe pământ un strat de praf în care se vedeau urme 
de paşi îndreptaţi spre uşa din dreapta. În cea din stânga 
nu intrase nimeni. În fundul coridorului era o fereastră 
bătută cu scânduri, pe unde se strecurau câteva raze de 
lumină. Acum Simon putea să vadă bine; mai în fund, pe 
stânga o altă uşă închisă. Urme proaspete dovedeau că 
cineva intrase de curând. În fundul coridorului, spre 
fereastră era o masă, pe care era aşezată o cutie pătrată. 
Simon se uită la ea mult timp. 

Deodată, se aplecă şi pipăi pământul cu degetele. Simţi 
sârmele electrice, şi găsi contactul care închidea circuitul; o 
sârmă era fixată jos la uşă, cealaltă înainta de pământcu 
câteva degete mai departe decât cea dintâi. Simon, mergând 
de-a lungul zidului ajunse la cutia de pe masă pe care o 
cercetă cu atenţie; firele se terminau aici. 

— Foarte ingenios, Tigrule - se gândi Simon - n-am decât 
să intru şi să mă înalţ la cer. 

Sfântul era cea mai bună dovadă că hanul era locuit, dar 
cu siguranţă că mai erau şi alte capcane. Dacă bandiții erau 
aici, şi au văzut că prima lor încercare a dat greş, nu vor sări 
să-l atace? Dacă, deschizând o uşă s-ar pomeni cu un 
glonţ? Dar Simon era deplin hotărât să meargă înainte, spre 
a-şi îndeplini misiunea. Două uşi îl ispiteau: a treia din fund 
şi cea din dreapta. O alese pe cea din urmă. 

Simon întoarse încet clanţa şi împinse uşa de câteva 
degete, apoi trăgându-se la o parte, îi dădu cu piciorul. Nu 
se simţea nimic. Dintr-o săritură fu înăuntru, lipindu-se de 
zid. Linişte desăvârşită. Inchise uşa ţinând-o cu piciorul, ca 
să nu fie surprins pe la spate. Camera era întunecată. 
Simon se blestemă în gând că nu-şi luase lampa electrică. 
Nu era altceva de făcut decât să aprindă un chibrit; 
ridicându-l deasupra capului se uită împrejur. Camera era 
goală. Chibritul sestinse şi aprinse altul. Nimic, nimic decât 
urme de picior, sticle goale şi hârtiimurdare de grăsime. 

— Cam suspect! gândi Simon. Şi aprinzând încă un 

chibrit făcu doi paşi înainte. Cu o sforţare disperată, încercă 
să sară îndărăt. Prea târziu! Pământul se deschise sub 
picioarele lui şi căzu în gol. 

CAPITOLUL X 

UNDE CARN IA MASURI 


Inspectorul Carn, de la Scotland Yard, medic provizoriu, 

era tipul poliţistului modern, numai că avea câteva grame 
de materie cenuşie mai mult decât colegii săi. Pentru 
aceasta, fusese trimis să-l aresteze pe Tigru, 

Carn nu strălucea: îşi cunoştea bine meseria, dar lucra 
prea încet, fiind elev al unei şcoli care prefera perseverenţa 
geniului şi cercetările metodice unei inspiraţii geniale. Carn 
nu progresa în timpul unei anchete prin metode 
surprinzătoare, dar şefii lui ştiau că ajunge la un sfârşit bun 
printr-o metodă înceată şi sigură. 

Tactica lui se deosebea de aceea a Sfântului. Carn 
reprezenta legea sprijinită de tot aparatul oficial. Tigrul n-ar 
fi îndrăznit să-l atace, iar el nu-şi putea duce misiunea la 
bun sfârşit decât lucrând în ascuns şi-şi începu curajos 
misiunea. 

Sosirea Sfântului cu mare zgomot - nu lipsea decât 
jurnaliştii şi operatorii de cinema - îl cam stânjenise dar nu 
pentru mult timp, căci era omul care nu se sinchisea nici de 
toţi sfinţii din Cer. 

Inspectorul lucra încet, pe când Templar foarte iute, însă 
Carn avea un avans de trei luni înaintea Sfântului. 

El ştia ca Sfântul era pe urmele Tigrului, dar asta nu-l 
neliniştea. Inspectorul îl supraveghease pe Sir John Bittle şi 
vila sa, împreună cu valeţii lui suspecți. II supravegheaseşi 
pe Bloem, dar acesta era mai prudent, iar Carn nu prea 
descoperise mare lucru. 

În afară de Simon, identitatea lui Carn mai era cunoscută 

şi de Sir Lapping, judecătorul districtului. 

Inspectorul avea aceleaşi avantaje ca şi Templar în afară 
de aceea că el nu se întâlnise cu Fernando şi nu cunoştea 
rolul hanului părăsit. 

Telefonul cel mai apropiat era la Ilfracombe şi din ordinul 
lui Carn toate scrisorile pentru Baycombe erau deschise şi 
copiate pentru inspector, înainte de a fi împărţite. După mai 
multe săptămâni, Carn prinse simpatie chiar şi faţă de 
telegrafia fără fir. 

A doua zi după întâmplarea cu Bloem, Carn se aşeză în 
faţa aparatelor, mişcând butonul de aşa natură, încât să 
capteze ceea ce căuta. Nu ştia exact ora în care Tigrul 
comunica cu asociaţii lui şi nici lungimea de undă 


întrebuințată. De două ori inspectorul prinsese sfârşitul 
unei convorbiri şi-şi notase lungimea de unda. Dar nu era 
totdeauna aceiaşi. În această zi Carn fu mai norocos. Tigrul 
îşi trimitea mesajele pe o lungime mare de undă, 

După cinci minute de căutări încordate, Carn auzi o voce 
vorbind: 

— Să nu plecaţi înainte de miezul nopţii. Fiţi prudenti. 
Toate luminile să fie stinse. Încetiniţi la două mile de coastă 
şi continuaţi să înaintați cu motoarele electrice. Templar are 
auzul fin şi somnul uşor. 

— Puteţi să ne călăuziţi? 

— Un om vă va călăuzi cu o lumină verde pe coasta Case; 
vechi. 

— Prevedeţi ceva dificultăţi? 

— Nu-ştiu încă. Sper să scap de Templar astă-seară dar 
acest om e straşnic şi ar putea să ne scape. Luaţi măsuri. Mi 
s-a spus că s-a aranjat cu micuța Holm. Fiţi gata de orice. 
— Am înţeles. 

— Echipajul e complet? 

— Doi mecanici n-au venit pe bord; erau beţi 

morţi-noaptea trecută. 

— Bine. Sunteţi unsprezece. Nu-i aşa? 

— Da, şefule, suntem destui. 

— Ascultă-mă. Veţi trimite prima încărcătură în portul 

mic; pescarii vor fi plecaţi pe mare la zece. Bittle şi Bloem 
vor fi cu mine şi poate şi Templar; aceasta depinde de ceea 
ce voi face cu el. Pe servitorul lui îl vom arunca de sus după 
faleză. S-ar putea să fiu forţat să o aduc şi pe Pat. 

— E prima dată, şefule, când aduci o femeie pe bord.Ai 
jurat... 

Vocea Tigrului îl întrerupse scurt: 

— E treaba mea, Maggs. Când voi avea nevoie de părerea 
ta ţi-o voi cere. Pregăteşte cabinele şi trimite şalupa pe chei. 
Lasă pe bord un mecanic şi un om de pază. Totul trebuie 
terminat la ora patru. 

— Fii fără grijă, şefule. 

— Ai notat tot? 

— Tot. 

— Cheamă-mă la ora şapte, poate că voi avea ceva de 
schimbat. La revedere. 


Carn îşi scoase casca şi se rezemă de scaun, uitându-se 
gânditor la aparat. Din această convorbire, inspectorul 
aflase tot ce voia să ştie, afară de numele Tigrului. Vocea 
„Şefului|| era schimbată, cu un timbru monoton şi greu de 
recunoscut. 

Ceea ce intriga pe Carn era aluzia la casa veche, care 
trebuia să fie pe o insulă. Luând o hartă, descoperi imediat 
insuliţa, pe care o văzuse de pe malul mării în timpul 
plimbărilor sale. 

Aici era deci „marfa|| care trebuia îmbarcată. Carn ghici 
imediat despre ce era vorba. Inspectorul surprinsese în 
câteva minute, secretul după care umbla de trei luni. Işi 
scoase pipa, pe care o umplu cu degetele tremurânde. 
Agitaţia luiavea un motiv, deoarece afacerea Tigrului era cea 
mai importantă ce i se încredinţase vreo dată, şi care 
prevedea succesul. Ştia unde se găseşte aurul! Cât despre 
şef, astă seară va fi întovărăşit de Bittle şi Bloem. 

În acest timp însă, Tigrul putea să-i facă de petrecanie lui 
Templar şi asta îl neliniştea pe Carn. 

Datoria lui era să-l avertizeze sau să vegheze asupra lui. 
Dar timpul trecea. 

Micul sat Baycombe, era ca şi situat pe celălalt mal al 
canalului Mânecii, despărţit de Anglia, deoarece nu avea 
nici poştă, nici telefon. Pentru a avea oamenii necesari 
prinderii bandiţilor, Carn trebuia să se ducă la Ilfracombe, 
cu micul Ford al hangiului şi drumul ar fi fost nesfârşit. 

Se gândi să telefoneze la Scotland Yard să i se trimită 
urgent o echipă într-o maşină. Dar dacă comisarul nu e la 
birou şi n-are cine-i trimite ajutorul imediat? Şansele de 
reuşită erau mici. Dacă echipa ar sosi prea târziu, Carn va 
cere concursul lui Templar şi Horace, cu toată neplăcerea ce 
o avea de a-i chema să lucreze împreună. În tot cazul, orice 
minut avea o valoare imensă. 

Carn nu mai pierdu timp. Işi luă pălăria şi plecă spre 

han, cât putu mai repede. 

— Mă cheamă un prieten la Ilfracombe, spuse el. Are 
nevoie de ajutorul meu imediat. L-am îngrijit întotdeauna 
eu; are o criză cardiacă. Puteţi să mă duceţi cu Fordul? 

— Regret, d-le, dar doi din servitorii lui Sir John l-au luat 
azi dimineaţă pentru a se duce în oraş. 


— Pe toţi dracii! înjură în gând Carn, apoi, cu tonul 
natural al omului necăjit: trebuie să mă duc, acel om e în 
pericol. Când se întorc clienţii d-tale? 

— Nu mi-au spus nimic, d-le, dar înainte de a se însera 
cred că sunt aici. 

— Herrick n-are vreo trăsură cu cai? 

Herrick era proprietarul fermei cele mai apropiate, o 
jumătate milă de sat. 

— Da, are o trăsură. 

— Puteţi să trimiteţi pe cineva să-l roage să mă ducă până 
la Ilfracombe? 

Hangiul se gândi puţin, apoi spuse: 

— Poate vreţi să beţi un pahar cu bere, d-le? 

— Trimiteţi imediat. Pe urmă avem tot timpul să bem. 
Hangiul se gândi: „Grăbiţi mai sunt oamenii aceştia de la 
oraş||. Cu toate acestea strigă: „Hei! Băiete!|] Intră un băiat 
care ascultă cu atenţie ceea ce-i spuse hangiul. 

— Spune-i că-i urgent stărui Carn punându-i o monedă 

în mână şi fă treaba repede. Vino cu trăsura şi dacă te 
întorci iute îţi mai dau ceva. A 

Băiatul făcu semn că a priceput şi plecă în fugă. In timp 
ce hangiul turna berea, Carn de abia putea să-şi 
stăpânească nerăbdarea. Lipsa Fordului era un dezastru. 
La gândul că Tigrul ar putea să fugă îi venea să 
înnebunească. Se gândi la un moment să ceară ajutor 
Sfântului. O să vadă la urma urmei ce va face. Inspectorul 
spera însă să nu aibă nevoie de Templar. 

Carn îşi bău paharul cu bere. 

Simţea cum îl apucă furia, dar trebuia să se stăpânească. 
Nervos, Carn se scuză şi plecă spunând că va aştepta 
trăsura la fortăreață. Când fu la douăzeci de paşi de vilă, 
Horace apăru în uşă, având un aer natural, ca şi când ar fi 
făcut o plimbare obişnuită. 

Se uită la Carn cu mâinile la spate. 

— Mr. Templar e acasă? 

— Nu. 

— Ştii unde este? 

— Habar n-am. În plimbare. Cred că vânează hipopotami 
în pădurea vecină Cine ştie? 

— Haide băiete, fii serios, n-am urcat afurisitul vostru 


deal pe căldura asta, numai ca să-ţi ascult glumele 
idioate.Tigrul a făgăduit să te arunce astă seară în mare, de 
susde pe faleză, dar asta n-are importanţă. Eu am venit să-l 
avertizez pe Templar. 

Horace se uită la Carn cu o mutră prostească. 

— Ei! Dacă-i aşa... 

Şi întinse mâna de la spate, în care enormul său revolver 
apăru ţintind pe inspector. 

— Idiotule! Capul nu-ți serveşte decât la purtatul 

pălăriei? Ţi-am spus că Tigrul vrea să vă omoare pe 
amândoi: Tigrul, T-l-G-R-U-L! Îl cunoşti? Păziţi-vă, altfel 
mâine veţi fi morţi. Să nu spuneţi că nu v-am avertizat. 

— Încetişor, mormăi Horace, v-aţi enervat. Spuneţi 

Tigrului că eu şi Mr. Templar îl aşteptăm astă seară. 

— Mai bine du-te şi caută-ţi stăpânul şi spune-i, zise Carn 
întorcându-i spatele şi plecă. 

Înaintea hanului găsi trăsura, condusă de un băiat de la 
fermă. 

— Ilfracombe, spuse ei, cât poţi de repede! 

Vehiculul porni cu un zgomot infernal. 

Inspectorul scoase ceasul: era trei şi un sfert. Fără vreun 
accident, mai rămânea puţină speranţă. Vaporul Tigrului, 
ca să intre în golf avea nevoie de oarecare timp şi-i trebuia 
toată noaptea să încarce aurul, dar Carn ştiacă Tigrul n-ar 
fi ezitat între pradă şi libertate şi inspectorul ţinea mult să-l 
aresteze. 

Deodată, Carn îşi aduse aminte că n-a înştiinţat-o pe 

Miss Holm; dar dacă tânăra fată era în înţelegere cu 
Templar, acesta veghea. Ajunseseră sus, pe o colină de 
unde se putea vedea satul, când se auzi o detunătură, Carn 
se uită la ceas, pe urmă ridică ochii surprins spre băiat. 

— Suntem obişnuiţi! Trebuie să fie Mr. Lomas-Cooper 

care împuşcă iepuri. 

— Înţeleg, făcu detectivul fără să insiste. 

Dar el ştia că - cu toată distanţa - detunătura venea de la 
marginea satului, şi că ecoul era altfel decât al unui glonte 
de puşcă de vânătoare. 

CAPITOLUL XI 

UNDE INTERVINE SIR LAPPING 

Când Patricia se întoarse la vilă, hotărâtă să vorbească cu 


Miss Girton, i se aduse la cunoştinţă că plecase să se 
plimbe, şi nu spusese când se întoarce. Bătrâna pleca 
deseori cu bastonul în mână în lungi plimbări care nu prea 
o oboseau. Patricia îşi aduse aminte că Miss Girton de câtva 
timp devenise morocănoasă, iar plimbările ei mai dese şi 
mai lungi. Această femeie avea atâtea particularităţi 
masculine, că nu ţi se părea curios, să o vezi ca pe un 
bărbat căutând printr-o sforţare îndelungată liniştea 
sufletească. 

Patera destul de plictisită gândindu-se că prima ei 
misiune dăduse greş. Nici nu era vorba de aşteptat. Miss 
Girton se întorcea spre seară. Ar fi fost prea târziu şi 
întâlnirea cu Simon era foarte importantă. 

Patricia se hotărî să se ducă la Lapping. 

Judecătorul era în grădină, fără haină şi avea în capo 
pălărie veche de fetru. Faţa îi strălucea de sănătate şi voie 
bună, şi o primi pe Pat cu vădită plăcere. 

— Scumpă d-ră Holm, nu te-am văzut de un veac. Ce mai 
faci? 

— Minunat, şi d-ta pari mai tânăr ca totdeauna. 

— Complimente! Ştii bine că sunt un bătrân şi am prea 
puţine şanse, pe lângă un tânăr din fortăreață. 

— AŞ vrea să-ţi vorbesc Sir Michel, pot să intru? 

Bătrânul azvârli sapa jos, îşi şterse mâinile de pantaloni 

şi deschise poarta. 

— Când te putem felicita oficial? Acest tânăr Templar e 
încântător şi cred că ţi-a căzut cu tronc. 

Lapping începuse convorbirea care-i venea la îndemână. 
— Înainte de a mă hotărî, am venit să te întreb pe d-ta ce 
crezi despre el. 

— Dar asta e treaba mătuşii... 

— Ştiu, întrerupse Pat, dar vreau să ştiu şi părerea d-tale. 
Lapping îşi împinse pălăria pe ceafă şi-şi descoperi fruntea 
roşie. 

— E o mare responsabilitate. Bătrânii se înşală ca şi 
ceilalţi, uneori chiar mai mult când e vorba să judece 
generaţia tânără.Dar dacă insişti...Intâi, gândeşte-te că 
sunt multe femei care ar dori un asemenea bărbat, gen 
muşchetar, care a devenit foarte rar. 

— Poate să fie de asemenea câţiva tineri strălucitori care 


să mă răpească lui Templar, adăugă Pat râzând. Hai, să 
stăm la umbră. Când vom fi de acord, să mă inviţi să bem o 
ceaşcă cu ceai. 

— Vorbeşti serios? 

— Cât mai serios posibil. D-ta ai vârstă şi experienţă. Aşa 
că poţi să mă sfătuieşti. 

— Nu e necesar să-mi vâri cuțitul în rană, relativ la 
bătrâneţe, făcu el râzând, să vorbim mai bine de experienţa 
şi calităţile lui. Dar ce să-ţi spun? D-ta îl cunoşti mai bine 
pe Mr. Templar, decât mine. 

— Oamenii vorbesc multe de el. 

— Arată-mi un sat, unde nu se povestesc istorii pe seama 
cuiva care iese din comun. Se vorbeşte chiar şi de ceilalţi. 
— Sunt simple clevetiri, făcu Patricia ridicând capul. 

Pe urmă, după sfatul lui Simon, povesti evenimentele 
dinnoaptea trecută: mărturisirile mătuşii Agatha. Îi spuse 
de intervenţia lui Templar, apoi de întâmplarea de la Carn. 
Nu pomeni însă de avertismentul pe care i-l făcuse ei 
personal. 

Magistratul asculta atent. 

Patricia îl observa, privindu-i indulgenţa binevoitoare faţă 
de cei tineri. Fără avertismentul lui Templar ea ar fi povestit 
tot simpaticului Sir Michael. 

Cum să crezi că un om ca el poate fi tovarăş cu Tigrul? 
Terminând, Pat aştepta un răspuns. Sir Michael îşi 

scoase batista, îşi şterse nasul şi întoarse ochii zâmbitori 
spre ea. 

— Ai putea să scrii un roman, spuse el calm. 

— Dar e adevărat, strigă ea, toate acestea s-au petrecut 
aseară. Se petrec la Baycombe lucruri curioase. Crezi că 
Templar e detectiv? 

— Detectivi nu acţionează ca el, decât în romanele 
polițiste, răspunse el înălţând din umeri. 

Pat îl privi cu ochi rugători, făcând pe disperata. 

— D-ta trebuie să cunoşti bine detectivii şi dacă crezi că... 
adică să fie vorba de un aventurier? 

— Dacă un aventurier nu e în stare să convingă pe ceilalţi 
oameni de cinstea lui, atunci mai bine ar fi să greşească. 
— Dar Mr. Templar este o excepţie! strigă ea. 

— Toţi au pretenţia că sunt excepţii, răspunse cinic 


judecătorul. 

In acest timp, i se formară riduri uşoare la colţul ochilor 

şi zâmbi uşor. Nu avea deloc aerul unui om care n-ar vrea 
să servească pe altul, mai ales pe o tânără amorezată. 

— D-ta glumeşti mereu! Te rog, vorbeşte serios. 

— De ce? || iubeşti sau nu? 

— İl iubesc! răspunse ea cu curaj. 

Lapping făcu un gest de disperare comică. 

— Atunci orice ţi-aş spune nu-ți vei schimba 
părerea.Dacă ţi-aş spune că am încredere în el şi e cel mai 
înţelept om mi-ai sări de gât şi dimpotrivă dacă aş susţine 
să nu te mai gândeşti la el, atunci vei sări de gâtul lui, şi 
puţin îţi va păsa de ce spune restul lumii. Atunci? 

— Atunci, dă-mi părerea d-tale cu toată sinceritatea ca şi 
cum ar fi vorba de fiica d-tale. 

— larăşi vine vorba de bătrâneţea mea! Nimic nu va 
schimba situaţia dacă îl iubeşti. În viaţa mea am văzut 
mulţi criminali pe care i-am clasat în trei categorii.Primii 
sunt hoţii, crescuţi în mediul favorabil lor; ei sunt meschini, 
laşi sau aroganţi şi-şi petrec o parte din viaţă în închisoare. 
Templar nu e din categoria asta.A doua cuprinde pe oamenii 
abili şi inteligenţi, dar stricaţi, care mai devreme sau mai 
târziu devin primejdioşi. Aceştia sunt laşi şi fricoşi. Dacă ne 
gândim bine, pe Templar nu putem să-l numărăm printre 
ei, căci aceştia nu râd sincer niciodată, pe când Simon al 
d-tale e veselşi râde aproape ca un copil. A treia categorie e 
geniul Raffles, cunoscut numai în literatura polițistă şi 
foarte rar în viaţa noastră.Templar poate fi numărat în 
această categorieexcepţională unde aventurierul îşi 
păstreazăonoarea. Dacă-l iubeşti nu e niciun pericol. lată 
cea mai proastă opinie ce mi-opot face despre el. Îi acord 
însă circumstanţe uşoare, având în vedere tinereţea şi 
plăcerea lui de aventură.Eşti satisfăcută? 

Lapping vorbise cu indulgență binevoitoare, ca un om 

care văzuse multe. Patricia nu se îndoia de sinceritatea lui. 
Dar avea alte chestiuni de discutat şi nu se lăsă convinsă. 
— Sir Michael eşti un sfătuitor preţios; sunt foarte fericită 
de a-mi împărtăşi convingerea. 

— Ar fi mai bine, spune el, să ai o explicaţie cu el. Dacă 
are încredere în d-ta îţi va răspunde sincer. Nu ţi-a spus 


nimic până acum? 

Pat se puse numaidecât în gardă. 

— Ce să-mi spună? întrebă ea. 

— Să-ţi spună... făcu Lapping puţin surprins, ceva ca 

să-ţi satisfacă curiozitatea relativ la evenimentele 
extraordinare care s-au petrecut. 

— El m-a rugat să am răbdare şi încredere, căci ar fi 
periculos pentru mine să ştiu mai multe. Îmi va explica mai 
târziu când se va scăpa de inamic. 

— Cine este acest inamic periculos? 

— Mr. Templar îl numeşte Tigrul. 

Lapping se gândi câteva secunde cu sprâncenele 
încruntate. 

— Porecla asta... stai, nu s-a vorbit acum câteva luni de 
el? O bancă din Chicago care a fost jefuită de o sumă mare 
în aur? 

— Nu-mi aduc aminte, zise Pat. 

— Nu cred să mă înşel, făcu judecătorul, dar un şef de 
bandă din Chicago la Baycombe, e cam caraghios, nu? 

— Sigur, dar nu v-am spus şi până acum lucruri ciudate? 
Lapping puse mâna încet pe umărul tinerei fete, care citi 
atâta bunătate în ochii lui, încât orice îndoială îi dispăru. 
— Atunci să nu mai discutăm, căci nu ajungem la niciun 
rezultat. Fă aşa cum îţi dictează inima, e singurul sfat pe 
care ţi-l poate da un bătrân. Acum că am aranjat chestia să 
ne ocupăm de ceai. 

Lapping se îndreptă spre casă pentru a da ordine. 

Patricia îşi reveni în acest moment. Simţea o 
oarecareoboseală în aceasta discuţie - spre a asculta de 
ordinele lui Simon cu Sir Michael. 

Judecătorul, sigur pe el şi plin de bună voinţă acceptase 
bătălia fără să trădeze nimic 

Dar de ce această conversaţie părea că îl distrează? 

Pat, exasperată avea impresia că Lapping îşi bătea joc de 
ea, că-i ghicea perfect intenţiile ca şi inocenţa ei prefăcută. 
Dacă judecătorul făcea parte din banda Tigrului atunci 

nu putea să-l vorbească de rău pe Simon în fata ei. Din 
contră, cum s-ar putea ca un magistrat a cărui viaţă fusese 
un exemplu de cinste, să fie asociatul Tigrului? Tot felul de 
ipoteze treceau prin capul ei, şi pricepu toate pericolele 


acestei aventuri în care se aruncase orbeşte de dragul 
Sfântului. 

Lapping sosi cu o măsuţă. Menajera îl umă cu tava cu 

ceşti. Deodată fu cuprinsă de o frică groaznică - dacă 
Lapping, complicele Tigrului sau poate chiar Tigrul în 
persoană - ar fi ghicit de ce venise ea şi i-ar face de 
petrecanie? Ceaiul şi prăjiturile puteau să fie otrăvite! Pat 
simţi dorinţa să o ia la fugă şi se gândi la Simon. Ce ar face 
el în aceste împrejurări? Totuşi putu să se stăpânească şi 
zâmbi judecătorului. 

— Ce de atenţii pentru mine! 

— Deloc, scumpă copilă. Un biet bătrân oferă o ceaşcă de 
ceai unei tinere fete, vecina lui. 

Ea vesel şi vorbăreţ. Ironia din ochi îi dispăruse Patricia 
simţi că-i revine dispoziţia; numai privirea lui batjocoritoare 
o neliniştea. Ce rol juca Sir Michael? Sfântul o să ghicească 
numaidecât când îi va spune. Patricia se hotărî să plece. 

— Aşa repede? 

— Am făgăduit mătuşii mele să o văd înainte de masă. 
Avem de discutat ceva. Nu prea îmi convine, dar e vorba de o 
scrisoare, pe care trebuie să o expediez astă seară. 

Pat fu surprinsă de uşurinţa cu care minţea. 

— Sunt foarte mâhnitcă această catastrofală... afacere 
care nu te lasă să mai stai. Dar sper că ne vom revedea 
curând. Vrei să vii cu Mr. Templar? 

— Voi încerca, răspunse Pat. 

— Nu aştepta invitaţie specială. Veniţi când vreţi, voi fi 
fericit să vă primesc. 

Judecătorul o întovărăşi până la poartă. 

Pe neaşteptate, Pat îl întrebă: 

— Ce mai face Harry le Duc? 

Fata îl privi cu luare aminte, dar bătrânul rămase 

nemişcat, cu o uşoară surpriză în ochi. 

— Pentru ce mă întrebi? 

— Simon - Mr. Templar - mi-a povestit că d-ta l-ai 
condamnat pe acest periculos criminal la o pedeapsă grea şi 
că el ar putea să se răzbune. 

— Îmi aduc aminte, aprobă Lapping. Harry le Duc a jurat 
îndată după condamnare că se va răzbuna pe mine; dar am 
auzit de atâtea ori ameninţări, şi văd că sunt mereu în viaţă. 


Patricia îşi luă rămas bun şi se gândi că n-a făcut prea 
mare treabă. Numele lui Harry le Duc nu făcuse nicio 
impresie asupra judecătorului. N-a arătat nici teamă, nici 
surpriză. Era posibil ca un bandit să se prefacă aşa de bine? 
Patricia enervată, cu lacrimi în ochi se grăbea să-i spună 
Sfântului tot ce făcuse. Căuta încă să afle cauza ironiei 
binevoitoare a judecătorului, când deodată îi trecu prin cap 
o idee: dacă Lapping era nevinovat atunci Tigrul, nu putea 
să fie decât Agatha Girton. 

CAPITOLUL XII 

UNDE-I VORBA DE SEMNUL TIGRULUI 

Patricia rămase câteva secunde îngrozită la gândul că ani 
de zile, trăise la un loc cu Tigrul. Aceasta era imposibil, dar 
dacă te gândeai, ipoteza părea admisibilă. Numai astfel s-ar 
fi explicat numeroasele absenţe ale Agathei şi călătoria ei în 
Africa de Sud. Pat îşi aduse aminte că această călătorie 
ofăcuse tocmai în timpul când Confederated Bank fusese 
jefuită. 

Astfel, Tigrul ar fi fost o femeie. Miss Girton se putea 
transforma uşor în bărbat. 

Patricia avu din nou o tresărire de spaimă şi ezită un 
moment înainte de a intra în vilă. Dacă Miss Girton era şeful 
teribilei bande, ea o bănuia pe Patricia care-şi arătase 
simpatia pentru Sfânt. Mătuşa n-ar fi stat pe gânduri să 
scape de ea. 

Încremenită de groază, Pat vru să fugă la Templar, dar 
gândindu-se la misiunea cu care o însărcinase, se opri. Ea 
era aceea care insistase să ia parte la aventură. 

Luându-şi inima în dinţi, pipăi revolverul din buzunar. 

Va urma sfatul Sfântului. Va scăpa de cel ce o va ameninţa, 
cu un glonţ. 

Miss Girton venise de la plimbare. Tânăra se duse spre 
salon, dar inima îi bătea să se spargă. Uşa era închisă cu 
cheia, şi trebui să bată de câteva ori până când să i se 
răspundă: 

— Cine-i acolo? 

— Sunt eu, Patricia. 

— Nu pot să te primesc acum. 

— Vreau să-ti vorbesc, e foarte important. 

— Sunt ocupată, vino mai târziu. Te voi chema eu. 


Patricia strânse pumnii. Era nefolositor să facă 

gălăgie;mai bine să aştepte. Dar ce era cu misterul ăsta? 
Niciodată mătuşa Agatha nu se închisese în salon. 
Niciodată nu vorbise aşa de aspru cu ea. Părea nervoasă, 
aproape înfricoşată. 

Patricia se duse în camera ei. Tigrul era neliniştit? Simon 
reuşise să-l sperie? Lupta decisivă se va hotări peste câteva 
ore. 

Nu mai era timp de pierdut; noaptea se apropia şi era 
absolut necesar să vorbească cu Agatha înainte de venirea 
lui Horace. Tânăra fată se dezbrăcase şi îşi puse dedesubt 
un costum de baie; îşi puse pe deasupra o fustă şi un 
pulover şi vâri în buzunarul fustei revolverul. 

În timp ce-şi încheia pantofii, auzi un murmur de voci 

care veneau din salonul ce era exact dedesubtul camerei ei. 
Miss Girton nu era deci singură? Işi lipi urechea de parchet, 
dar nu putu să distingă decât că vocile erau bărbăteşti. Una 
era a Agathei, dar cine era celălalt? 

— Trebuie să ascult, se gândi Pat şi ieşi. 

Fără zgomot cobori scara; pe ultima treaptă se opri şi se 
gândi: uşa sau fereastra? La uşă ar fi fost mai bine dar 
tânăra îşi aminti că parchetul din hol, trosneşte îngrozitor. 
Mai bine fereastra. Cobori în grădină, când observă că 
ferestrele salonului erau închise ermetic. Acest fapt era 
suspect, deoarece Agathei îi plăcea aerul proaspăt. Nu se 
vedea nici nu se auzea nimic. Ce să facă? Mai bine să 
aştepte şi să pregătească drumul celui ce avea îndrăzneală 
şi experienţă. Vizitatorul trebuia să plece îndată. Pat se uită 
în jur, pentru a căuta un ascunziş şi se gândi la pavilionul 
din colţul grădinii. De acolo vedea perfect fereastra şi 
peronul vilei. 

În acelaşi moment, numele Patriciei fu pomenit de 
vizitatorul lui Miss Girton: 

— O singură pilulă ajunge şi va dormi şase ceasuri, spuse 
el punând o pilula pe marginea unei măsuţe. E foarte uşor, 
o dizolvi în cafea, după masă; n-are niciun gust. Are efect 
numaidecât. O culci pe o canapea şi vin la unsprezece să o 
iau. 

Omul era zvelt şi înalt, pălăria moale era lăsată peochi; îşi 
ridicase gulerul hainei, astfel că i se vedea numai o parte 


din figură. 

— Pentru ce îmi faci d-ta acest oribil lucru? protestă 
Agatha cu vocea răguşită. 

— Îţi făgăduiesc ca doza nu e mortală. Pat e viguroasă şi 
va avea mâine dimineaţa o mică durere de cap. Nu cumva 
crezi că vreau să omor o fată aşa de frumoasă. 

Miss Girton, cu mâini le sprijinite de măsuţă se aplecă 
spre el 

— Ticălosule! zise ea. 

Acesta făcu un gest de protestare. 

— Ai scrupule întârziate. Patricia îmi place foarte mult, 
dar mi-e teamă că ea nu împărtăşeşte sentimentele mele. 
Astfel că am intenţia să o am cu mijloace mai drastice. 

— O iubesc mult pe aceasta copilă, făcu Miss Girton. 

— Ar trebui să-i spui aceasta cu prima ocazie, adăugă 
sarcastic vizitatorul. Dar, fii fără grijă, mă voi căsători cu ea 
cât mai repede. 

— Pentru ce minţi? 

— Nu mint, vorbesc foarte serios. 

Figura femeii se contractă, iar ochii îi străluciră de ură. 

— Se spune ca oamenii criminali sunt totdeauna puţin 
nebuni; încep şi eu sa cred. 

Omul ridică capul şi răspunse încet. 

— N-am vorbit mai serios ca acum niciodată. Am avut în 
exerciţiul profesiunii mele, rezultate excelente. Am 
inteligenţă, experienţă, cultură, educaţie şi atât aur cât 
poate dori un om; nu mai sunt tânăr. Oiubesc pe Patricia şi 
vreau s-o conving. Apoi ea nu mă mai va refuza. 

El tăcu iar Miss Girton lovi parchetul cu picioarele 
scaunului pe care îl ţinea de speteaza. 

— E nebun! murmură ea. 

— Ce ziceam, reluă omul, revenindu-şi parcă din vis. 
Privirea îi căzu pe pastila albă de pe măsuţă. 

— A, da, ai înţeles? 

Agatha se îndrepta spre el. 

— Eşti nebun. Pentru ce, dacă eşti aşa bogat mi-ai luat 
bani? Douăzeci de mii de lire ţi se pare nimic? 

— Nu eşti niciodată prea bogat, spuse el. Dealtminteri 
aceşti bani îi revin Patriciei ca dotă. Ar putea să te 
condamne pentru omor şi să te spânzure, Agatha. 


— Să nu-mi zici Agatha. 

— Atunci... 

— În niciun fel. 

El înălța din umeri. 

— Bine, femeie fără nume, rosti el cu o obrăznicie 
liniştită. Adu-ţi amintecă ea îţi cer acum ceva ce nu se 
cumpără eu bani. Şi vei asculta, dacă nu... Dar ştiu eu că 
eşti rezonabilă. 

— Nu se ştie. Mă torturezi de ani şi vreau să sfârşesc. 
Dacă te denunţ, Justiţia se va arăta îngăduitoare cu mine, 
nu crezi? 

Omul tăcu câteva clipe îşi trase pălăria mai jos şi întoarse 
capul. 

— Nu-mi pasă de justiţie. Nu mai vorbi prostii sau te voi 
trimite undeva unde nu vei mai putea vorbi. 

Se sculă şi se îndreptă spre uşă pe care o deschise şi se 
uita în hol. 

— Eu plec, nu mă întovărăşi. Mititica e sus? 

— Am auzit-o urcându-se acum zece minute. 

— Ai urechea mai fină ca mine; urmează instrucţiunile şi 
nu încerca să mă trădezi, ar fi prea periculos pentru tine. 
Bună seara. 

Uşa se închise şi Agatha auzi paşii răsunând în hol. 

Miss Girton ezită puţin, pe urmă deschise cutia unei 
mese de unde scoase un revolver. Mergând spre fereastră îl 
încărcă, apoi ridică perdelele şi văzu omul care traversa 
grădina la stânga, în timp ce Agatha ieşea pe terasă. 
Străinul era la douăzeci şi cinci de paşi, când două 
detunături răsunară. 

Deodată apăru Patricia. 

— Ce este? întrebă tânăra tremurând. Ce ai făcut? 

— Cred că l-am omorât! făcu ea. 

Bătrâna scrută întunericul, dar nu văzu nimic. 

— Stai aici, spuse ea şi alergă în grădină. 

Omul era întins jos pe iarbă cu pălăria alături. Miss 
Girton îngenunche şi puse arma lângă el. Atunci Patricia 
auzi un strigăt şi o văzu pe Agatha ridicându-se şi 
ţinându-şi faţa în mâini. 

Tânăra alergă într-acolo. Miss Girton era încă în picioare 
în acelaşi loc. Dâre subţiri de sânge îi curgeau printre 


degete. Necunoscutul dispăruse. 

— S-a prefăcut că e rănit, murmură Agatha, şi avea un 
cuţit. 

— Ce-a făcut? 

Miss Girton nu răspunse imediat, apoi arăta spre câmp. 
— Pe acolo a dispărut, luându-mi pistolul. 

— Mă duc după el, spuse Patricia. 

Dar Miss Girton o apucă de mână. 

— Nu face nebunii. 

Mâinile bătrânei erau acoperite de sânge. Pat o duse în 
camera ei. 

Miss Girton îşi muie capul într-un lighean a cărei apă se 
coloră imediat în roşu. Când se ridică, Patricia scoase un 
strigăt de groază; fruntea Agathei, tăiată până la os, era 
însemnată cu un T mare. 

CAPITOLUL XIII 

CĂPITANUL PATRICIA 

— A îndrăznit! Tigrul a îndrăznit, ţipa Miss Girton. 

Părul ud îi cădea pe tâmple. Petele de sânge de pe obraz îi 
dădeau un aer sălbatic. 

— Mă voi răzbuna, strigă ea. Îmi va cădea în genunchi. 
— Mătuşă Agatha... 

Patricia fierbea de nerăbdare să-o întrebe pe Miss Girton, 
dar aceasta se întoarse spre ea, dezlănţuindu-şi furia. 
— Pleacă - strigă ea. 

— Este omul care ţi-a luat banii? 

— Pleacă! 

— E Tigrul? 

Miss Girton făcu un pas şi-i arătă uşa. 

— Du-te, du-te de-ţi caută Sfântul... dacă nu ieşi imediat 
te azvârl pe fereastră. 

Părea hotărâtă să-şi îndeplinească ameninţarea. Pat 
nu-şi văzuse niciodată mătuşa în halul acesta. 

— Bine, mă duc. 

Patricia plecă să-l găsească pe Sfânt. Cum era înarmată 
nu-i era frică dacă ar fi atacat-o cineva. Simon nu i-ar fi zis 
nimic că a venit singură deoarece ştirile eraude mare 
importanţă. 

Când ajunse pe coastă, era şapte şi un sfert. Se 
înnoptase. 


Din înălţimea falezei, tânăra cu ochii pe jumătate închişi, 
se uită în largul marii, şi văzu ca o pată neagră vaporul pe 
care Templar se hotărâse să-l captureze în acea seară. Era 
una din cele mai nebune încercări, dar realizarea lui n-o 
neliniştea. Care alt om, afară de Simon ar fi conceput un 
asemenea plan? Horace şi ea erau numai simple ajutoare, 
totul depindea de el. Pat înălţă din umeri şi zâmbi, apoi se 
îndreptă spre fortăreață. Pat văzu o fereastră luminată; era 
aceea de la camera ce servea de salon, sufragerie şi fumoar. 
Când se uită mai bine, îl văzu pe Horace punând masa. 
Pătrunse înăuntru şi valetul se întoarse brusc când o auzi. 
Figura îi era foarte serioasă, ceea ce nelinişti pe Pat. 

— Unde este Mr. Templar? 

— O să vină la şapte şi jumătate, răspunse Horace şi 
luându-şi tava vru să plece la bucătărie. 

Patricia îl privi fără să spună ceva. 

Cu tot aerul său sever, Horace nu era nepoliticos decât cu 
detectivii şi oamenii Tigrului. Pat descoperise sub aparenţa 
lui serioasă, un suflet plin de bunătate. Când o condusese 
acasă, în ajun, se arătase plin de grijă, deoarece prietenii lui 
Templar erau şi ai lui. De ce atunci, bătrânul valet era aşa 
de morocănos? Pat îl urmă în bucătărie. 

— Să te ajut? întrebă ea bine dispusă. 

— Nu, sunt obişnuit să-mi fac singur treaba. Mulţumesc. 

— Atunci spune-mi unde e Mr. Templar? Vreau să-i ies 
înainte. 

— Nu ştiu nimic, dar fiţi sigură că va fi aici la ora fixată, 
dacă omeneşte e posibil. E de o punctualitate exagerată; la 
şapte jumătate o să-l vedem aici. 

Vocea i se îmblânzise, dar arăta încă oarecare nelinişte. 

— S-a întâmplat ceva? întrebă Pat. Se hotărâse să 
întreprindă ceva astăzi după masă? 

— Nu, răspunse Horace, încăpăţânându-se să păstreze 
acelaşi mutism în ceeace privea pe Simon. 

Pat se întoarse în sufragerie şi aşezându-se într-un 

fotoliu îşi aprinse o ţigară. 

Horace era neliniştit şi preocupat. Fata privi spre 

orologiu: era şapte şi douăzeci şi două minute. Sfântul va 
sosi? Unde s-a dus? Imposibil să facă ceva până când 
vaporul nu s-ar fi apropiat de coastă. Se dusese în 


recunoaştere pe insulă sau s-a dus în vizită la Bittle şi 
Bloem? 

Pat privea cu atenţie cadranul orologiului care înainta 
încet şi se gândea că de 24 ore se uitase de multe ori la ceas 
ca să vadă dacă vine sau nu Templar. 

Horace intră şi mai puse un tacâm. Apoi scoase din 
buzunar un ceas uriaş de argint. 

— Mai sunt unul sau două minute. 

Se uită la ea ca pentru a o încuraja, apoi ieşi. 

Pat auzi paşii lui pe coridor şi se gândi că Horace s-a dus 
la uşă să vadă dacă vine Sfântul. 

La opt fără douăzeci de minute Simon nu venise. Horace 
se întoarse. Işi scosese şorţul, şi-şi pusese vestonul, al cărui 
buzunar era umflat. Îşi ţinea şapca în mână. 

— Mă duc să-l caut, dar înainte vreau să vă conduc 
îndărăt la vilă, dacă-mi daţi voie. 

Patricia se ridică. 

— Unde te duci? 

— Încă nu ştiu nici eu. Mi-a spus vreo două locuri. Îl voi 
găsi, fiţi sigură. 

— Merg cu d-ta, făcu Patricia repede. 

Horace clătină din cap. 

— Nu se poate; dacă vi s-ar întâmpla ceva, m-ar omori. 
— Unde te duci mai întâi? întrebă Pat, neluând în seamă 
ce-i spusese el. 

— Unde trebuie să încep, vreţi să spuneţi? Uitaţi-vă, şi 
scoase din buzunar biletul lăsat de Templar pe care îl arătă. 
Pat îl citi cu o nelinişte crescândă. Nu s-ar fi gândit că el 
îşi întrebuinţase după-masa vizitând hanul părăsit. Acum 
trebuia să fie acolo. Poate chiar prizonier. 

— Haidem! rosti hotărâtă Pat. 

Când ieşiră afară, se îndreptă numaidecât spre marginea 
satului, în loc să coboare şoseaua ce ducea către malul 
mării. Horace o opri apucând-o de braţ. 

— Nu pe aici. 

— In tot cazul pe aici trebuie să mergem, răspunse Pat. 
— lartă-mă Miss, dar nu te pot lăsa să procedezi astfel. 
— Aşa crezi? 

Cu o mişcare iute, Patricia se liberă de strânsoarea lui 
Horace şi începu să alerge. Tânăra îl auzea în urmă cu 


respiraţia întretăiată, strigându-i să se oprească dar în 
zadar căci Pat alerga ca o căprioară, în vreme ce Horace 
protesta înjurând. 

Deodată, Patricia se împiedica de o piatra, alunecă în 
iarbă şi-şi pierdu echilibrul, căzând pe spate. Horace o 
ridică numaidecât. 

— lartă-mă Miss, dar e datoria mea. Mr. Templar ar fi 
făcut la fel. 

Horace simţi ceva tare apăsându-i coastele. 

— Vrei să întrebuinţez mijlocul acesta? Horace sunt 
hotărâtă să te urmez. 

Valetul rămase câteva minute fără să răspundă. Ar fi 
putut să o dezarmeze la repezeală, dar glasul ei întretăiat de 
plânsset, îl înduioşase. 

— Bine, dacă vreţi să mergem şi porniră repede prin 
mijlocul satului spre hanul părăsit. 

— Cunoaşteţi drumul mai bine ca mine, spuse Horace 
tinerei fete. 

Pat înconjură hanul şi se îndreptă spre aceeaşi uşă pe 
care intrase şi Sfântul, dar cu mai puţine precauţiuni 
deoarece era întuneric. 

La uşă, Horace şopti: 

— Lăsaţi-mă să trec eu întâi. 

Pat ascultă. Horace scotoci în fundul buzunarului, apoi 
cu un picior trânti uşa de perete; aprinse lanterna şi lumină 
coridorul. 

— Urme de paşi! murmură el. Au fost de curând oameni 
pe aici. Probabil banda Tigrului. 

Fâşia de lumină se opri asupra mesei din fundul 
coridorului. Horace înţelese ce era, se întoarse şi închise 
uşa; văzu locul unde se oprise glonţul apoi ieşi afară şi 
cercetă exteriorul. 

— N-au reuşit să doboare pe Mr. Templar cum m-ar fi 
doborât pe mine, dacă nu tăia firul. 

Horace înaintă pe coridor, apărând-o pe Patricia cu 
corpul său. Tânăra strângea cu putere revolverul. Dacă 
nervii îi erau încordaţi la extrem, în schimb se simţea 
fiziceşte foarte bine. Patricia înnebunită de grijă, se gândi că 
Simon trecuse pe acolo; era pe urmele lui. 

Horace se opri în faţa uşii deschise. 


— Să ne uităm înăuntru, şopti el. 

Pat privi pe deasupra umerilor lui Horace, pe când acesta 
lumina interiorul camerei. Văzură că e goală şi că în mijloc 
se deschidea o gaură neagră. 

Horace auzi strigătul înăbuşit al fetei când încercă să facă 
un pas. 

— Incet, spuse el. 

Valetul pipăi cu piciorul podeaua, bucăţică cu bucăţică, 
între zid şi gaură, pe urmă o lăsă să înainteze. 
Îngenunchind amândoi în faţa gropii, văzură că lumina 
lanternei se pierdea în întuneric. Puţul era circular, iar 
pereţii erau de cărămidă. 

Horace se ridică şi luând o sticla o aruncă înăuntru. 

— O sută de picioare, spuse el, când zgomotul căzăturii 
ajunse la ei 

Pat se aplecă deasupra găurii, făcându-şi mâinile pâlnie 
la gură. 

— Simon, strigă ea, Simon. 

Nimeni nu răspunse. 

— Mr. Templar, sunt eu, Horace, striga în van bătrânul 
servitor. 

Patricia rămase nemişcată, ţinându-şi capul cu 
amândouă mâinile. 

— Sfântule! Sfântule! Simon! gemu ea plângând. 
Doamne! Scapă-l! 

Deodată se uita la Horace. 

— Eşti sigur că a venit aici? 

De pe marginea trapei el luă câteva bucățele de stofa pe 
care le apropie de lanternă. 

— Sunt de la haina lui. Probabil c-a fost surprins, dar 
nu-ţi pierde curajul Miss. Mr. Templar e un vulpoi cum rar 
se găseşte. Este fără îndoială ascuns undeva în siguranţă, 
în timp ce Tigrul crezându-l mort, va face din nou vreo 
prostie. 

— Ar putea cobori cineva cu o frânghie, gemu Patricia. 
— Mă duc să cer ajutorul unui sătean, spuse Horace, dar 
dacă a căzut înăuntru cred că e prea târziu. 

Pat se lipi de perete cu ochii închişi. 

Lacrimi îi curgeau şiroaie pe obraji. Nici nu-l auzea pe 
Horace. Sfântul dispărut! Simţea cum i se face un gol în 


suflet. Cum? Un om ca el, să moară în întuneric, singur ca 
un şoarece? 

Încet, puterile îi reveniră. 

Tigrul îl ucisese pe Simon. Pat simţea ca nu va avea răgaz 
până când asasinul nu va fi pedepsit. 

— Haide să plecăm, Miss Patricia. Nu suntem siguri că a 
căzut în puț. Să ne întoarcem la fortăreaţa. 

— Nu! 

— Nu mai e nimic de făcut, spuse Horace. 

— Ba da, zise Pat. Horace vrei să mă ajuţi să continuăm 
opera începută de el? 

— Da, Miss Patricia, nu putem să lăsăm pe Tigru să 
învingă. Dar nu credeţi că ar fi bine să înştiinţăm pe Dr. 
Carn El e detectiv şi-l urmăreşte pe Tigru. 

— Hai, dar mai repede. 

Porniră îndărăt prin locuri dosnice spre vila lui Carn. Pat 
sună cu furie, dar degeaba. 

— Nu e acasă, spuse ea disperată şi se întoarse spre 
Horace. 

— Dr. Carn a venit astăzi după masă la noi să ne 
avertizeze pe mine şi pe Mr. Templar că Tigrul vrea să ne 
ucidă. L-am văzut mai târziu mergând spre Ilfracombe 
într-o trăsură. Pentru ce a plecat în satul vecin? O fi 
descoperit ceva.Dacă a descoperit ceva a plecat după ajutor. 
— Trebuie să vină astă seară. 

— Cred, răspunse Horace cu prudentă, dar nu trebuie; ie 
încredem în el. 

— Bine, noi vom stabili planul nostru, fără să-l socotim şi 
peel. Dacă soseşte, cu atât mai bine. Aş vrea să-l 
descoperim pe Tigru până vine Carn. 

Horace se minuna de curajul tinerei fete, care era parcă 
născută pentru a porunci. 

— Vom aştepta până când vor fi gata să îmbarce aurul. Să 
mergem la fortăreață ca să mâncăm, ne trebuie multă 
putere. 

Pat o luă înainte. Avea un singur gând, să-l răzbune pe 
Sfânt. Toată energia ei şi-o desfăşura în acest scop. Va lupta 
până la ultimul moment cu toată puterea, ştiind totuşi că, 
după ce-şi va ajunge scopul, se va prăbuşi disperată. 

Se întoarse spre Horace spunându-i cu vocea hotărâtă: 


— Avem nevoie de ajutor; nu suntem decât doi; vreau să-i 
cer lui Mr. Lomas-Cooper să se unească cu noi. 

— El! exclamă Horace, cu o strâmbătură de dispreţ, e 
moale ca un burete. 

— Nu echiar aşa cum crezi şi ne va fi de mare folos. 
Apropiindu-se de casa lui Bloem, văzură o umbră 
apărând din tufiş. La lumina lanternei, Pat îl recunoscu pe 
Algy. 

— Tu eşti Pat? Ţi-am recunoscut vocea. 

— Te căutam, zise ea scurt. Vino cu mine la fortăreață, în 
timp ce vom mânca, vom ţine un consiliu de război. 

— Ce? Cum? bâlbâi Algy. 

— Să nu mai pierdem timp. Îţi voi povesti acasă. 

Vorbea atât de autoritar încât Algy o urmă ca un copil. 

— Dar, scumpa mea, noi nu suntem în război.Ce e gluma 
asta? Dar cu d-ta, merg până la capătul lumii. 

— Nu e glumă, făcu ea cu răceală. 

La masă Pat îi povesti toată tărăşenia. Algy părea 
încremenit. Patricia uitându-se la el se aştepta să-i 
răspundă cu una din glumele lui, dar văzându-l cu buzele 
strânse şi ochii gravi, i se păru cu totul transformat. 

— Asta-i roman fantastic ce-mi povesteşti d-ta. 

Tânăra îi explică planul. 

— Ce îndrăzneală. Toate acestea sunt opera lui Carn 

— Aceasta e ideea Sfântului şi e riscată dar realizabilă. 
Cât despre Carn nu putem conta pe el. El nici nu ştie tot. De 
altfel d-ta pricepi de ce vreau să-l întâlnesc pe Tigru eu 
singură. 

Algy citi pe faţa Patriciei hotărârea de a ucide. 

— Atunci pot să mă bizui pe d-ta? 

Trecură două, trei secunde. Apoi, Algy răspunse afirmativ 
şi întinse mâna Patriciei. 

CAPITOLUL XIV , 

UNDE ALGY E RĂNIT ÎN RĂZBOI 

— Vaporul trebuie să fi intrat în golf, spusePatricia. 

Era ora zece. Ea plecă cu Algy şi se urcară pe faleză. 
Acolo, stând pe iarbă, priveau marea. 

— Văd şalupa, strigă Algy vesel. 

Pat îi strânse mâna. _ 

— Sfântul a avut dreptate. In depărtare se distingea 


silueta neagră a vaporului. 

Se apropie foarte încet, parcă ar fi nemişcat. 

— Sunt pirați de valoare, zise Algy care era vesel ca un 
copil. 

Se reîntoarseră la fortăreață. Patricia se uită la ceas şi 
făcu repede socoteala. 

— Nu vor sosi înainte de unsprezece. Du-te la d-ta acasă 
şi puneţi un costum de baie. Ai un revolver? 

— Cred că găsesc la unchiul Bloem. 

Fata zâmbi şi-i arătă revolverul. 

— Nu-l mai are, i l-a luat Sfântul. 

— Poate că are altul, o să văd eu. 

— Cât o să lipseşti? 

— Voi fi îndărăt la unsprezece. 

— Să nu vii mai târziu. Vom cobori de pe faleză.Ai vreo 
frânghie? 

— O să cumpăr din sat. 

— Atunci du-te Algy, te aştept la unsprezece. 

— Ai încredere în mine, făcu Mr. Lomas-Cooper. 

Tânărul se depărta cu mersul lui săltăreţ. 

Printre locuitorii din Baycombe, el era socotit prea prost 
pentru a fi periculos şi destul de simplu pentru a fi 
credincios. 

Pat bănuise totdeauna din partea lui o prietenie prea 
sentimentală. Algy venea adesea la vilă seara după masă, 
pentru a se plimba cu Pat prin grădină. După plecarea lui 
Algy, neliniştea o cuprinse din nou; tot felul de idei absurde 
o năpădeau. 

Pat nu mai ştia câtă vreme trecuse, când un zgomot de 
paşi o făcu să tresară. 

Era Horace îmbrăcat într-un caraghios costum de baie, 
strâns la mijloc cu o centură. Revolverul îi atârna la brâu. 
— Nu s-a întors încă, copilaşul? întrebă el cu un ton 
batjocoritor. Să plecăm fără el, probabil că nu-şi găseşte 
papucii şi sticla cu apă caldă. Eu sunt gata, Miss. 

Ea văzu cu spaimă că era unsprezece şi zece minute. 
Patricia plecă şi se îndreptă spre marginea falezei. 
Răsărise luna şi noaptea era mai puţin întunecoasă. 
Yachtul cu motor al Tigrului se vedea bine, iar cele două 
puncte negre care se mişcau erau bărcile ce înaintau spre 


insula. După câtva timp, observă altă barcă care se îndrepta 
spre vapor venind din Baycombe. 

Brusc, Pat înţelese. Era Tigrul care venea din sat şi 
deoarece aurul pleca din insulă, el nu mai avea ce căuta în 
Baycombe. 

— Cu ce ne coborâm de-aici, Miss Patricia? N-avem funie. 
— Trebuia să aducă Algy una. | s-o fi întâmplat ceva. 
Deodată, o nelinişti un gând. 

— Să şti că l-a prins Tigrul. Să vedem. 

Pat cobori panta şi Horace o urmă. 

— Nu-ţi mai da osteneală pentru el, Miss. 

— Să mergem în sat să cumpărăm o funie şi în acelaşi 
timp să vedem dacă a venit Carn. Aş fi mulţumită să 
intervină politia, dacă noi nu putem face nimic. 

Cheiul avea cincizeci de picioare lungime. Era plin de 
barăci, de otgoane şi tot felul de unelte pescăreşti. 

In partea opusă, ceva se mişca încet. Se opriră în loc şi 
tânăra auzi o voce: 

— Pat! 

— D-ta eşti Algy? 

Da, murmură vocea, nu sunt bun de nimic. M-au făcut 

— knock-out. 

— Cum te-au rănit? Te doare? 

— O să-mi treacă; peste câteva minute nu mai am nimic. 
Horace se aplecă şi-l ridică în sus aşezându-l la 

adăpostul unei barăci, apoi aprinse lanterna. Faţa rănitului 
era plină de sânge. Avea o rană adâncă de la obraz până la 
ureche. 

Horace găsi o găleată pe care o umplu cu apă de mare. 
Algy îşi muie capul şi apa sărată îi făcu bine. 

In vreme ce Pat îi lega rana cu o batistă, el povesti ce i se 
întâmplase. 

— Ca un adevărat cavaler rătăcitor ce sunt, m-am 
apropiat de ei şi le-am strigat: „Sus mâinile!| Şi iată 
rezultatul. 

— Pe cine ai recunoscut? 

— N-am văzut bine cine era şi nici arma n-am observat-o. 
Dar unul din ei era mic şi gras iar celălalt semăna grozav cu 
unchiul meu. 

— Câţi erau? 


— Trei sau patru. 

Tânărul se ridică cu greutate şi se rezemă de baracă. 
Lovitura fusese grea, mai grea chiar decât îşi închipuise 
el, căci faţa îi era galbenă. 

— Cum te simţi? întrebă Pat. 

— Mai bine! Am impresia că mi s-a dogit capul dar nu e 
nimic. Funia trebuie să fie pe aici; am lăsat-o din mână. 
Horace o găsi numaidecât. 

— Aţi face mai bine să vă duceţi la culcare, bombăni el, 
când se întoarse cu funia pe umeri. 

— Nu, spuse Algy. Vreau să văd sfârşitul. M-au rănit şi 
trebuie să-i revăd pe aceşti demoni. Apa de mare mă va 
înzdrăveni, şi când vom fi pe bord sunt gata să ascult pe 
căpitanul nostru Patricia. 

— Bravo! strigă Horace, sunt mulţumit că v-aţi revenit 
aşa repede. Sprijiniţi-vă de mine. 

— Trebuie să-l înştiinţăm pe Carn, spuse Patricia. 

— Am trecut pe la el înainte de a fi fost rănit. Nu venise. 
Vom pleca fără el. 

Algy le dădu ideea să se fixeze funia de zidul fortăreței, 
legând-o de un stâlp solid. Din indiferenta pe care o arăta 
mereu tânărul părea acum de o energie de fier. 

Stând pe pântece în iarbă, aruncară frânghia, dealungul 
unei stânci, a cărei umbră îi ascundea de privirile 
indiscrete. Luna lumina ca ziua, oceanul. 

— E destul de lungă, spuse Algy, ridicându-se. 

Îşi scoase impermeabilul şi rămase în costumul de baie. 
— Cine coboară întâi? întrebă el. 

— lată ultimele ordine, făcu Pat. Fixează-ti solid arma de 
centură şi păzeşte-te de stânci; intră în apă fără zgomot şi 
înoată tot aşa. Să pornim! 

Înainte ca cei doi oameni să facă vreo mişcare, ea apucă 
capătul funiei şi cobori. 

După câteva clipe se afla jos. Funia era destul de lungă. 
Algy se grăbi s-o ajungă, apoi Horace. Fără un cuvânt 
intrară în apă. Insula era la două mile de coastă. Apa era 
calmă, plăcută. Patricia înota tăcută. 

În aceeaşi clipă, inspectorul Carn şi ajutoarele ce le 
aducea, erau în pană la douăsprezece mile de Baycombe. La 
această oră din noapte, era imposibil să mai găsească vreun 


vehicul pentru a-i transporta în sat. 

CAPITOLUL XV 

UNDE SIMON PÂNDEŞTE ŞI BLOEM ÎŞI PIERDE 

CUNOŞTINŢA 

O cădere de la o sută şaizeci de picioare, ţine mai mult de 
trei secunde, dar lui Templar i se păru o eternitate din 
momentul când alunecase în gol şi momentul în care căzu 
în apă cu un zgomot surd. Cum ajunse la fund, cu o sforţare 
uriaşă se ridică, căci Sfântul simţi inima bătându-i cu furie. 
Simti o durere violentă în piept din cauza enormei presiuni 
care-l apăsa. Respira şi se sufoca alternativ căci vârtejul 
marin îl trăgea din nou la fund cu o forţă din răsputeri! 
Mâna lui atinse o stâncă de care se agăţă cu disperare. 

Mai întâi alunecă, dar cu un efort extraordinar bătând 

apa cu picioarele reuşi să se apuce şi cu cealaltă mână. 
Rămase câteva secunde nemişcat, încercând să respire. 
Templar fusese târât departe de locul căderii, judecând 
după viteza curentului, căci se prăbuşise într-un râu 
subteran. Capătul stâncii de care se ţinea era unul din 
pereţii cavernei prin care trecea râul; celălalt zid era la vreo 
douăsprezece picioare, Sfântul se întreba ce noroc 
neaşteptat îi pusese în cale stânca miraculoasă. Fără ea, 
tras de curent, ar fi fost înecat în mai puţin de un minut. 
Dar nu era încă scăpat; muşchii braţelor întinşi să se rupă, 
slăbeau, degetele înţepenite nu mai puteau să reziste. 
Ridicând ochii să întrebe dacă acesta însemna sfârşitul. 
Deodată, scoase un strigătde bucurie; stânca avea puţin 
mai sus o gaură. Era un adăpost unde se putea odihni. 
Dumnezeu era cu el. 

„Nu încă, Tigrul meu scump, murmură el, mulţi au vrut 
să-mi jupoaie pielea, dar am ajuns să cred că e imposibil]. 
Vederea acestui refugiu întări puterea Sfântului. Întinse 
braţul drept spre un colţ de stâncă şi reuşi să se caţere până 
la adâncimea stâncoasă. Se întinse pe spate şi închise ochii. 
După câteva clipe se ridică şi cercetă grota; un curent de aer 
îl bătu cu furie în plină faţă. O idee îi începu să încolţească 
în minte. Dacă aerul era proaspăt, însemna că există vreo 
spărtură pe undeva care deschidea drumul. 

Simon înaintă cu băgare de seamă, cu un braţ întins, iar 

cu celălalt sprijinindu-se de stâncă. Făcându-şi curaj merse 


mereu înainte; ceasuri întregi nu se opri de loc, disperat, 
înnebunit, lovindu-se de stâncă, căzând în genunchi cu 
mintea întunecată, cu sclipiri de nebunie în creier. 
Deodată, în faţa sa întunericul păru că se risipeşte. Se 

lovi de o stâncă şi căzu pe spate. 

Întins pe jos, observă conturul stâncilor într-o lumină 

mai deschisă. Putu să vadă mai târziu şi tunelul care se 
deschidea în faţa lui. Plângând de bucurie începu să 
înainteze frânt de oboseală. In faţa lui grota se lărgea; o 
spărtură neregulată se deschidea sub cerul înstelat. Simon 
înaintă şi ieşi afară: marea liniştită se întindea lui. Sfântul 
rămase câteva minute nemişcat, înmărmurit. 

— Cerule! murmură el. 

Se sprijini de stâncă, apoi şovăi pe picioare şi recăzu fără 
cunoştinţă. Mult după aceea deschise ochii, şi privi ceasul: 
11. Trei ore de odihnă fusese de ajuns să-i redea forţele; 
simţea că-i revine energia. E drept, coatele şi genunchii 
erau jupuiţi, iar tot corpul îl durea. 

Pe neaşteptate auzi un zgomot de motor. Simon făcu un 
pas înainte şi se uită. Insula pe care se găsea „casa veche— 
era în faţa lui. Puțin mai departe, în larg staţionaun vapor. 
O barcă, porni de lângă yacht înainta spre insulă, iar alta 
pleca de la „casa veche— înaintând spre yacht. 

— Domnul fie lăudat, şopti Templar. 

Norocul extraordinar ce-lajutase toată viaţa, nu-l 

părăsise nici acum, iar îngerul lui păzitor, probabil că făcea 
şi ore suplimentare pentru el. 

Simon îşi dădu drumul înainte în mare şi începu să 

înoate spre vaporul vrăjmaşului său. Aproape de yacht 
Simon se dădu la fund şi înotă sub apă cei o sută de yarzi 
ce-i mai avea până la vapor. Scoţând capul de vreo două, 
trei ori ca să respire, Simon se gândi că ar fi periculos să se 
urce pe lanţul ancorei: cineva l-ar fi putut vedea după 
pasarelă. 

Dar îngerul lui păzitor veghea. Ridicând capul văzu o 

scară de frânghie a cărei extremitate atârna deasupra apei. 
Zgomotul încărcării lăzilor de aur, paşii şi vocile oamenilor 
se auzea mai desluşit, Simon bănui că se lucrează în 
cealaltă parte a vaporului, deoarece deasupra lui nu se 
auzea nimic. Urcându-secu băgare de seamă, ajunse în 


dreptul punţii şi aruncându-şi ochii nu văzu pe nimeni. În 
faţa lui, puntea era goală; iar în cealaltă parte, oamenii erau 
prea ocupați cu încărcarea, Sfântul făcu o săritură şi se găsi 
pe punte. 

La picioarele lui, zări o scară ce cobora în măruntaiele 
vaporului, 

După primii paşi se opri.Nimeni nu văzuse umbra lui 
străbătând puntea. 

Scara se termina într-un coridor luminat. Simon se gândi 

că ar fi periculos să o ia pe coridor. Nici cabinele nu 
garantau siguranţa, deoarece o cheie întoarsă pe dinafară îl 
putea face prizonier. Râmase pe gânduri câteva clipe apoi 
porni. Se îndreptă spre prima uşă de pe coridor şi apăsă 
puţin pe clanţă. Uşa era închisă. Sfântul se hotărî să intre 
neapărat chiar dacă era închisă, dar pentru aceasta îi 
trebuiau scule, şi porni în căutarea atelierului mecanic. Un 
zgomot de paşi îl opri. Ghici numaidecât că venea din 
coridorul perpendicular pe cel care se afla el, şi se repezi 
îndărăt pe scară să se pună în siguranţă. Simon era curios 
să vadă cine se plimbă pierzându-şi astfel timpul. Îl văzu pe 
Bloem aducând o tavă cu sandwichuri şi un sifon. În afară 
de el nu mai venea nimeni. Sfântul se lipi de perete şi-l văzu 
oprindu-se în faţa uşii închise. Puse tava jos, căută cheia în 
buzunar şi descuie uşa, lăsând-o deschisă. Apoi, se aplecă 
să ia tava, dar în aceeaşi clipă Simon se avântă de pe a opta 
treaptă aruncându-se asupra lui. Acesta, scoțând un strigăt 
înăbuşit, căzu cu capul înainte. Omul îşi pierduse 
cunoştinţa dar zgomotul putea să fi fost auzit. Simon se 
ridică cu agilitatea unei pantere, îl apucă pe Bloem de 
gulerul hainei şi-l trase în cabină. Închise uşa şi se întoarse. 
Templar văzu pe cineva culcat în pat. 

— Ce mai faci dragă mătuşă, făcu el politicos. 

Agatha Girton zâmbi ironic. 

— Hotărât, Mr. Templar, eşti un om de fier! murmură ea. 
CAPITOLUL XVI 

UNDE-I VORBA DE PIRATERIE 

Patricia şi tovarăşii ei, plecaseră înot, de pe mal. Atenţia 
oamenilor de pe vapor fiind concentrată asupra lucrului, 
putură să ajungă fără niciun incident până la umbra 
vaporului, apoi se opriră să se odihnească, ţinându-se cu 


mâna de plăcile de aramă. Pat plecă în recunoaştere. 
Inotă încet, depărtându-se de vapor pentru a vedea mai 
bine lanţul ancorei. Tânăra observă primejdia şi ca Simon, 
căută un alt mijloc spre a se urca pe bord. Văzu de 
asemenea scara de frânghie şi reveni la tovarăşii ei, care o 
urmară: Horace, cu dinţii strânşi rezista încă, dar Algy se 
simţea obosit. 

Pat apucă frânghia şi ieşi din apă. 

— Incă o sforţare, spuse ea strângând mâna lui Algy; vom 
găsi un loc unde să ne odihnim puţin. 

Pat urcă scara cu uşurinţa unui lup de mare; ceilalţi o 
urmă. Inainte de a sări pe punte, fata observă un grup de 
oameni care duceau în cală o încărcătură. Dintr-un salt fu 
pe punte. Capul lui Algy apăru numaidecât şi se strecură 
lângă Pat. Tânărul era epuizat şi dârdâia de frig. Horace îi 
urmă. 

— Cum te simţi? îl întrebă Pat. 

— Mai bine ca niciodată, Miss. 

— Şi tu Algy? 

— Eu... eu... sunt amărât rău, răspunse acesta cudinţii 
clănţănind şi aş vrea să ştiu unde îşi ţine Tigrul whisky-ul. 
Pat se întoarse spre Horace. 

— Vrei să te duci acolo de unde vine zgomotul?D-ta 
cunoşti vapoarele. Poate ne găseşti un loc să ne ascundem. 
— Hm! mormăi valetul, scărpinându-se după ureche, 
lucrul nu prea e uşor; vaporul acesta e prea mic. Să văd, 
poate găsesc ceva. 

Pat rămase în aşteptare, cu o mână susţinându-l pe Algy, 
iar cu cealaltă ţinând revolverul lui Bloem, căci oricine ar fi 
trecut, i-ar fi putut zări foarte uşor. 

Dar nimeni nu se ivi. Se auzea numai zgomotul înăbuşit 
al vocilor şi al încărcării. 

După câteva minute Horace se întoarse. 

— Am găsit, şopti el, pe aici... 

Toţi trei mergeau unul după altul, aplecaţi. Horace ridică 
o pânză gudronată, care acoperea o barcă. 

— Nu e lucru grozav, dar vom sta liniştiţi. 

Algy intră primul, apoi Patricia, urmată de Horace care 
trase pânza deasupra. 

— E destul de confortabil, numai că nu prea avem aer.Ce 


facem acum, Miss Patricia? 

— Ce face Algy? 

Horace îşi îndreptă lanterna asupra lui Mr. 

Lomas-Cooper a cărei faţă era palidă; rana părea închisă 
din cauza apei sărate, căci bandajul nu era pătat de sânge. 
Algy zâmbi cu greutate. 

— Mă simt încă foarte slab, dar îmi voi reveni repede când 
mă voi încălzi. Din cauza loviturii pe care am primit-o în 
cap, mă tem că o să mă apuc de piraterie. 

Patricia se strânse cât putu mai mult, ca să-i facă loc să 
se întindă. 

— Mă duc cu Horace în recunoaştere; până atunci poate 
te veisimţi mai bine. E necesar să ştiu câţi bandiți sunt şi 
cum sunt repartizaţi pe bord, ca să putem să-i reducem la 
tăcere unul câte unul, fără să atragem atenţia celorlalţi. Mai 
sunt Bloem, Bittle şi... Tigrul, care sunt cei mai primejdioşi 
şi trebuie să procedăm cu tactică. 

— Trebuie să-i scoatem din luptă, pe măsură ce înaintăm, 
spuse Horace; plec eu întâi şi vai de mama celui ce-l voi 
întâlni. Am o socoteală cu bandiții ăştia. 

— Eu la fel, făcu Patricia liniştită, eu vreau să ies întâi. 
Horace nu mai pierdu timpul cu discuţia. i 

— Vom ieşi împreună, iar eu stau la spatele dvs. Miss. Il 
vom lăsa pe Mr. Lomas-Cooper să se restabilească, dacă 
vrea. 

— Nu vă îngrijiţi de mine, răspunse Algy, căutaţi voi însă 
animalul care m-a lovit aşa de bine. 

Patricia primi propunerea lui Horace; ieşiră afară din 
adăpost, pe care îl acoperiră din nou. 

Horace spuse: 

— Mr. Templar avea dreptate; nu par a fi 
numeroşi.Trebuie să fie un singur mecanic şi un singur 
bucătar. Miss, d-ta să te ocupi de stăpânul cocoşilor, 
trebuie să fie tare gras; iar eu îl iau pe seama mea pe 
mecanic. 

— Bine, răspunse Patricia, repede, ne vom întâlni lângă 
salon. 

— Miss, urcă-te pe scara asta, bucătăria trebuie să fie la 
capătul coridorului. 

Se despărţiră. Horace luase asupra sa partea cea mai 


primejdioasă. Pentru a cobori spre maşini, trebuia să 
coboare o scară, ce era aproape de grupul care încărca. 
Imediat ce Patricia dispăru pe scară, Horace încălecă pe 
parapet stând suspendat deasupra mării. În timpul 
serviciului său activ, pe care-l făcuse la marină, valetul 
fusese admirat pentru exerciţiile gimnastice ce le făcea. 
Alunecă de-a lungul parapetului fără zgomot, până când 
ghici după glasurile ce se auzeau, că era aproape de scara 
ce ducea la maşini. Se ridică puţin în sus şi văzu o 
încărcătură care dispăru în cală. Auzi pe unul din cei doi 
oameni, întrebând: 

— Ce a spus? 

— Încă trei încărcături, răspunse celălalt. 

— Să se grăbească, căpitanul nu mai are răbdare. 

Horace se lăsă în jos şi porni mai departe. Trebuia 
procedat repede, pentru că aveau numai trei încărcături de 
făcut. Ajungând lângă scară dintr-o săritură ajunse pe 
trepte fără să fie zărit de cineva. 

Ca să cobori trepte metalice e foarte greu, dar pentru 
Horace care era cu picioarele goale, treaba fu foarte uşoară. 
Ajungând în sala maşinilor, observă că mecanicul era 
aplecat asupra unui motor. Sculându-se repede să ia o 
cheie, pricepu situaţia. Scoase un strigăt care păru 
îngrozitor în mica sală, dar nu putea fi auzit de afară. 
Mecanicul duse mâna la buzunarul pantalonilor. Această 
secundă dădu însă răgaz lui Horace să se arunce spre el şi 
să-l doboare. Horace se ridică şi vru să plece dar îi veni o 
idee. Omul era de aceeaşi mărime cu el şi nu-i fu greu să-i 
îmbrace pantalonii, cămaşa albastră şi şapca. Astfel 
îmbrăcat putea circula în voie pe vapor. Işi vâră victima 
într-un dulap pentru instrumente şi-l închise acolo. Dacă ar 
întâlni pe cineva, l-ar lua drept mecanic. 

Se urca pe scară când auzi nişte paşi. Cobori din nou şi 

se aplecă asupra unui motor. 

— E în regulă tot, Joseph? 

— De minune, răspunse Horace cu vocea înăbuşită fără 

să ridice capul. 

— Plecăm într-o oră. Fii gata. 

— Prea bine. 

— Voi suna îndată ce ultima încărcătură va fi pe bord; 


atunci vei da drumul la maşini. 

Omul, desigur căpitanul, se urcă pe punte şi zgomotul 
paşilor se pierdură în noapte. Horace respiră. Văzuse o uşă 
de fier îndărătul lui, care se deschidea probabil într-un 
rezervor. Auzi uşa deschizându-se şi se plecă din nou 
asupra unui motor, făcându-se că cercetează o bujie. Omul 
care intrase nu vorbea. Horace distingea perfect zgomotul 
uşor al paşilor lui, dar această apropiere înceată îl nelinişti. 
Horace îşi simţi fruntea acoperită de o năduşeală rece. 
Noul venit se apropia pas cu pas. Horace nu se mişcă. 
De-o dată, avu impresia că omul îl ia drept vrăjmaş şi făcu o 
săritură într-o parte. Lovitura care trebuia să-i zdrobească 
capul rămase fără rezultat. În clipa următoare omul care se 
aruncase asupra lui, îl strânse de gât. 

„Nu e nimic mai distractiv pentru un aventurier, decât o 
piraterie inteligent organizată, sau jefuirea casei unui 
detectiv, când acesta are invitaţi o jumătate de duzină 
inspectori de la Scotland Yard—. 

Astfel se gândea Patricia pe când mergea pe coridorul ce 
ducea la bucătărie. 

Horace era ocupat să facă socoteala mecanicului, după 
care urma să sosească la întâlnire pe bord. Dacă Pat ar 
întârzia credinciosul servitor ar căuta-o, doborând în drum 
pe toţi oamenii Tigrului, care i s-ar fi aşezat în cale. 
Patricia nu era însă lipsită de sensibilitate; nu uitase pe 
Simon, dar hotărâtă să învingă pe Tigru, n-avea timp pentru 
văicăreală. 

Oamenii care fac parte din clasa bucătarilor de pe 

vapoare şi pe care Horace îi numea „stăpânii cocoşilor|| nu 
au nimic sălbatic în ei şi acesta când auzi vocea metalică a 
Patriciei, nu strigă după ajutor. 

— Mâinile sus! strigă tânăra. Nu scoate niciun cuvânt, 

nici să nu deschizi gura, căci atunci voi crede că vrei să 
strigi şi nu vei mai da un ban pe pielea d-tale. 

Omul ţinând un castron în mână, se întoarse încet. 

Văzu o fată în costum de baie, al cărei păr scurt, udat de 
apa mării, se lipea de tâmple. 

În altă ocazie, bucătarul, care era un cunoscător, ar fi 
admirat-o, dar în momentul de faţă ochii lui priveau 
revolverul îndreptat spre el. 


— Nu e timp de aşteptat. Mâinile sus, repede! 

Bucătarul ridică iute braţele şi azvârli spre ea castronul 
ce-l ţinea în mână. 

Pat se plecă instinctiv; castronul se lovi de perete şi se 
sparse în bucăţi. Tânăra îl văzu repezindu-se şi apăsă pe 
trăgaci de două ori, aşteptând să audă dubla explozie. Işi 
aduse aminte în această fracțiune de secundă de teaca 
impermeabilă de care-i vorbise Sfântul, şi pe care ea uitase 
să o ia. 

Drumul prin apă udase proiectilele care nu mai luau foc. 
Omul se aruncă asupra ei. 

Pat, cu toată forţa, îl lovi cu patul armei între ochi şi 
bucătarul căzu grămadă. 

Neliniştită din cauza zgomotului, rămase nemişcată. Dar 
nu se auzi nicio mişcare. 

Lupta cu bucătarul o duse până în coridor şi trebui să-l 
tragă în bucătărie, închise uşa cu cheia şi se pregătea şi se 
suie pe pasarelă. 

Căpitanul era probabil singur, numai dacă Bloem, Bittle 
sau Tigrul nu supravegheau încărcarea aurului. Dacă ar fi 
avut măcar o armă, nu s-ar fi temut de ei. Pat înaintă pe 
coridor şi era să strige de bucurie când zări o panoplie 
încărcată cu arme diferite. Luând două din ele, le încărcă cu 
gloanţele ce le găsi în cutii mai jos de placardă. Apoi porni în 
susul coridorului pe unde trebuia să ajungă probabil în 
salon. La dreapta, în întuneric era o scară care ducea în 
cabina de pe punte. 

Pat urcă scara care ducea pe pasarelă. Acolo, erau două 
cabine dintre care una era fără îndoială a Tigrului. 

Patricia zări un om singur rezemat de parapet, la tribord, 
privind spre insulă. Lumina lunii îi făcea să strălucească 
galoanele de aur de pe manşeta hainei. Chipiul cu banda 
aurită, era pus pe ceafă. Fuma din pipă. Mr. Maggs - 
căpitanul - simţi deodată un obiect tare apăsându-l în 
spate. 

— Sus mâinile! 

Glasul şoptit dar ameninţător, îl făcu pe Mr. Maggs să 
asculte. 

O mână îi scotoci în buzunar şi îi scoase revolverul. 

— Poţi să te întorci, continuă vocea. 


Mr. Maggs se învârti pe călcâie şi rămase cu gura căscată 
văzând-o pe Pat. 

— Nebună mică, făcu el revenindu-i şi curajul. Să mă faci 
tu pe mine să ridic mâinile! 

Lasă braţele în jos, dar cele două revolvere se ridicară 
ţintindu-l; mâinile care le ţinea nu tremurau şi căpitanul nu 
văzu niciun fel de frică pe faţa ei. Citi sentinţa de moarte în 
ochii tinerei fete şi... ridică mâinile. 

— Coboară înaintea mea, spuse Pat, şi nu încerca s-o 
ştergi sau să strigi.Lupta va începe pe bord acum sau mai 
târziu şi nu-mi pasă dacă vei fi cel dintâi care va cade. 
Maggs ascultă. Era prea bătrân în meserie să nu 
ghicească un bluff, dar deoarece această bucăţică de fată 
vorbea serios, cobori. Pat venea în urma lui. Jos, căpitanul 
simţi din nou revolverul apăsându-l în spate. 

— Unde este Tigrul? întrebă ea. 

— Asta nu prea ştiu. Tigrul nu va pleca cu noi; ceilalţi 
poate să ştie ceva de el; dar şi ei au venit singuri. Intrebă-l 
mai bine pe Bittle. 

— Unde e? 

— Sus, în cabina din stânga. 

— Treci înainte, spuse ea. 

Văzându-l hotărât, Pat înţelese că minţise, crezând că ea 
vrea să intre în cabina din dreapta, unde probabil se afla 
Bittle şi ceilalţi. 

Căpitanul vru să deschidă uşa. Pat îl opri. 

— Intră întâi d-ta şi lasă uşa deschisă. Dacă încerci o 
închizi trag. 

Maggs dădu din cap afirmativ. Pat îl urmă şi închise uşa 
cu piciorul. Cabina era goală. 

Ce să facă acum? Ea nu era Simon, şi pentru că omul era 
voinic, nici nu putea să-l lege bine. Să-l lase în cabină? 

Ar fi dat alarma. 

Cu un gest rapid apucă revolverul de ţeavă şi-l lovi în 
ceafă cu toată forţa. 

Pat îl privi tremurând pe căpitan, căzut jos. 

Să loveascăun om pe la spate nu intra în regulile luptei 
cinstite. Patriciei îi fu frică că l-a omorât dar observă că 
respiră încă. 

„Acum e rândul tău, Bittle!|| murmură ea. 


Închise uşa cu cheia pe care o puse într-un loc, unde o 
putea găsi uşor şi trecu la cealaltă cabină pe care o deschise 
brusc. Mica încăpere era în întuneric. Pipăind, găsi 
comutatorul şi făcu lumină; camera era goală. Zări o valiză 
deschisă pe pat şi îmbrăcămintea răvăşită. 

Mirosul de tutun, venea de la o ţigară aprinsă, lăsată pe 
scrumieră. 

De ce şi-a lăsat ţigara Bittle? 

Pat avu impresia unei ameninţări, a unui pericol. 

Bittle se va întoarce? Să lase lumina aprinsă? 

Întoarse comutatorul şi făcu întuneric. 

Întorcându-se, îl văzu lângă ea. Înainte de a putea face 
vreo mişcare Bittle, o apucă de mâini şi-i luă cele două 
revolvere. 

CAPITOLUL XVII 

UNDE SFÂNTUL ÎNVIE ŞI BITTLE TREMURĂ 

Bittle închise uşa cabinei şi aprinse lumina 

— Să vedem şi noi pe frumoasa necunoscută, rânji el. 

Nu avea haină pe el. Gulerul cămăşii era scos şi acesta îl 
făcea de nerecunoscut. John Bittle era unui din acei oameni 
care nu sunt suportabili decât bine îmbrăcaţi. Faţa roşie nu 
mai avea aerul binevoitor de mai înainte. Rezematde uşă şi 
cu braţele încrucişate o privea pe Pat din cap până-n 
picioare. Capetele celor două revolvere ieşeau din 
buzunarele pantalonilor. 

— Ei! făcu el cu vocea aspră, d-ta eşti, dragă Miss Holm? 
lartă-mi surpriza, dar n-aş fi crezut ca o fată bine crescută 
să facă aşa ceva! 

— Nici eu n-aş fi crezut să întâlnesc pe Sir John Bittle 

într-o tovărăşie aşa de proastă. 

Acesta ridică capul. 

— Sir John Bittle trăieşte, dar eu i-am împrumutat titlul 

ca să dau cu praf în ochii locuitorilor din Baycombe. De aici 
înainte sunt simplu: John Bittle. 

— Sunt încântată că te mulţumeşti cu aşa puţin 

Pat răspundea cu îndrăzneală, ca Bittle să nu creadă că o 
intimidează; în fundul sufletului ei însă simţea o frică 
grozavă. Bittle era stăpân pe situaţie, şi ea ştia aceasta. 

— Acum trebuiesă te resemnezi căci altfel viaţa d-tale ar 
deveni insuportabilă. Îţi fac o ofertă şi n-ai de ales. De aceea 


îţi mulţumesc că ai venit să mă întâlneşti pe vapor, atunci 
când crezusem că te-am pierdut pentru totdeauna. 

— Aceasta e ceea ce gândeşti d-ta. 

— Să nu mai discutăm, n-am timp. Ne vom căsători astă 
seară. Maggs - căpitanul - poate să ne cunune. Îţi spun însă 
că dacă nu aş fi eu aici, Maggs s-ar răzbuna cumplit Dar eu 
te voi apăra. În schimb, cred că vei fi supusă şi 
credincioasă. 

— Mai bine prefer moartea! murmură Pat. 

— Nu, nu strigă Bittle aşa de sălbatic, că tânăra fată se 
cutremură. 

Pat luă o manta aruncată pe un scaun, şi o puse peste 
costumul de baie. 

— Tocmai ieşeam din cabină, continuă Bittle, când îl 
împingeai pe Maggs alături. Îmi închipuiam că vrei să-mi 
ceri un interviu şi mie. Vreau numai să evit de a mă găsi 
într-o situare de inferioritate, ceea ce ar fi jignit mult titlul 
meu de „domn şi stăpân] 

— Atunci când îţi vei alege nevasta, răspunse Pat, să pleci 
departe, în cealaltă parte a pământului, şi să fi fericit că mai 
trăieşti. 

Bittle rânji. 

— Eşti răutăcioasă, dar te voi dresa eu. 

— O să faci ceea ce-ţi va ordona Tigrul. Unde este? Vreau 
să-l văd. 

Bittle izbucni în râs. 

— Eu sunt Tigrul! 

Pat îl privi cu dispreţ. 

— Voi crede numai atunci când tigrii se vor transforma în 
pisici sau... şoareci. A 

— Vom vedea noi. Acum trebuie să plec. Incărcatul e gata 
şi trebuie să plecăm. Sper că nu l-ai înfundat prea rău pe 
Maggs. 

— Nu destul, căci mi-e frică să nu-şi revină. 

— Secundul îi va ţine locul, spuse Bittle. La revedere... 
Patricia. 

Rămase singură tânăra auzi cheia întorcându-se în 
broască şi pe Bittle îndepărtându-se. 

Pat nu ştia cât e ceasul; îl lăsase la fortăreață. 

Căută e armă, dar nu găsi. Ferăstruica era prea mică, 


pentru a fugi. 

Se aşeză pe pat şi rămase pe gânduri. 

Horace trebuia să fie încă liber, pentru că niciun zgomot 
sau strigăt nu se auzise pe vapor. El o căuta, desigur. Dacă 
Horace ar găsi-o ce-ar face? Ar fi fost greu să o elibereze fără 
să facă zgomot. Sau ar putea să-i strecoare o armă? Ce 
făcea Algy? Succesul expediției lor fusese serios compromis, 
şi Pat se gândi la o intervenţie miraculoasă care le-ar reda 
victoria... 

Vaporul începu să vibreze din încheieturi. Nu pricepu ce 
este la început dar în curând îşi dădu seama că motoarele 
se pusese în mişcare. Pat privi pe fereastră; doi oameni 
stăteau în picioare de pază. Se auzi un ordin, poruncind 
ridicarea ancorei. Apoi, auzi doi oameni apropiindu-se de 
cabina ei şi pe Bittle strigând. 

— Gata? 

— Da. 

Vibraţiile vaporului se măriră. Pat văzu coasta rămânând 
în urmă şi observă că yachtul îşi lua viteză. In cele din urmă 
nu mai văzu decât orizontul. 

Tigrul îşi ducea prada, spre locuri mai sigure. 

Patricia se aşeză pe pat cugetând la amărăciunea 
înfrângerii. 

Bittle se îndreptă spre cabina căpitanului şi bătu la uşă 
strigându-l pe Maggs,de mai multe ori, fără să i se 
răspundă. Apoi, îl auzi apropiindu-se de uşa cabinei ei, pe 
care o deschise. 

— Mereu încrezătoare? 

— Mereu. 

— Nu-ţi serveşte la nimic. Ştii că Templar e mort?... 

— Da, Mr. Templar e mort, dar lupta continuă.Şi eu pot 

să mor, dar sunt alţii. Nu vei fi liniştit cât timp sunt legi şi 
oameni care le îndeplinesc. 

— Crezi că mă sperii aşa uşor? Dacă vrei, vino mai bine să 
vezi pentru ultima oară coasta Angliei. Un singur om 
periculos mai era; servitorul lui Templar, dar la ora aceasta 
trebuie să fie mort. Cine te va ajuta? 

— Când l-aţi ucis pe Horace? Era teafăr când l-am 

părăsit. 

Pat se temea ca bietul valet să nu fi fost omorât pe bord. 


— Atacul fortăreței a fost hotărât pentru două dimineaţa. 
Oamenii pe care i-am lăsat acolo, au primit ordinul să-l 
omoare pe Horace... 

— Dă-mi te rog, o ţigară, îl întrerupse ea. 

Bittle îi întinse tabachera şi privi cum degetele ei pipăia 
ţigara. Mâinile nu-i tremurau. 

— Aprinde-mi-o, te rog. 

Pat îşi aplecă capul pe spate şi aspiră câteva fumuri. 

— Ai aranjat şi moartea lui Carn? 

— Carn? Dobitocul acela? Pentru ce? 

— Inspectorul Carn de la Scotland Yard. Acest dobitoc a 
plecat la Ilfracombe azi după masă. Fără îndoială n-o fi 
ajuns la timp, dar această întârziere n-are nicio importanţă: 
înainte de a se lumina de ziuă, torpiloarele din Atlantic, vor 
fi pe urma d-tale. 

Fata vorbea încet şi liniştit. Bittle ghici că nu minte şi o 
privi câteva secunde fix, fără ca Pat să plece ochii. 

— Carn e detectiv, eşti sigură? şopti Bittle cu vocea 
răguşită. 

— Da. Dacă Tigrul - acest dobitoc - a trăit aproape de 
elfără teamă, înseamnă că nu e tare. 

Bittle păli şi Pat avu impresia că vrea să se arunce asupra 
ei. O ură de moarte i se citea în ochi; dar se stăpâni. 

— Îţi mulţumesc. Ştirea e importantă. Eşti însă în mâna 
mea şi rămâi zălog. Ne vei salva pe toţi scumpa mea. 

— Nici măcar un deget nu voi ridica pentru voi, răspunse 
Pat. 

— Lasă că o să-ţi schimbi părerea, rânji ei ameninţător. 
Bittle deschise uşa cu violenţă. 

— Bloem! strigă el. 

Aşteptă un moment, apoi răcni din nou. 

— Bloem! Bloem! Căutaţi-l pe Mr. Bloem numaidecât. 

Se întoarse din nou spre Pat. 

— Draga mea, ai să regreţi mult, că nu mi-ai primit 
propunerea de aseară. 

— Furia d-tale va fi una dintre cele mai frumoase amintiri. 
— Cele din urmă amintiri... murmură Bittle. 

Rezemat de uşă, cu braţele încrucişate, banditul o privea 
cu ură. 

Pat îi întoarse spatele. 


Timpul trecea şi Bittle înjura ca un birjar. În sfârşit, se 
auzi o bătaie la uşă. Intră un marinar. 

— Ei, ce este? 

— Nu găsim pe Mr. Bloem. 

— Nu-l găsiţi? Vaporul doar nu-i mare. Ce vreţi să 
spuneţi? 

— Adevărul. L-am căutat peste tot, Abbot şi eu; Mr. Bloem 
nu e pe bord. 

— Mr. Bloem este aici! răcni Bittle. Căutaţi-l bine şi nu 
mai veniţi fără el. 

Pe neaşteptate un glas metalic îl făcu pe Bittle să tremure 
iar pe Pat să sară ca arsă cu inima bătând îngrozitor. 

— Încetişor, Bittle! 

Acesta tresări ca lovit de-o teroare superstiţioasă, Pat se 
îndreptă spre uşă, dar banditul o apucă şi o azvârli de 
perete. 

— Pat, strigă vesel vocea, Pat cum merge treaba? 

— Bine, Sfântule, tu eşti? 

— Desigur. 

Bittle scoase din buzunar cele două revolvere. 

— Omorâţi-l, strigă el; nu staţi ca momâile! Luaţi-vă 
arme! O sută de lire celui care-l va prinde. 

Râsul lui Simon se auzi din nou. 

— Eşti zgârcit, Bittle, nu vrei să măreşti recompensa? 
Abia atunci îl văzu Patricia, căţărat pe parapet cu doi 
oameni lângă el. Crezu mai întâi că al treilea e Algy, dar zări 
că omul era îmbrăcat complet. Se auzi fuga a patru marinari 
înarmaţi cu puşti. 

— Uşurel, le strigă Sfântul. Bittle vezi că oamenii tăi să ia 
seama, în sacul care ne apără se află scumpul tău prieten 
Bloem. 

— Staţi! strigă Bittle. Apucând-o pe Pat în braţe o trase 
afară din cabină, pe puntea luminată de lună, ca Simon să o 
vadă. 

— Templar! strigă el, dacă nu te predai, o ucid sub ochii 
tăi. Îţi dau trei minute de gândit. 

CAPITOLUL XVIII 

UNDE APARE TIGRUL ÎN CARNE ŞI OASE 

Trei minute mai târziu, Simon şi Horace intrau în salon, 
bine păziţi. Patricia nu se afla acolo. 


— Bună seara, Bittle, drăguţule, spuse vesel Simon. Ce 
surpriză plăcută! Stai jos şi să vorbim. 

Bittle râse. 

— Toţi facem greşeli, dar n-aş fi crezut să uiţi că noi o 
avem pe Miss Holm. 

— Sper să uiţi de prezenţa ei, dar ai dreptate, toţi facem 
greşeli. Cele mai multe sunt însă reparabile. 

— Nu toate! făcu Bittle. Am făcut greşeala să te cred mort, 
dar va fi îndreptată, deoarece din acest moment eşti un om 
mort, Templar. 

Sfântul se uită de jur împrejur. 

— Nu e rău, dar îmi făceam altă idee de rai. De altfel - şi el 
privi pe cei şase marinari înarmaţi până în dinţi - nici 
aceştia n-au aerul de îngeri. Cu atât mai puţin, d-ta. Poate 
din greşeală sunt în iad! 

Dar Bittle era sigur de reuşită, astfel că nepăsarea lui 
Simon nu-l nelinişti. 

— L-aţi căutat? Îi întrebă pe marinari. 

— Mi-am predat arma când au pus mâna pe mine, 
răspunse Sfântul. 

— Dar ţi-ai păstrat cuțitul. Te cunosc eu! 

După ce îi luă cuțitul, prins de antebraţ, îl căută mai 
amănunţit şi-i găsiră şi pe celalalt, de la picior. 

— Nu vreau să mă expun la nimic, Templar, spuse Bittle 
satisfăcut. 

— Poţi să-mi dai înapoi port-ţigaretul. Cuţitele n-au 
valoarea lui, căci e de argint şi l-am câştigat în 1913. 
Bittle îl cercetă cu atenţie şi-l înapoie. Acesta se întoarse 
pe neaşteptate şi făcu doi paşi spre oamenii care îl păzeau. 
Marinarii tresăriră. Sfântul izbucni în râs. 

— Nu prea sunt voinici. Sunt dezarmat, pe când ei sunt 

un fel de arsenal ambulant. Cu toate astea le e frică. 
Simon se aşază în faţa unuia din ei, şi-l apucă de nas 
strângându-l, iar altuia îi dădu câţiva pumni. 

Bittle ridică revolverul. Sfântul râse cu poftă şi ridică 
mâinile. 

— Prietene, spuse el, e numai o demonstraţie morală. 

— Aduceţi o funie să-l legăm. 

Se aduse o frânghie solidă cu care-i legară mâinile la 
spate. Marinarul, care-şi cunoştea meseria, strângea 


vârtos, căci era cel pe care Simon îl apucase de nas. Funia îi 
însângerase mâinile, dar Simon zâmbea. 

— Vezi să n-o rupi, şopti el marinarului. 

Omul îngenunche să-i lege şi picioarele, dar Templar îi 
dădu o lovitură în faţă, care-l aruncă pe podea. 

— Dacă nu te supără, vreau să stau jos, spuse Simon şi 
străbătând salonul cu nepăsare se aşeză pe unul din fotolii. 
Acolo, îl lasă pe marinar să-i lege picioarele cu aceeaşi 
brutalitate. 

După ce se ridică, omul îl lovi peste gură şi peste faţă. 
Simon nu clinti. 

— Te felicit, murmură Templar. Eşti primul care a 

îndrăznit să mă lovească. Inainte de a se lumina de ziuă vei 
fi al treisprezecelea om pe care-l voi ucide. 

— Destul! strigăBittle marinarului care voia săreînceapă. 
Legaţi pe Horace! 

Valetul strânse pumnii şi se pregătea de apărare. 

— Numai sa încercaţi! spuse el. 

Horace era solid şi curajos, dar nu putu să lovească decât 
de vreo doua ori, înainte ca banda să-l trântească la pământ 
şi să-l lege. 

Apoi Bittle trimise pe unul din ei s-o aducă pe Patricia. 

Fata intra în salon semeaţă. Când văzu însă pe Templar 
legat şi cu faţa vânată, îşi pierdu calmul. 

— Simon! gemu ea. 

Pat făcu doi paşi spre el, dar doi marinari o opriră peloc. 

— Incet, fetiţă dragă, spuse Sfântul, stai departe de ei. 
N-am nimic, când te gândeşti la starea în care se va găsi cel 
ce m-a lovit. Acum, Pat, draga mea, ascultă liniştită 
discursul pe care prietenul nostru Bittle, îl va pronunţa 

cu ocazia triumfului. Moare de bucurie, îl văd după buboiul 
care-i ţine loc de figura. 

— Sper să recunoşti, răspunse Bittlenebăgând în seama 
insulta, că am dreptate să mă bucur, judecând după felul în 
care s-a terminat rivalitatea noastră. 

— S-a terminat? îl întrerupse Simon, dar eu nici n-am 
început. 

— In cazul acesta, şansele d-tale sunt minime. Ai avut 
dreptate când ai spus că vreau să-ţi comunic viitorul d-tale. 
Dar sunt convins că doi din oamenii noştri, care sunt pe 


bord, s-ar supăra dacă aş vorbi fără ca ei să fie de faţa. 

Şi se întoarse spre unul din oamenii săi. 

— Lambert, du-te de vezi dacă Mr. Bloem şi Mr. Maggs pot 
veni aici. 

Omul părăsi salonul, iar Bittle se întoarse spre Simon. 

— Poate vrei să ne povesteşti, cum ai scăpat? 

— E foarte simplu, răspunse Sfântul zâmbind; când eram 
copil, o vrăjitoare m-a învăţat secretele ei. După ani întregi 
de antrenament, de renunţări, de rugăciuni şi posturi, am 
reuşit să-mi fac corpul inatacabil sub acţiunea unei voințe 
concentrate. Pot dar,după voinţa mea, să plutesc în aer, şi 
aceasta explică faptul căam ieşit repede din puț. Dar, văd că 
nu eşti convins. 

— Prostii, făcu Bittle plictisit, nu prea e distractiv. 

— Dar mădistrează în schimb pe mine, răspunse Simon 
care se pregătea săreînceapă povestea, când intra Bloem şi 
cu Magos. 

Cei doi bandiți, scuturaţi zdravăn, se învioraseră cu o 

baie rece; dovada era părul lipit şi hainele umede. Mai mult 
încă, Bloem avea în frunte un cucui, care avea toate culorile 
curcubeului.Sud-africanul se uită la Simon cu ură. 

— Buna ziua, Mr. Bloem, spuse Simon cu vocea 
tărăgănată. 

Apoi întorcându-se spre Bittle îl întreabă: 

— D-le Preşedinte, cine e celalalt zâmbitor invitat? 

— Căpitanul nostru, Mr. Maggs, răspunse Bittle; Miss 

Holm îl cunoaşte, l-a ciomăgit acum câtva timp. 

— Bravo! strigă Simon. Te-a atins bine Maggie, sau aşa e 
figura ta, urâtă? 

— Mă numesc Maggs, răspunse căpitanul. 

— Te voi numi Maggie, e mai frumos. De altfel n-am avut 
intenţia să te supăr, când ţi-am vorbit de figura d-tale: e 
foarte dulce şi-mi aminteşte pe aceea a unui bou din 
Baycombe. 

Mr. Maggs îi întoarse spatele şi se îndrepta spre Pat. 

Simon pă.li, iar vinele i se umflară în forțarea ce o făcea 
sărupălegăturile. 

Căpitanul apucăbărbia fetei între degetele lui groase şi se 
apleca spre ea ameninţător. 

— Puteai să mă omori, lovindu-mă aşa de tare, dar îţi vei 


cere iertare... 

— Stai jos Maggs, strigă Bittle ameninţător. 

Mormăind, căpitanul se aşează pe un scaun, fără să 
înceteze de a o privi pe Patricia. Bloem se aşezase şi el. 
Sfântul şedea pe un fotoliu turnant din capătulmesei. 
Bittle rămase câteva minute liniştit, în timp ce marinarii 
se aliniarălângă zid. 

O atmosferă de ură şi cruzime plutea în aer. 

În picioare, la celalalt capăt al mesei, Bittle era încântat 
de efectul ce-l va produce intervenţia lui. 

— În momentul în care iau cuvântul pentru a mulţumi 
consiliului de administraţie... începu Sfântul cu vocea 
batjocoritoare. 

Această glumă rupse tensiunea care domnea în salon. 
Pat zâmbi. 

— Cam seamănă a melodramă, spuse ea lui Simon. Şi cu 
toate acestea lui Mr. Bittle nu-i plac situaţiile teatrale. 
— Nu pot să le sufăr, dar momentul e excepţional. Acest 
om - Simon Templar- s-a amestecat în afacerile noastre. 
Mulțumită unei minuni, a scăpat din capcanele pe care i 
le-am întins. Cred ca niciunul din dvs. nu e dispus să-l 
părtinească. Acest om e un pericol pentru noi. Cred că 
exprim dorinţa tuturor, declarând că trebuie să moară. 
Îşi privi tovarăşii pe rând. Se auzi un murmur de 
aprobare. 

-Votăm deci moartea! rosti încet Bittle, cu ochii sclipitori. 
— Ce drăguţ din partea voastră! exclamă Sfântul. 

— Cât îl priveşte pe valetul lui Templar şi el trebuie să 
moară. lar în ceea ce o priveşte pe Patricia Holm, sunt 
hotărât să mă însor cu ea imediat ce Templar şi Horace vor 
fi executaţi. Maggs va celebra cununia. 

Bittle luă un revolver de pe masă. 

— Dacă vreunul din voi - inclusiv Maggs - are ceva de 
spus, săvorbească. 

Nimeni nu mişcă. 

— Sunt foarte surprins, rânji Bittle, că neînvinsul Mr. 
Templar, n-a protestat când a auzit soarta ce-i este 
rezervată. 

Simon căscă. 

— Înainte de a muri, vreau să vă povestesc istoria unui 


oarecare Mr. Carn, pseudo-medic şi inspector la 
Scotland-Yard... 

— Patricia, îl întrerupse Bittle, m-a pus la curent. Deci 

pot să te asigur, că voi întrebuința acelaşi mijloc contra lui 
Carn, pe care l-am întrebuințat şi cu tine. Nici el nu va 
îndrăzni să tragă asupra lui Miss Holm. 

— Eu nu cred! spuse Simon calm şi nu dau un ban pe 
pielea voastră. 

Bittle înălţă din umeri şi făcu semn unui marinar. 

— Să începem cu valetul! hotări el. 

Omul, indicat să tragă, ridică încet revolverul. 

— Staţi puţin! 

Simon vorbise încet, dar cu ton poruncitor. 

Marinarul lăsa braţul în jos. 

Bittle se întoarse spre el. 

— Ai să spui ceva înainte de execuţie? întrebă el cu ironie. 
Poate vrei să-mi ceri iertare în genunchi? Inutil. Dar să 
spun drept, m-ar distra grozav, spectacolul acesta. 

— Aşteaptă mult şi bine! murmură Simon. 

Reuşise să-şi scoată port-ţigaretul şi încet tăiase sfoara 
care-i lega mâinile, iar acum încerca să-şi dezlege picioarele 
pe sub fotoliu. 

— Vedeţi, făcu el cu nepăsare, toţi facem greşeli, dar d-ta 
ai făcut trei foarte mari. Înţelegi, Bittle, drăguţule, eu am 
prevăzut şi aranjat întrevederea noastră pentru distracţia 
mea personală. Ce spui? 

— Îţi voi spune părerea mea, după ce vei vorbi. 

Totuşi Sfântul nu se grăbea. 

— Vei înţelege mai bine, reluă Simon, că am dreptul săţin 
un discurs, când îţi voi explica cum, în afacerea asta,eu am 
devenit acţionarul cel mai important. Stai şi ascultă-mă. 
Noi suntem reuniți aici, întocmai ca membrii unei fericite 
familii şi exact în condiţiile pe care le-am prevăzut. 
Adevărat, am riscat mult, dar era necesar pentru a perfecta 
punerea în scenă. De altfel, era şi o chestie de timp, şi a 
trebuit să las sătreacă vremea necesară, înainte de a pune 
totul la punct. Timpul care trebuia a trecut şi o să încep. 
Simon se întrerupse, privind pe Bittle şi Bloem zâmbind. 
— Unde este Harry le Duc? întrebă el. 

DacăTemplar ar fi aruncat o bomba la picioarele lor, n-ar 


fi avut mai mare efect. 

Cei doi oameni se priviră neliniştiţi: bănuielile şi teama se 
citeau lămurit pe figurile lor. 

Sfântul, răsturnat în fotoliu, zâmbea mereu; tăiase şi 
ultima bucăţică de frânghie care-i lega picioarele. Pe 
neaşteptate, furtuna izbucni. Bittle puse mâna pe umărul 
lui Bloem. 

— Unde e Harry? strigă el. 

Sud-africanul se ridica în picioare, dând la o parte mâna 

lui Bittle. 

— Lasă-mă în pace! striga el, nu-i greşeala mea, căci nu 
mi-ai spus nimic. Erai grăbit să ţii discursul, şi eu singur 
n-am avut vreme... 

Se întrerupse şi privi spre Simon. 

— Acest nemernic, continuă el, m-a atacat când duceam o 
tava lui Harry. O fi intrat în cabină. 

Bittle sări asupra lui Bloem şi acesta fugi într-un colţ al 
salonului, pentru a se feri de furia lui. 

— Cercetaţi imediat tot vaporul! strigă Bittle. Daţi fuga, 
toţi... 

— Pentru ce? întrebă Simon.E de prisos. Dacă vreţi să-l 
găsiţi pe Harry întoarceţi-vă la Baycombe. 

— Ce vrei să spui cu asta? întrebă Bittle cu vocea 

răguşită. 

— Aceasta înseamnă că după păruiala lui Bloem, am găsit 
în cabină pe Harry le Duc, a/ias Agatha Girton. Am stat 
mult de vorbă şi mi-a povestit cum Agatha Girton murise la 
Hyeres, cum i-a luat identitatea şi cum a aflat Tigrul. Nu 
înţeleg cum acesta nu s-a mulţumit cu aurul Băncii 
americane şi l-a escrocat pe Harry de averea lui Miss Girton. 
Harry le Duc a devenit furios şi nu e bine când îl superi. A 
încercat să-l omoare pe Tigru, care şi-a dat seama de 
greşeala făcută şi s-a hotărât să-l aducă pe bord, iar când 
vor fi pe mare să-l arunce la fund, legat cu pietre de 
picioare.Este un mijloc minunat de a scăpa de cadavrul | 
victimei. Harry mi-a spus multe despre Tigru şi banda sa. In 
schimb i-am spus şi eu ce ştiam. Ne-am părăsit 
strângându-ne mâna; Harry a încercat să-o salveze pe 
Patricia la care ţinea foarte mult. Acum este la Baycombe şi 
este ocupat să scrie o scrisoare lui Carn. Astfel dragă Bittle 


vei fi aşteptat la intrarea în portul Capetown iar mina din 
Deeps va fi supravegheată, în cazulcând veţi încerca să 
sosiți prin altă parte. 

Bittle merse spre Sfânt şi-i puse revolverul în tâmplă. 

— Încă o clipă, adaugă Simon. 

Bittle ezita cu mâna pe trăgaci. 

— Lasă-mă să-ţi povestesc tot, poate o să-ţi fie de folos. Să 
trecem la a doua greşeală pe care ai făcut-o căci e cea mai 
importantă. Ar trebui să vorbească Horace, dar el îmi 
cedează locul. Horace l-a imobilizat pe mecanicul vaporului, 
şi s-a îmbrăcat cu hainele lui. l-ai vorbit chiar de câteva ori, 
fără să bagi de seamă. Şi eu era să mă înşel, deoarece era 
să-l strâng de gât, când am coborât la maşini. Noi doi am 
executat ordinele şi am pus vasul în mişcare. Dar aceasta 
nu e destul... 

Bittle coborâse braţul pe măsură ce Simon vorbea. El 
vedea că ceea ce spunea Sfântul era din ce în ce mai 
alarmant. 

Simon zâmbea, având aerul ca minte, darnumaidecât 

ceva hotărâtor adeveri spuse lui. Ce o să mai spună? Din a 
treia greşeala ce catastrofa o să vină? 

Simon privi în zare prin una din ferestruici şi deodată 
observa ceva care îi produse o mare mulţumire, încât era să 
izbucnească într-un hohot de râs. Dar, se stăpâni şi 
continuă. 

— Horace a servit mult timp în marina militară şi mi-a 

fost de mare folos. Am demontat pompele şi am azvârlit în 
mare piesele mai importante, apoi am deschis trapele din 
cală. Nu cunosc bine numele acestor lucruri nautice, dar 
Maggie o să-ţi spună despre ce e vorba. In sfârşit apa va 
năpădi în cală şi chiar îmi pare că vaporul şi-a micşorat 
viteza.Duceţi-vă să vedeţi. 

La aceste vorbe, năvăliră cu toţi pe punte. Bittle cu 
revolverul în mâna, îşi făcea drum. 

Vaporul îşi pierduse aproape toata viteza şi se înclina la 
tribord. 

— Aurul! bâlbâia Bloem! Aurul! Bittle, dă ordin oamenilor 
să-l încarce în şalupe. 

— Imbecilule! bombăni celalalt care-şi găsise calmul, şi ai 
cărui ochi, străluceau de furie. 


Cu privirea sticloasă ridică cele două revolvere. 

— Ţi-ai făcut de cap Templar, rânji el, dar nu te vei 
bucura de victorie. 

Izbi nervos cu piciorul într-un marinar care-i sta în cale şi 
continuă: 

— Râzi, Templar, răcni el, e ultima dată. 

Sfântul cu capul pe spate, râdea de-a binelea. 

— Sus mâinile, Bittle! 

Glasul se auzise ca o lovitură de bici. 

Bittle se întoarse şi văzând în prag pe omul care vorbise, 
dădu drumul revolverelor care căzură la pământ. Apoi se 
retrase într-un colţ cu figura cenuşie. 

Algy făcu un pas înainte. În fiecare mâna ţinea câte un 
revolver de mare calibru. Banda toată se retrase îngrozită 
din drumul lui. 

— Cred că toată lumea mă cunoaşte aici! continua Mr. 
Lomas-Cooper cu aceiaşi voce metalică. 

Faţa Patriciei arăta o mirare fără margini. 

— Eu sunt Tigrul! făcu el. 

CAPITOLUL XIX 

UNDE SFÂRŞITUL E TOTDEAUNA FERICIT 

— A spus bine Bittle, Mr. Templar, ai câştigat aurul, îl vei 
lua, eu nu-ţi port pică; nici nu te ucid cum a vrut să facă el 
căci e de prisos. Eram mulţumit de victorie, dacă cei care 
mă ajutau nu m-ar fi trădat. Totul e pierdut, soarta este 
împotriva mea şi eu suntobosit, aşa de obosit... 

Îşi trecu mina pe fata. Tigrul părea că suferă grozav şi 
Sfântul îl admira pe omul care fără să murmure ceva, 
primea prăbuşirea cu sânge rece. 

— Dar voi... reluă Algy cu faţa spre banda sa, voi trădători 
perfizi, veţi plăti. Pe mal, unul din voi n-a ezitat să tragă în 
mine din umbră. Glonţul m-a atins puţin, dar pentru a fi 
sigur că nu mă scol, trădătorul mi-a tras alt glonţ în 
piept.L-am găsit mai târziu, strivit de cămaşa de metal pe 
care o port. Am venit pe bord cu Miss Holm, hotărât să vă 
iau aurul. Din nenorocire eram slăbit şi am ajuns aici ca să 
aud discursul lui Bittle şi pe Templar care-şi bătea joc de 
voi. 

Îşi freca încă odată fruntea, cu un aer obosit. 

— Ne scufundăm încet, continua el. Aveţi timp să daţi 


drumul şalupelor în mare: voi echipajul, care aţi ascultat de 
ordinele celor trei oameni,nu vreau să vă mai văd. Plecaţi. 
Marinarii schimbară câteva priviri, nevenindu-le să 

creadă în iertarea lui. Algy făcu un pas în lături, lăsându-le 
liberă ieşirea. În linişte, pe furiş, trecură unul după altul, 
pierzându-se în noapte. 

Sfântul se sculă şi-şi întinse braţele: bucăţile de frânghie 
căzură pe jos. 

— Am prevăzut o ultima scenă foarte mişcătoare, cu 
schimbare de acţiune, spuse el. 

Apoi privi spre Tigru şi zâmbi. 

— Te felicit, Algy. Pot să-l eliberez pe Horace? 

— Desigur. 

Simon se duse spre Bittle şi-şi luă din buzunarul lui cele 
două cuțite. Îşi eliberă servitorul, apoi se apropie de Patricia 
şi o sărută. Cu nervii destinşi, ea se agăţă de el, ca un copil, 
şi începu să plângă. 

— Mr. Templar, spuse Tigrul, poţi să pleci cu prietenii 
d-tale. Eu rămân, am de aranjat socotelile cu ai mei. 
Simon îi făcu semn lui Horace să plece cu Patricia. 

— Vin imediat şi eu, le spuse el. 

Algy luă mâna Patriciei. 

— Nu-ţi cer să mă ierţi, murmură el. Sunt fericit că am 
fost împiedicat să-ţi fac rău. Sunt un criminal, dar d-ta eşti 
singura femeie pe care am iubit-o. 

După ce plecă Patricia, se întoarse spre Simon: 

— Îmi dai voie să-ţi strâng mâna? 

— Cu multă plăcere, răspunse Simon întinzându-i mâna. 
Clac! 

Glonţul trecu pe lângă braţul Sfântului, care văzu ochii 

lui Algy devenind deodată sticloşi, apoi Tigrul se clătină şi 
căzu. 

Maggs şi Bloem erau rezemaţi de perete; Bittle ţinea în 
mână un revolver. Dintr-o mişcare, Sfântul se întoarse 

şi Bella cuțitul lui nedespărţit spintecă aerul şi se înfipse cu 
vârful în pumnul său. 

Simon, în genunchi aproape de cadavrul Tigrului, ridică 
cele două revolvere ale lui Algy. 

— Laş şi trădător până la sfârşit, Bittle! spuse Simon dar 
după trei luni vei fi spânzurat la Exeter! 


Pe când vorbea, o lumină orbitoare, inundă vaporul. 

Pe deasupra umerilor lui Templar, cei trei bandiți văzură 
pe mare, razele puternice a două proiectoare care luminau 
vasul. 

— lată-l pe Carn! murmură Sfântul, fără a pierde din 
vedere periculosul trio. 

Horace şi Pat reveniră atraşi de detunătură. 

— Tigrul e mort! făcu Templar dând cele două revolvere lui 
Horace. 

Apoi ieşi pe punte. 

Vapoarele, care se apropiau de yacht - 

torpiloaredesigur- înaintau cu repeziciune. 

— lată sfârşitul aventurii, spuse Simon, petrecându-şi 
braţul peste umerii Patriciei; dar mulţumită Domnului, 
începe alta. 

Yacht-ul începu să se încline serios la tribord, şi erau 
nevoiţi să se sprijine de parapet. 

Simon alergă îndărăt, şi dispăru pe scară. Când pătrunse 
în salon, Horace cu coatele pe masă, îi ţinea la respect pe cei 
trei bandiți. 

Simon le legă mâinile şi picioarele, cu bucăţica de 
frânghie rămasă pe jos, apoi îi târî pe punte. Yachtul nu mai 
înainta; torpiloarele se apropiau de ambele părţi. Templar 
se urcă pe pasarelă şi rămase în picioare, în lumina 
proiectoarelor.Numaidecât, Carn îl striga. 

— Cum merg lucrurile? 

— De minune! Trei prizonieri şi cadavrul Tigrului. 

Carn se urca pe scara de frânghie. 

— lată-mă, spuse el. Dar, văd că vă scufundaţi... Trebuie 
să vă luam pe unul din torpiloare. 

— Nu ne înecam de loc, îl asigură Sfântul.Le-am spus 
bandiţilor că vaporul ia apă, dar nu e adevărat. Am golit 
euşi Horace, balastul de la babord şi l-am umplut pe cel de 
la tribord, acţionând pompele automate. Vaporul îşi va 
recăpăta echilibrul, căci am pus toate la punct. 

Se îndreptară spre salon şi Simon îi povesti tot ce se 
întâmplase. 

— AŞ fi putut să ajung prea târziu, făcu detectivul. Te 
felicit. 

— Ce rol a jucat Lapping în această afacere? îl întreba 


Patricia. 

Şi îi istorisi întrevederea cu el. 

— Lapping cunoştea intenţiile mele, răspunse Carn, şi eu 
i-am spus că şi Sfântul e pe urmele Tigrului. El şi-a 
închipuit că te-a trimis Templar să afli ceva amănunte. 
Simon nu vorbi de Harry le Duc; acesta îi spusese când 

l-a părăsit, că vrea să uite trecutul. 

— Îi vei spune lui Lapping ca Harry le Duc nu va încerca 

să se răzbune. 

Inspectorul deschise ochii mari, dar Templar nu mai 

vorbi nimic. 

— Suntem cu toţi mulţumiţi spuse vesel Sfântul; d-ta îi ai 
pe criminali, iar eu aurul. 

— Uitasem aurul, făcu Carn. 

— Eu nu uitasem. Suntem chit, doctore. Vreau să redau 
tezaurul proprietarilor lui. Mă cunoşti Carn; voi îndrepta 
vaporul spre New York spre a-mi primi recompensa. Vreau 
să mă retrag din afaceri. Îţi las onoarea de a aresta banda. 
— Miss Holm te întovărăşeşte, fără îndoială, spuse el. 

— Am s-o întreb, şi pornim numaidecât spre est. Un vapor 
cu motor e uşor de mânuit şi Horace se pricepe. De altfel, 
America e mare şi vom nimeri noi, undeva, pe coasta ei. 
Acolo vom lua un pilot. Bineînţeles, vom naviga numai ziua 
şi străbaterea oceanului e lungă dar sunt alte luni de miere 
mai rele. 

Unul din torpiloare plecase în căutarea şalupei care 

ducea echipajul; corpul lui Algy şi cei trei prizonieri fura 
duşi pe celalalt. 

Carn părăsi yachtul ultimul. 

— La revedere, Sfântule, călătorie bună. 

— Domnul să te binecuvânteze, şi să-ţi ajute să umpli 
numeroase închisori, într-o cariera frumoasă, îi ură 
Sfântul, cu veselie. 

Se ştie că Horace luase obiceiul când îşi deştepta 

stăpânul şi-i aducea ceaiul, să-l vestească totdeauna că 
ziua va fi frumoasă, în acea dimineaţă, credinciosul valet, 
aducea din bucătărie, câte o ceaşca de ceai în fiecare mână. 
Se opri în faţa unei cabine şi puse ceaiul jos, pentru a 

bate în uşă. Acolo, rămase pe gânduri câteva clipe şi se 
scărpină în bărbie. În cele din urmă se hotărî să nu mai 


bată. Luând cele două ceşti în mâna se întoarse şi dispăru 
în bucătărie. 

Un singur lucru putea sărăstoarne obiceiurile lui Horace! 
Neprevăzutul! 

SFÂRŞIT__ 


